Ranil ge ithubaaru nei kamah faaheh nuvi | Mihaaru\nއިތުބާރު ނެތްކަމުގެ ވޯޓަށް ފަހު ބޮޑު ވަޒީރު ރަނިލް (މ) ސަޕޯޓަރުންނާ ސަލާމް ކުރައްވަނީ. --ފޮޓޯ:އޭއެފްޕީ\n04 އެޕްރީލް 2018 - 23:172comments\nޖޮއިންޓް އޮޕޮޒިޝަނުން ހުށަހެޅި މައްސަލައިގައި ރަނިލް މަގާމުން ދުރުކުރަން ފެންނަ ކަމަށް ވޯޓު ދިނީ 76 މެންބަރުންނެވެ. ދެކޮޅަށް 122 މެންބަރުން ވޯޓު ދިނެވެ. ވަކިކޮޅަކަށް ވޯޓު ނުދޭ 26 މެންބަރުން ތިއްބެވެ. އޭގެ ތެރޭގައި ރަނިލްގެ އިތުބާރު ނެތްކަމުގެ މައްސަލާގައި ސޮއިކުރެއްވި މިނިސްޓަރެއް ކަމަށްވާ ނިޝާންތާ މުތުހެޓިގަމާ ވެސް ހިމެނެ އެވެ.\nރައީސް މައިތުރިޕާލާ ސިރިސޭނާގެ ސްރީ ލަންކާ ފްރީޑަމް ޕާޓީ (އެސްއެލްއެފްޕީ) އިން ނިންމީ ވަކިކޮޅަކަށް ވޯޓު ނުދޭށެވެ.\nޕާލަމެންޓުގެ ބަހުސަށް ފަހު ބޮޑު ވަޒީރު ރަނިލް (މ) ވަޑައިގަންނަވަނީ. --ފޮޓޯ:އޭއެފްޕީ\nރަނިލްގެ އިތުބާރު ނެތްކަމުގެ މައްސަލަ ޕާލަމެންޓަށް ވެއްދީ 55 މެންބަރުންގެ ސޮޔާ އެކު އެވެ. ވޯޓަށް އެހީ 12 ގަޑިއިރުގެ ބަހުސަކަށް ފަހު އެވެ. ލަންކާ ޕާލަމެންޓުގެ 225 މެންބަރުންގެ ތެރޭން ބޮޑު ވަޒީރުގެ އިތުބާރު ނެތް ކަމަށް ފާސްވާނީ 113 ވޯޓުންނެވެ.


Beys etherekuran havaalukohfaiva kunfunithah review kuran govaalaifi\nބޭސް އެތެރެކުރާ ކުންފުނިތައް ރިވިއު ކުރަން ގޮވާލައިފި\nގަމު ދާއިރާގެ މެންބަރު ވިސާމް: އޭނާ ވަނީ އާސަންދައިގެ މައްސަލަތައް ބެލުމަށް ގޮވާލައްވާފަ - އަހުމަދު އަޔާދު | އަވަސް\nބޭސް އެތެރެކުރަން ހަވާލުކޮށްފައިވާ ބައެއް ކުންފުނިތަކަކީ ވެސް ކޮރަޕްޝަންގެ ތެރެއިން އެ މަސައްކަތް ހަވާލުކޮށްފައިވާ ބައެއް ކަމަށް ތުހުމަތުކޮށް އެކަން ރިވިއު ކުރުމަށް ގަމު ދާއިރާގެ މެންބަރު މުހައްމަދު ވިސާމް ގޮވާލައްވައިފި އެވެ.\nވިސާމް މިހެން ގޮވާލެއްވީ މިއަދު ރައްޔިތުންގެ މަޖިލީހުގައި ވާހަކަ ދައްކަވަމުންނެވެ. އެއީ ނެޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)، ހެލްތް މިނިސްޓްރީގެ ދަށުން ޖެންޑާ މިނިސްޓްރީގެ ދަށަށް ބަދަލުކުރުމަށް ސަރުކާރުގެ ފަރާތުން މަނަދޫ ދާއިރާގެ މެމްބަރު އަހުމަދު ހާރޫން ހުށަހަޅުއްވާފައިވާ އިސްލާހަށް ބަހުސް ކުރައްވަމުންނެވެ.\nބަހުސްގައި ވާހަކަ ދައްކަވަމުން ވިސާމް ވިދާޅުވީ ވޭތުވެދިޔަ ތަނުގައި އެންސްޕާ އާއި އާސަންދައިން ބޮޑެތި ކޮރަޕްޝަންތައް ހިންގާފައިވާ ކަމަށެވެ. އޭނާ ވިދާޅުވީ އާސަންދައިން އެއްބަސްވުންތައް ހަދައިގެން ބޮޑު އަގުގައި ބޭސް ގަނެފައިވާ ކަމަށެވެ. އަދި އެގޮތަށް ބޭސް ގަންނަމުން ދަނީ ކުރީ ސަރުކާރުގެ އިސް ބޭފުޅުންނާއި މަޖިލިސް މެންބަރުންގެ މަސްލަހަތު އޮންނަ ކުންފުނިތަކުން ކަމަށެވެ. ރައްޔިތުންނަށް ގެއްލުންވީ ނަމަވެސް ބޭނުންވީ އެމީހުންގެ އަމިއްލަ ޖީބަށް ފައިދާ ހޯދުންކަން އޭނާ ފާހަގަ ކުރެއްވި އެވެ.\n"ދޮޅު ރުފިޔާއަށް ގަންނަން ލިބޭ ބޭސް ގުޅައެއް 66 ރުފިޔާއަށް ގަތީމަ ދެން ވާނެ ގެއްލުމުގެ އަދަދު ވިސްނަވާލައްވާ، މި ބޭހުގެ އިތުރުން ވެސް މިހާ ބޮޑު ގެއްލުމެއްވާއިރު ވެސް އާސަންދައިން މިވަނީ މިކަން ވެސް ފާސްކޮށްފަ،" ވިސާމް ވިދާޅުވި އެވެ.\nވިސާމް ވިދާޅުވީ އެގޮތަށް ނުއަގުގައި ބޭސް ގަތުމަށް އެގްރިމެންޓް ހަދާފައިވާ ކުންފުނިތައް ބަލައި އެ އެގްރިމެންޓްތައް ބާތިލް ކުރަން ޖެހޭ ކަމަށެވެ. ރަނގަޅު ކުންފުނިތަކާއެކު އަލުން އެގްރިމެންޓްތައް ހަދައި ރައްޔިތުންނަށް ހިދުމަތް ދެވޭނެ ގޮތް ހަދަން ޖެހިފައިވާ ކަމަށް ވިސާމް ވިދާޅުވި އެވެ.\nއާސަންދައިގެ ތެރެއިންނާއި އެތަނާ ގުޅިގެން ކޮރަޕްޝަން ހިންގާފައިވާ ކުންފުނިތަކުގެ މައްސަލަތައް ވެސް ބެލުމަށް ގޮވާލައްވާފަ އެވެ.\n"ވޭތުވެދިޔަ ތަނުގައި އާސަންދަ ހިންގާފައިވަނީ ސަރުކާރު ކުންފުނިތަކުން، ފެނަކައިން އާސަންދަ ފޯމްތައް ނެރެފަ އެބަހުރި، ސަދަގާތު ފައުންޑޭޝަނުން ނެރެފަ އެބަހުރި، މިކަންކަން ބަލަން އެބަ ޖެހޭ،" ވިސާމް ވިދާޅުވި އެވެ.\nރައްޔިތުންގެ މަޖިލިސް އާސަންދަ މުހައްމަދު ވިސާމް\nއާސަންދައިން ނާޖާއިޒު ފައިދާ ނަގާ: ނަޝީދު


Ananrata ge positive number 86 ah\nއަނަންތަރާގެ ޕޮޒިޓިވް ނަންބަރު 86 އަށް\nބ. އަނަންތަރާ ކިހަވަށް ރިސޯޓް: ޕޮޒިޓިވް ކޭސްތައް ގިނަވެ ރިސޯޓް ވަނީ ބަންދުކޮށްފައި --\nބ. އަނަންތަރާ ކިހަވަށް ރިސޯޓުން ޕޮޒިޓިވްވީ މީހުންގެ އަދަދު 86 އަށް އަރައިފި އެވެ. އެ ރިސޯޓުގެ ގިނަ އަދަދެއްގެ މުވައްޒިފުން ކޮވިޑަށް ޕޮޒިޓިވްވުމާއި ގުޅިގެން އެ ރިސޯޓް މިހާރު ވަނީ ބަންދުވެސް ކޮށްފައެވެ.\nރިސޯޓުން ޕޮޒިޓިވް ކޭސްތަކެއް ފެނުނީ ކޮވިޑް ބަލީގެ އަލާމަތް ހުރެގެން ގިނަ ބަޔަކު ޓެސްޓް ކުރުމުންނެވެ. ފުރަތަމަ ނެގި ސާމްޕަލްތަކުން 14 ސާމްޕަލެއް ޕޮޒިޓިވްވި އެވެ. އެ ފަހުން މިހާތަނަށް 86 މީހަކު ވަނީ ޕޮޒިޓިވް ވެފައެވެ.\nއެންމެ ފަހުން ބަޔަކު ޕޮޒިޓިވްވީ އިއްޔެއާ މިއަދު އެވެ. އިއްޔެ ހަތަރު މީހަކު އަދި މިއަދު ދެ މީހަކު ޕޮޒިޓިވްވެފައިވެއެވެ. ފުރާ ޓުއަރިސްޓުން ނޫނީ އެ ރިސޯޓުން އިތުރު އެއްވެސް މީހަކު ނުފޭބުމަށް އެޗްޕީއޭ އިން ވަނީ އެ ރިސޯޓަށް އަންގާފަ އެވެ.\nރިސޯޓްތަކުގައި ޕޮޒިޓިވް ކޭސްތަކެއް\nސަން ޝިޔާމްގެ އިރުވެލިން 12 މީހަކު ޕޮޒިޓިވް\nކޮންސްޓެންސް މޫފުށިން 8 މީހަކު ޕޮޒިޓިވް\nރެސިޑެންސް މޯލްޑިވްސްއިން 20 މީހަކު ޕޮޒިޓިވް\nސަންގެލި ރިސޯޓުން 102 މީހަކު ޕޮޒިޓިވް\nޓޫރިޒަމް އެޗްޕީއޭ މިނިސްޓްރީ އޮފް ޓޫރިޒަމް + މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19\nއަނަންތަރާއިން 31، ރެސިޑެންސްއިން 15 ކޭސް\nހަ ރިސޯޓެއްގައި 186 އެކްޓިވް ކޭސް\nއޮޅުވެލި ރިސޯޓުން 24 މީހުން ޕޮޒިޓިވްވެއްޖެ\nބިޔާދޫން ޕޮޒިޓިވްވި މީހުންގެ އަދަދު 53 އަށް


leicester aai chelsea FA cup ge quater final ah\nޗެލްސީ އާއި ލެސްޓާ އެފްއޭ ކަޕްގެ ކުއާޓާ ފައިނަލުން ޖާގަ ހޯދައިފި\nއިނގިރޭސި އެފްއޭކަޕްގެ ކުއާޓާފައިނަލްގައި ރޭ ކުޅުނު މެޗުތަށް ކާމިޔާބުކޮށް ޗެލްސީ އާއި ލެސްޓާ ސިޓީ ކުއާޓާ ފައިނަލްއިން ޖާގަ ހޯދައިފިއެވެ.\nއެފްއޭކަޕްގެ ފަސްވަނަ ބުރުގައި އިނގިރޭސި ދެވަނަ ޑިވިޝަންގައި ކުޅޭ ހަލް ސިޓީ 4-0 ލަނޑުން ބަލިކޮށް ޗެލްސީ ކުއާޓާއަށް ދަތުރު ކޮށްފައިވާ އިރު ލެސްޓާ ކުއާޓާގެ ޖާގައެއް ހޯދާފައިވަނީ ދެވަނަ ޑިވިޝަންގެ ޝެފީލްޑް ޔުނައިޓެޑްގެ މައްޗަށް 1-0 ލަނޑުން ކުރި ހޯދައިގެންނެވެ.\nޗެލްސީގެ ދަނޑުގައި ރޭ ކުޅުނު މި މެޗުގެ ދެވަނަ މިނެޓްގައި ވިލިއަންގެ ލަނޑުން ޗެލްސީ ލީޑު ނަގާފައިވާއިރު ޗެލްސީގެ ދެވަނަ ލަނޑު މެޗުގެ 27 ވަނަ މިނެޓްގައި ކާމިޔާބުކޮށްދިނީ ޕެޑްރޯއެވެ. އަދި ޗެލްސީގެ ތިންވަނަ ލަނޑު މެޗުގެ 32 ވަނަ މިނެޓްގައި ކާމޔާބުކޮށްދީފައިވަނީ ރޭގެ މެޗުގައި މޮޅު ކުޅުމެއް ދެއްކި ވިލިއަންއެވެ.\nއަދި ފުރަތަމަ ހާފް ނިމުމުގެ ކުރިން އޮލިވިއޭ ޖިރޫ ވަނީ ޗެލްސީގެ ހަތަރުވަނަ ގޯލު ކާމިޔާބުކޮށްދީފައެވެ. މިއީ ޗެލްސީ އަށް ބަދަލުވިފަހުން ޖިރޫ އެ ކްލަބަށް ކާމިޔާބުކޮށްދިން ފުރަތަމަ ގޯލެވެ.\nއެފްއޭ ކަޕްގައި ރޭ ކުޅުނު ލެސްޓާ އާއި ޝެފީލްޑް ޔުނައިޓެޑް ބައްދަލު ކުރި މެޗުގައި މިދިޔަ ޖެނުއަރީ ޓްރާންސްފާގައި ކުލަބް ބަދަލުކުރަން ބޭނުން ކަމަށް ބުނެ އެކަން ނުވުމުން ގިނަ ދުވަސްތަކެއް ފަހުން ލެސްޓާގެ މެޗަށް ނުކުތް ޒިޔާދު މަހެރޭޒްގެ ފަރާތުން މޮޅު ކުޅުމެއް ފެނިގެން ގޮސްފައިއެވެ.\nރޭގެ މެޗުގައި ލެސްޓާގެ ހަމަ އެކަނި ލަނޑު ޖެހުމުގައި ވެސް މަހެރޭޒްގެ ދައުރުވަރަށް ބޮޑެއެވެ.\nރޭގެ މެޗުގައި ލެސްޓާގެ ހަމަ އެކަނި ލަނޑު މެޗުގެ 66ވަނަ މިނެޓްގައި ކާމިޔާބުކޮށްދިނީ ޖޭމްސް ވާޑީއެވެ.


Dhevana division ge champion kamaaeku Da Grande Amigos Male' League ah\nދެވަނަ ޑިވިޝަނުގެ ޗެމްޕިއަންކަމާއެކު ޑަ ގްރާންޑޭ އަމީގޯސް މާލޭ ލީގަށް\nޑަ ގޭންގް ދެވަނަ ޑިވިޝަނުގެ ޗެމްޕިއަންކަން ހޯދީ ފައިނަލް މެޗުގައި ޖޭޖޭ ސްޕޯޓްސް ކްލަބްގެ މައްޗަށް ޕެނަލްޓީގައި 3-1 ގެ ނަތީޖާއަކުން ކުރި ހޯދައިގެން\nކ. މާލެ 8 މެއި 2018 | އަންގާރަ 22:52 1,418\nދެވަނަ ޑިވިޝަނުގެ ފައިނަލް މެޗު ތެރެއިން - އިމޭޖަސް.އެމްވީ\nދެވަނަ ޑިވިޝަނުގެ ޗެމްޕިއަންކަން ހޯދައި ޑަ ގްރޭންޑޭ އަމީގޯސް ނިއު ޖެނެރޭޝަން ސްޕޯޓްސް ކްލަބް (ޑަ ގޭންގް) އަންނަ އަހަރުގެ އެސްޓީއޯ މާލޭ ލީގަށް ކޮލިފައިވެއްޖެއެވެ.\nޑަ ގޭންގް ދެވަނަ ޑިވިޝަނުގެ ޗެމްޕިއަންކަން ހޯދީ ފައިނަލް މެޗުގައި ޖޭޖޭ ސްޕޯޓްސް ކްލަބްގެ މައްޗަށް ޕެނަލްޓީގައި 3-1 ގެ ނަތީޖާއަކުން ކުރި ހޯދައިގެންނެވެ. މެޗުގެ ފުރިހަމަ ވަގުތު ހަމަވިއިރު ދެ ޓީމު 0-0 ގެ ނަތީޖާއަކުން އެއްވަރުވެފައި އޮތުމާއެކު ކުޅުނު އިތުރު ވަގުތުގައި ވެސް ދެ ޓީމުންކުރެ ޓީމަކަށް ނަތީޖާ ބަދަލުކުރެވިފައެއް ނުވެއެވެ.\nމެޗުގެ ނަތީޖާ ނެރުމަށް ޖެހި ޕެނަލްޓީގައި ޖޭޖޭއަށް ކާމިޔާބުކުރެވުނީ އެންމެ ޕެނަލްޓީއެކެވެ. އެ ޓީމުން ކާމިޔާބުކުރި ހަމައެކަނި ޕެނަލްޓީ ޖަހައިދިނީ ޖާޒީ ނަމްބަރު 14 މިދުހަތު ފަހްމީއެވެ. ޑަ ގޭންގްގެ ޕެނަލްޓީތައް އެ ޓީމަށް ޖަހައިދިނީ އިބްރާހިމް އަބްދުﷲ އާއި އަބްދުލް މުހައިމިން އަދި އަބްދުﷲ ފައުޒާންއެވެ.\nދެވަނަ ޑިވިޝަނުގެ އެންމެ މޮޅު ކުޅުންތެރިޔަކަށް ހޮވުނީ ޑަ ގޭންގްގެ ޖާޒީ ނަމްބަރު 19 ޒާހިދު އިބްރާހިމްއެވެ. މުބާރާތުގެ އެންމެ މޮޅު ގޯލްކީޕަރަކަށް ވެސް ހޮވުނީ ހަމަ އެ ޓީމުގެ ޖާޒީ ނަމްބަރު 25 އިޔާން އަބްދުލް އަލީމްއެވެ.\nދެވަނަ ޑިވިޝަނުގެ ޗެމްޕިއަންކަމާއެކު ޑަ ގޭންގަށް ވަނީ އަންނަ އަހަރުގެ އެސްޓީއޯ މާލޭ ލީގުން ފުރުސަތު ލިބިފައެވެ. ޖޭޖޭ ސްޕޯޓްސް ކްލަބަށް ވެސް މާލޭ ލީގުން ފުރުސަތު ހޯދުމުގެ ޖާގަ ވަނީ ހުޅުވާލެވިފައެވެ. އެގޮތުން އެ ޓީމަށް މާލޭ ލީގުން ޖާގަ ލިބޭނީ މިފަހަރުގެ މާލޭ ލީގުގެ ފުލަށް ދާ ދެ ޓީމާއެކު ކުޅޭ ކޮލިފައިންގެ ދެ ބުރުން އެންމެ ގިނަ ޕޮއިންޓް ހޯދައިގެންނެވެ.


Denmark Boduvazeeruge kaiveni3faharah cancel | Mihaaru\nޑެންމާކް ބޮޑުވަޒީރުގެ ކައިވެނި ތިން ވަނަ ފަހަރަށް ފަސްވެއްޖެ\n27 ޖޫން 2020 - 08:493comments\nކޮވިޑް-19އާ ހެދި މި އަހަރުގެ ވަރަށް ގިނަ ކައިވެނިތައް ވަނީ ތާވަލުން ކައްސާލައިގެން އެތައް ފަހަރެއްގެ މަތިން ކެންސަލްކުރަން ޖެހިފަ އެވެ. އޭގެ ތެރެއިން ބައެއް މީހުންގެ ކައިވެނީގެ ހަފުލާތައް ވަނީ ކުރިން ބާއްވަން ނިންމިހާ ކުލަގަދަކޮށް ބޭއްވެން ނެތުމުން ވަރަށް އާދައިގެ ގޮތަކަށް ބާއްވައިފަ އެވެ. އަދި ބައެއް މީހުންގެ ކައިވެނީގެ ހަފުލާތައް ވަނީ އަންނަ އަހަރަށް ފަސްކޮށްފަ އެެވެ.\nޑެންކާމްގެ އަންހެން ބޮޑުވަޒީރު މީޓް ފްރެޑްރިކްސެން ވެސް ހުންނެވީ ކައިވެނީގެ ހަފުލާ ބޭއްވޭނެ ދުވަހެއް ކަށަވަރު ނުވެފަ އެވެ. ކައިވެނީ ހަފުލާ އެންމެ ފުރަތަމަ، މިދިޔަ އަހަރުގެ ޖޫން މަހުގެ ތެރޭގައި ކެންސަލްކުރަން ޖެހުނީ އާންމު އިންތިހާބާ ގުޅިގެންނެވެ. ދެވަނަ ފަހަރަށް ކެންސަލްކުރަން ޖެހުނީ ކޮވިޑް-19 ގެ މަސައްކަތާއި އެކަމާ ގުޅިގެން އިއުލާންކުރަން ޖެހުނު ލޮކްޑައުންއާ ހެދި އެވެ. އޭރު ނިންމަވާފައި އޮތީ އެޕްރީލް ހިސާބުގައި ކައިވެނިކުރައްވާށެވެ. އެކަމަކު ކައިވެންޏަށް ވުރެ ރައްޔިތުންނާ ގުޅުން ހުރި ކަންކަން މުހިއްމުވާތީ ކައިވެނީގެ ހަފުލާ ދެ ފަހަރަށް ވެސް ކެންސަލްކުރެއްވީ އެވެ.\nތިން ވަނަ ފަހަރަށް އެ ހަފުލާ ކެންސަލްކުރަން ޖެހުނީ އަންނަ މަހުގެ ތެރޭގައި އީޔޫ ކައުންސިލްގެ ބައްދަލުވުމަށް އަންނަ މަހު ވަޑައިގަންނަވަން ޖެހޭތީ އެވެ. އެކަމަކު ކުރިން ޕްލޭން ކުރައްވާފަތި އޮތީ ލޯބިވެރިޔާ ބޯ ޓެންގްބާގާ އަންނަ މަހުގެ 18 ގައި ކައިވެނިކުރައްވާށެވެ.\nނަމަވެސް އީޔޫ ކައުންސިލް ބައްދަލުވުމަކީ ރައްޔިތުންނަށްޓަކައި ކޮންމެހެން ބައިވެރިވަޑައިގަންނަވަން ޖެހޭ ބައްދަލުވުމަކަށްވާތީ ކައިވެނީގެ ހަފުލާ ކެންސަލްކުރެއްވީ އެވެ. ބައްދަލުވުން ބާއްވަން ނިންމާފައި ވަނީ ޖުލައި 17-18 އަށް ބެލްޖިއަމްގެ ބްރަސަލްގަ އެވެ.\nމި ބައްދަލުވުކީ ކޮވިޑް-19 އާ ދެކޮޅަށް މަސައްކަތްކުރަން އީޔޫގެ ގައުމުތަކުން ފަންޑް ހޯދުމާ ގޮތުން ބާއްވާ ބައްދަލުވުމެކެވެ. އެހެންވެ މިކަންވެގެން ދާނީ ކޮވިޑާ އެކު ކުރިމަތިލި ލޮކްޑައުންތަކަށް ފަހު ފުރަތަމަ ފަހަރަށް އީޔޫގެ ވެރިން އެއްތާކަށް ޖަމާވާ ބައްދަލުވުމަށެވެ.\nއޭގައި ކޮންމެހެން ވެސް ބައިވެރިވަޑައިގަންނަވަން ޖެހޭތީ ކައިވެނި ކެންސަލްކުރެއްވި ވާހަކަ ލޯބިވެރިޔާއާ އެކު ނަންގަވާފައިވާ ފޮޓޯއަކާ އެކު ފޭސްބުކްގައި ހިއްސާކުރައްވަމުން ބޮޑުވަޒީރު ވިދާޅުވީ "މިއީ ގައުމުގެ މަސްލަހަތަށް" ނިންމެވި ގޮތް ކަމަށެވެ. އަދި ކައިވެނިކުރެއްވޭނެ ދުވަހަކަށް ވަރަށް ބޮޑަށް އިންތިޒާކުރެއްވޭ ކަމަށް ވެސް ވިދާޅުވި އެވެ.\n"އަހަރެން މި ހުންނަމީ ބޯއާ ކައިވެނިކުރެވޭނެ އިރެއްގެ އިންތިޒާރުގައި. އަދި ބޯ ވެސް ހުރީ ހަމަ އެފަދަ ހާލަތެއްގައި. އެކަމަކު އަހަރެމެންނަށް ދިމާވެފައި މިއޮތީ ފަސޭހަ ހާލަތެއް ނޫން." މީޓް ވިދާޅުވި އެވެ.\nއެކަމަނާ ވިދާޅުވީ ކައިވެނީގެ ހަފުލާ ބާއްވާނެ ތާރީހެއް އަލުން އިއުލާންކުރައްވާނެ ކަމަށެވެ.\nދެހާސް ފަނައިރައިގައި މަގާމާ ހަވާލުވެޑައިގެންނެވި 42 އަހަރުގެ ބޮޑުވަޒީރު ކުރިން ވެސް ކައިވެންޏެއްކުރައްވާފައިވެ އެވެ. އެކަމަނާ އާއި އެރިކް ހާރް 2003 ގައި ކުރެއްވި ކައިވެނީ ރޫޅުނީ 2014 ގަ އެވެ. އަދި އެ ކައިވެންޏަށް ދެ ދަރިން ވެސް ލިބިވަޑައިގެންފައިވެ އެވެ. އެއީ ދަރިކަލުން މެގްނީ ހާރް، 14، އާއި ދަރިކަނބަލުން އިޑާ ފެލައިން ހާރް، 18، އެވެ.\nއިތުރު ލިޔުންތައް އީޔޫ ޑެންމާކް ކައިވެނި ހަފްލާ ކައިވެނި ލޮކްޑައުން


Brazil akee adhives footboalha dhuniyeyge gadha baarehkan kashavaru kohdheefi\nބްރެޒިލްއަކީ އަދިވެސް ފުޓްބޯޅަ ދުނިޔޭގެ ގަދަ ބާރެއްކަން ކަށަވަރުކޮށްދީފި\nކޯޕާ އެމެރިކާ ކާމިޔާބުކޮށް ބްރެޒިލްއަކީ އަދިވެސް ފުޓްބޯޅަ ދުނިޔޭގެ ގަދަ ބާރެއްކަން ކަށަވަރު ކޮށްދީފިއެވެ.\nމުބާރާތުގެ ފައިނަލުގައި 3-1 ގެ ނަތީޖާއަކުން ޕެރޫގެ މައްޗަށް ބްރެޒިލް ކާމިޔާބު ހޯދާފައިވާއިރު މެޗުގައި ބްރެޒިލްގެ ފަރާތުން ފެނުނު ގޯލުތައް ކާމިޔާބު ކޮށްދިނީ އެވަޓަން، ޖީސުސް، އަދި ރިޗާލިސަންއެވެ.\nމެޗުގެ ކުރީކޮޅު ޕެރޫއިންވަނީ ވަރަށް ރަނގަޅު ކުޅުމެއް ދައްކާ ބްރެޒިލްގެ ޑިފެންސްއަށް ބާރުބޮޑު ކޮށްފައެވެ. ނަމަވެސް ބްރެޒިލް ވަނީ އެޓީމް އުފެއްދި ފުރަތަމަ ހަމަލާއާއެކު ގޯލެއް ޖަހާ ކުރި ހޯދާފައެވެ.\nޖޯޝާއެކު ކުޅެމުން ދިޔަ ޕެރޫއަށް ލިބުނު ޕެނަލްޓީއަކުން ނަތީޖާ އެއްވަރުކުރި ނަމަވެސް ޖީސުސްވަނީ ޕެރޫގެ ގޯލަށް ގިނައިރުތަކެއް ނުވަނީސް އިތުރު ގޯލެއް ކާމިޔާބުކޮށް އަނެއްކާވެސް ބްރެޒިލް ކޮޅަށް ނަތީޖާ އަނބުރާލާފައެވެ.\nދެވަނަ ހާފުގެ 70 ވަނަ މިނެޓުގައި މިމެޗުގައި މޮޅު ކުޅުމެއް ދެއްކި ބްރެޒިލްގެ ޖީސުސްއަށް ދެވަނަ ރިނދޫ ކާޑާއެކު ރަތް ކާޑެއް ދައްކާ ދަނޑުން ފޮނުވާލުމައި ގުޅިގެން މެޗުގެ ބާކީ އޮތް ވަގުތު އެޓީމް ފުރިހަމަ ކުރަން ޖެހުނީ 10 ކުޅުންތެރިންނާއެކީއެވެ.\nބްރެޒިލްގެ ފަހު ގޯލް ކާމިޔާބު ކޮށްދިނީ ފުރިހަމަ ވަގުތު ހަމަވާން ހަތަރު މިނެޓަށް ވެފައިވަނިކޮށް ބަދަލު ކުޅުންތެރިޔެއްގެ ގޮތުގައި ކުޅުމައި ގުޅުނު ރިޗާލިސަންއެވެ.\nމިއީ 12 އަހަރަށްފަހު މި މުބާރާތް ބްރެޒިލް ކާމިޔާބުކުރި ފުރަތަމަ ފަހަރެވެ.\nކޯޕާ އެމެރިކާ މުބާރާތުގެ އެންމެ ކާމިޔާބު ޓީމަކީ އުރުގުއޭއެވެ. އުރުގުއޭ މި މުބާރާތް 15 ފަހަރު ކާމިޔާބު ކޮށްފައިވާއިރު އާޖެންޓީނާވަނީ 14 ފަހަރު މިތަށި ހޯދާފައެވެ. މިއަހަރުގެ ކާމިޔާބާއެކު ބްރެޒިލްއަށް މި މުބާރާތް ކާމިޔާބު ކުރެވިފައިވަނީ9ފަހަރެވެ.\nދިވެހި ލީގް ނަގާ ޓީމަކީވެސް ދުނިޔޭގެ ގަދަ ބާރެއް


SunOnline: #VAAHAKA: Haasil - Episode 1\nމަރިޔަމް ހިމްނާ (ހިމީ) 31 May 2020, 09:05\nހަވީރު ވެހެން ފެށި ވާރޭ ހުއްޓައިލީ އިރުއޮއްސި ބަންގި ގޮވިފަހުންނެވެ. އާދައިގެ މަތިން އޭރު މާލޭގެ ގިނަ މަގުތަކުގައި ވަނީ ފެންބޮޑުވެފައެވެ. ވާރޭ ހުއްޓައިލި ކަމުގައި ވިޔަސް އުޑުމަތި ހިޞާރުކޮށްފައިވާ ފުސް ވިލާތައް ބޯކަމުން ހީވަނީ ދެންމެދެންމެ ވާރޭ ވެހިގެންފާނެ ހެންނެވެ. ރާއްޖޭގެ ދެކުނުގައި އުފެދިގެން އުޅޭ ތޫފާނުގެ އަސަރު ދިޔައީ ނުސީދާ ގޮތެއްގައި މާލެއަށް ވެސް ކުރަމުންނެވެ. ފަޒާގައި ހިފާލާފައިވަނީ އާދަޔާ ޚިލާފު ފިނި ކަމެކެވެ. ޖެހެމުންދާ ބާރު ވައިރޯޅިތަކުގައި ވެސް އެހެންޏާ ނުހުންނަ ފަދަ ތެތްފިނިކަމެއް ހިފާލާފައި ވެއެވެ.\nކާރޫބާރޫ ބޮޑު މާލޭގެ މަގުމަތި ވަނީ އެކީ ހިމޭންވެފައެވެ. މީހެއްގެ ހިލަމެއް ވަނީ މަދު ފަހަރަކުއެވެ. ހީވަނީ މި ތޫފާނުން ސަލާމަތް ވާންވެގެން ގެއިން ނުނިކުމެ ތިބީހެންނެވެ. ނޫނީ މި އަރާމު ފިނީގެ އުފާ ހާސިލްކުރަން ނިދަނީއެވެ.\nއެ ހިމޭން މާހައުލުގައި ފެންގަނޑު ތެރޭގައި ދުވަމުންދިޔަ މެދު އުމުރުގެ ފިރިހެން މީހާގެ މިސްރާބު ހުރީ ހެންވޭރުކޮޅަށެވެ. އޭނާ ހުރީ ތެމި ފޯވެފައެވެ. މީހާގެ ހަށިގަނޑަށް ފިނީގެ އަސަރު ކުރަނީ ކަންނޭނގެއެވެ. ބައެއްފަހަރު ހަށަމަށް ދެއަތް އަރުވާ ފުންނޭވާއެއް ލާފާނެއެވެ. އެއް އަތް އަނެއް އަތުގައި ހާކާލަފާނެއެވެ. ކައިރިން ބަލައިފިނަމަ އޭނާގެ ރޫރޫ އަޅަމުން ދިޔަ ދެ ތުންފަތް ވެސް ފާހަގަ ވާނެއެވެ. އޭނާ ވާރޭގެ ތެރޭގައި އުޅޭތާ ވަރަށް ގިނަ އިރުވެއްޖެކަން އެކަމުން ދޭހަވެއެވެ.\nދުވަމުންދުވަމުން ގޮސް އޭނާ ހުއްޓުނީ ލޮނު ޒިޔާރަތްކޮޅުގައި ހުރި ގެއެއްގެ ކުރިމައްޗަށެވެ. އެ ގޭގެ ތަޅުގައި ހިފުމުގެ ކުރިން ވަރަށް ފަރުވާތެރިކަމާއެކު މަގުގެ ދެކޮޅު ބަލައިލިއެވެ. ފުންނޭވާއެއް ދޫކޮށްލާ ނުތަނަވަސް ކަމާއެކު ނިތުގައި އަތް ހިންގައިލިއެވެ. ލައިގެން ހުރި ފަޓުލޫނުގައި އަތް ފުހެލުމަށްފަހު، ތަޅުގައި ހިފައިލިއެވެ. ދޮރުފަތް އެތެރެއަށް ކޮށްޕައިލުމާއެކު، ކަންފަތަށް އުނދަގޫ ވާފަދަ ތޫލި އަޑެއް ކިއެވެ.\nއެތެރެއަށް ވަންނަން ހިއްލައިލި ފައި ތިރިކޮށްލަމުން ގޭތެރެއަށް އަވަސް ނަޒަރެއް އޭނާ ދިނެވެ. އެއަށްފަހު، އެތެރެއަށް ވަނުމުގެ ކުރިން، ދެފަހަރަކު ތުން ތަޅުވައިލިތަން ފެނުނެވެ.\nބަނަފްސާގެ އަކީ ހިރިގައު ބޭނުންކޮށްގެން ހަދާފައިވާ ގެއެކެވެ. ޒަމާނާ އެކީ ތަރައްގީއާއި ތަމައްދުނުގައި މާލޭގެ ރައްޔިތުން ފައިތިލަ ސާބިތުކޮށްލާފައިވީ ނަމަވެސް އެ ގެ ހުރީ އަދިވެސް އެންމެ އިހުގައި ހެދި ގޮތަށެވެ. ގިނަ ދުވަސްވުމުގެ ސަބަބުންނާއި އިމާރާތް ބާވެފައި ހުރުމުގެ ސަބަބުން ހީވަނީ ދެންމެ ދެންމެ ބޮލަށް ވެއްޓިދާނެހެންނެވެ. ބަލައިލި ކޮންމެ ދިމާލަކުން ވެސް ފެންނަނީ ވީރާނާ ވަމުންދާ ފަދަ އަސަރުތަކެވެ. ބޭރަށްވާ ގޮތަށް ހުރި ލަކުޑި ކުޑަ ދޮރުތައް ވެސް ހުރީ ފީވެ ހަލާކުވާން ކައިރިވެފައެވެ.\nއެ ހިސާބުގަނޑުގައި އުޅޭ މީހުން އެގެޔާ ބެހޭގޮތުން ތަފާތު ވާހަކަތައް ދައްކާ އުޅެއެވެ. އެ ގެއިން އަޑު އަޑު އިވޭކަމަށާއި، އެ ގެ ކައިރިން އާދަޔާ ޚިލާފު ކަންތައް ދިމާވާކަމަށް ވެސް ބުނެ އުޅެއެވެ.\nއެތެރެއަށް ވަނުމަށްފަހު ދޮރު ލައްޕައިލި ޖައުފަރު، ވަށައިގެން ގޭ ތެރެއަށް ބަލައިލިއެވެ. ކުރިއަށް އަޅައިލި ފިޔަވަޅާއެކު، ގޭގެ ފުރާޅުމައްޗަށް ވަރަށް ބާރަށް އެއްޗެއް ވެއްޓުނު އަޑު އޭނާގެ ކަންފަތުގައި ޖެހުނެވެ. ކޮންމެވެސް ވަރަކަށް ސިހުނުކަން ރަމްޒުކޮށްދިނީ ދެލޯ މަރައިލުމާއެކު، ކަންފަތުގައި ދެ އަތް އަޅައިލީތީއެވެ. ނިތުގައި އަތް ހިންގައިލަމުން ދޫކޮށްލި ފުން ނޭވާއާއެކު، އޭނާ ގޭތެރެއަށް ވަރަށް ފުން ނަޒަރެއް ދިނެވެ. ހީވަނީ ވަނުމުގެ ކުރިން ގޭތެރެ ސްކޭން ކޮށްލި ހެންނެވެ. އިތުރު ފިޔަވަޅެއް އެޅުމުގެ ކުރިން އޭނާ މި ފަހަރުވެސް ތުންތަޅުވައިލިތަން ފެނުނެވެ.\nޖައުފަރު އެގޭގައި އެކަނިމާއެކަނި އުޅެމުން އަންނަތާ އެތަކެއް އަހަރެއް ފާއިތުވެއްޖެއެވެ. އަނބިމީހާ ނިޔާވުމަށްފަހު، އެހެން މީހަކާ އިނުމުގެ ޚިޔާލެއް އޭނާ ނުގެންގުޅެއެވެ.\nޖައުފަރުގެ ވާތްފަރާތުގައި ބޭރަށް ހުޅުވޭ ދެ ކުޑަ ދޮރު ހުއްޓެވެ. އެ ދިމާލުގައި ލިޔާ މޭޒެއް ބެހެއްޓިފައިވާއިރު، އޭގެ މަތީގައި ތަފާތު ވައްތަރުގެ ކުރެހުންތައް ކުރަހާފައި ހުރި ގަނޑުތަކެއް ހުއްޓެވެ. މޭޒުގެ އެއްފަރާތު ކަނުގައި ކުރީ ޒަމާނުގައި މީހުން ގެންގުޅޭ ވައްތަރު ފުޅި ބައްތިއެއް ހުއްޓެވެ. އޭގެ ކައިރީގައި ދެ އުއްބައްތި ބާއްވާފައި އޮތެވެ. އެ ދިމާލަށް ބަލަން އިރުކޮޅަކު ހުރުމަށްފަހު، ޖައުފަރު އެ ދިމާލަށް ހިނގައިގަތެވެ. އޭނާ ގޮސް ހުއްޓުނީ މޭޒު ކައިރީގައެވެ.\nވާރޭ ނުވެހުނެއްކަމަކު، ޖެހިގެން އައި ދުވަހަކީ ވެސް އުޑުމަތި ބަނަ ދުވަހެކެވެ. ވައި ވެސް ފުދޭވަރަކަށް ޖެހެއެވެ. އެހެނެއްކަމަކު މަގުމަތިން މީހުން މަދުވިހެނެއް ހިޔެއް ނުވެއެވެ. ހެނދުނު އޮފީހަށް ދާ މީހުންނާ ސްކޫލު ކުދިންނެވެ. ބާޒާރުކުރަން އުޅޭ މީހުންނާއި އެކި އެކި ބޭނުމުގައި ނުކުމެ އުޅޭ މީހުންނެވެ.\nހުޅުމާލޭ ހައިވޭގައި ދުއްވާފައިދިޔަ ކާރުގެ މިސްރާބުހުރީ ވެލާނާ އިންޓަރނޭޝަނަލް އެއާރޕޯޓާ ދިމާލަށެވެ. ގައިގަނޑަކަށް ފަނަރަ މިނިޓްގެ ދަތުރަކަށްފަހު އެއާޕޯރޓަށް އާދެވިއްޖެއެވެ.\nދޮރުފަތް ހުޅުވާލާފައި ނުކުތް ޒުވާނާއަށް ގިނަ ބައެއްގެ ނަޒަރު ހުއްޓުނެވެ. ޚާއްސަކޮށް އެތަނުގައި ތިބި ގިނަ އަންހެން ކުދިންގެ ނަޒަރުން ސަލާމަތްވެވޭ ގޮތެއް ނުވިއެވެ.\nއެ ޒުވާނާ ލާފައިވާ ޕައިލެޓް ޔުނިފޯމް ގަޔަށް ހެޔޮވަރު ވަރަކަށް ހުރުމުގެ ސަބަބުން އެ ފިރިހެންވަންތަކަން އިތުރުކޮށްދީފައި ވެއެވެ. ބާމަތި ފުޅާ ހަށިގަނޑަކާއި، ހެޔޮވަރު ވަރެއްގެ އިސްކޮޅެކެވެ. ބަލާބެލުމަށް ވަރަށް ފަރުވާތެރިކަމާއެކު، ބަލަހައްޓަމުންދާ ހަށިގަނޑެއްކަން އެނގެއެވެ. އެ ތޫނު ދެލޯ ވަނީ ރޭބަން އަވި އައިނަކުން ފޮރުވާލެވިފައެވެ. ތުނިކޮށް ފަޅަން ފަށާފައިވާ ތުނބުޅީގެ ސަބަބުން, އެ މޫނުމައްޗަށް އިތުރު ފުރިހަމަކަމެއް ގެނެސްދެއެވެ. އަތުގެ މުލައްދަނޑީގެ ބާރު ވަޒަން ކޮށްލާކަށް ނޭނގެއެވެ.\nއެއާޕޯޓުގައި މީހުން ގިނަ ނަމަވެސް، ވަށައިގެންވީ މާހައުލަށް މާ ބޮޑު ސަމާލުކަމެއް އޭނާ ނުދެއެވެ. އިންޓަރނޭޝަނަލް ޓާމިނަލާ ދިމާލަށް ހިނގައިގަތްއިރު އެތަނުގައި ހަރަކާތްތެރިވަމުންދިޔަ ދެ އަންހެން ކުއްޖެއްގެ ވާހަކަތައް ރީތިކޮށް އެ ޒުވާނާއަށް އަޑު އިވުނެވެ.\n"އޭތް! ބަލާބަލަ. އެއީ އެއްކަލަ މެގަޒިންގަ އިން ބޯއި ދޯ!. އަޅެ އެހެރަ ސްމާޓްކަމެއް. މަށަށް ލިބޭނެނަމަ..."ފުރަތަމަ ވާހަކަ ދެއްކި އަންހެން ކުއްޖާގެ އަޑުގައި ވަނީ ހުވަފެނީ ގޮތެކެވެ.\n"ސާބަހޭ. އެކަހަލަ މީހުން އަހަރެމެން ކަހަލަ އަންހެން ކުދިންނަށް ބަލާނެތަ؟. ރީތި މީހެއް ވެއްޖެއްޔާ ވަރަށް ފޮނިވާނެ. ތިމާއަށް ތިމާ ފެނިފަ ހުންނާނީ..." އެހެން ކުއްޖަކު ބުނެލި އަޑު އިވުނެވެ. އެ ޒުވާނާ އެ ވާހަކަތަކަށް ސަމާލުކަން ނުދީ ފިޔަވަޅުތައް ބާރުކޮށްލިއެވެ.\nއަރްޒަންއަކީ މޯލްޑިވިއަންގައި މަސައްކަތް ކުރާ ޕައިލެޓެކެވެ. މަސައްކަތަށް ބަހައްޓާ ފަރުވާތެރިކަމުގެ ސަބަބުންނާ، ރަނގަޅު އަޚްލާގުގެ ސަބަބުން ތަނުގެ އެންމެންގެ ލޯބި އޭނާއަށް ލިބިފައިވެއެވެ. އޭނާއަކީ އެހެން ޒުވާނުންނަން ނަމޫނާއެއް ކަމުގައި ތަނުގެ އިސްވެރިން އަބަދުވެސް ބުނެއެވެ. ކުންފުނީގެ ތަފާތު އިޝްތިހާރު ތަކުގައްޔާއި، މެގަޒިންތަކުގައި ވެސް އަރްޒަންގެ ތަސްވީރުތައް ރަސްކަން ކުރެއެވެ.\nމިއަދު، އޭނާއަކީ، ދިރިއުޅުމުގައި ކިތަންމެ ކާމިޔާބު މީހަކަށް ވީކަމުގައި ވިޔަސް، އެ ހިސާބަށް ވާސިލްވުމަށް އޭނާ ކުރީ ފަސޭހަ ދަތުރެއް ނޫނެވެ. އެއީ އުނދަގޫ ދަތުރެކެވެ. ޖެހެމުންދިޔަ ގަދަ ވަޔާއި ބާރު އޮއިގެ ތެރޭގައި އޭނާގެ މަންޒިލް ގެއްލިގެން ގޮސްފާނެހެން ހީވި ކިތަންމެ ފަހަރެއް އައެވެ. ހިތްވަރު އެލުވައިލަން މަޖުބޫރުވި ކިތަންމެ ކަމަކާ ކުރިމަތިވިއެވެ. އެއިން ކޮންމެ ފަހަރަކު އޭނާއަށް ހިތްވަރު ލިބެނީ ކުލަ ޖައްސަން ބޭނުންވެފައިވާ ހުވަފެންތަކުގެ މަތިން ހަނދާންވެފައެވެ. އެ ހުވަފެންތަކުގައި ކުލަ ޖެއްސުމަށް އޭނާ ތެންމައިލީ ހިތްވަރާ އަޒުމުގެ ފިއްސެވެ.\nހަނދާން ހުންނަން ފެށީއްސުރެ އަރްޒަން އުޅުނީ ކުޑަކުދިންގެ ހިޔާގައެވެ. އޭނާގެ މައިންބަފައިންނަކީ ކޮންބައެއް ކަމެއް އަރްޒަންއަކަށް ނޭނގެއެވެ. ކުޑަ މިނުން އެ ދެމީހުންގެ ފޮޓޯގަނޑެއް ހާ ހިސާބުވެސް އޭނާއަކަށް ފެނިފައެއް ނުވެއެވެ. އާއިލާއަކީ ކޮބައިކަމެއް ނޭނގެއެވެ. މައިވަންތަ ލޯބި އިޙްސާސް ކޮށްލާނެ ފުރުސަތެއް އޭނާއަކަށް ނުލިބެއެވެ.\nބޮޑުވަމުން އައިއިރު އަރްޒަންގެ އެންމެ ބޮޑު ޝަކުވާ އަކީ ވެސް އެއީއެވެ. އެހެން ކުދިންނެކޭ އެއްގޮތަށް އޭނާގެ ލޯބިލޯބި އާއިލާއެއް ނެތުމެވެ. ސްކޫލު ދޮށުގައި މަޑުކޮށްގެން ހުންނައިރު އެހެން ކުދިންގެ މަންމަމެން އައިސް އެކުދިން އުރާލާ ކޮލަށް ބޮސްދޭ މަންޒަރު ބަލަން އޭނާ ހުންނަނީ އެފަދަ ނަސީބެއް ލިބޭނެ ނަމައޭ ހިތަށް އަރާ ހާލުގައެވެ. އެ މަންޒަރު ފެންނަ ކޮންމެ ފަހަރަކު, އޭނާގެ ހިތް ވެސް އަޑު ވީއްލާ ބާރަށް ރޮޔެވެ. ޝަކުވާ ކުރެވެއެވެ. ކޮންމެވެސް ދުވަހަކުން މަންމައާއި ބައްޕައާ ދިމާވުމަށް އެދި އުންމީދު ކުރެވެއެވެ. ދިރިއުޅުމުގައި ހާސިލްކުރަން ބޭނުންވި ހުރިހާ ކަމެއް ހާސިލްކުރެވުނު ނަމަވެސް އަމިއްލަ އާއިލާއެއް ނެތުމަކީ އެކަމަކާ ދޭތެރޭ އަރްޒަން ހިތާމަ ކުރާ ކަމެކެވެ.\nލޮލުގައި އަޅާފައިވާ އައިނު ލޮލާ ވަކިކޮށްލަމުން އޭނާ އޮފީސްތައް ހުންނަ ދިމާލަށް އަޅަމުންދިޔަ ފިޔަވަޅުތައް އަނެއްކާ ވެސް އަވަސްކޮށްލިއެވެ.\nއެތެރެއަށް ހުޅުވޭ ގޮތަށް ހުރި ބިއްލޫރި ދޮރުފަތް ހުޅުވައިލާ އަރްޒަން އެތެރެއަށް ވަނެވެ. މާ ގިނަ މީހުން ނެތްކަމަކު، އޭރުވެސް ބައެއް މީހުން އެތަނުގައި ހަރަކާތްތެރިވަމުން ދިޔައެވެ.\nމޯލްޑިވިއަންގެ އޮފީހާ ދިމާލަށް ހިނގައިގަތް އަރްޒަން ސިހުނީ ޖީބުގައި އޮތް ފޯނު ރިނގް ވުމާ އެކުއެވެ. ފިޔަވަޅުތައް މަޑުޖައްސައިލަމުން ފޯނު ނަގާ ކަންފަތުގައި ޖައްސައިލަމުން އޭނާ ވާހަކަ ދެއްކިއެވެ. ގުޅީ އޭނާގެ އެންމެ ގާތް ރަޙްމަތްތެރިޔާއެވެ.\n"އާނ. އޯކޭ. އަހަރެން ފަހުން ގުޅާނަން. މަންމަމެނަށް ސަލާމް ބުނާތި." އިރުކޮޅެއްގެ ވާހަކަކޮޅަށްފަހު ފޯނު ބޭއްވިއިރު އޭނާގެ ތުންފަތް މަތީގައި ލުއި ހިނިތުންވުމެއް ވިއެވެ.\nދޮރު ހުޅުވައިލުމަށްފަހު، އެތެރެއަށް ވަތްއިރު އެތަނުގައި ވެސް މާގިނަ މީހުން ހަރަކާތްތެރި ވާތަނެއް ނުފެނެއެވެ.\nއެއީ ތަނަވަސް ބޮޑު އޮފީހެކެވެ. ވަންނަ ދޮރާ ކުރިމައްޗަށް ވާ ގޮތަށް ދެ މޭޒު ހުރި އިރު އޭގެ ވަށައިގެން ގޮނޑިތައް ބެހެއްޓިފައިވެއެވެ. އޭގެ ފަހަތުގައި ސޯފާސެޓެއް ހުރިއިރު ކުރިމަތީގައި ބިއްލޫރި ކުޑަ މޭޒެއް ހުއްޓެވެ. އެތަނުގައި ވެސް އެތެރެއަށް ވަދެވޭގޮތަށް އިތުރު ފަސް ދޮރު ހުއްޓެވެ.\nމޭޒު ދޮށުގައި އިށީނދެގެން ތިބި އަންވަރާއި އިރުޝާމްގެ ނަޒަރު އަރްޒަންއަށް ހުއްޓުނީ އެވަގުތެވެ. އަރްޒަން ހިނގައިގަތުމުން އަންވަރު ގޮވައިލިއެވެ. އަންވަރު މެން ތިބި މޭޒާ ގާތަށް ޖެހިލާ އޭނާ ސަލާމަށް އަތް ދިއްކޮށްލިއެވެ.\n"އަރްޒަން. ކޮބާ ކިހިނެއްތަ ކަންތައްތައް؟ ވަރަށް އުފާވި މަޤާމު ބަދަލުވި ހަބަރު ލިބުނީމަ" އަރްޒަންގެ ކޮނޑުގައި އިން ހަތަރު ފަށައް އިޝާރާތް ކޮށްލަމުން އިރުޝާމް ބުންޏެވެ. އަރްޒަން ޝުކުރު އަދާކުރިއެވެ. އެ ދެމީހުން އަރްޒަންއާ ވާހަކަ ދައްކަން ފެށުމުން އިރުކޮޅަކު އަރްޒަން މަޑުކޮށްލިއެވެ. އަދި ކުޑަ ވަގުތު ކޮޅެއް އޮތީތީއާ ވެސް އެކުގައެވެ. ގިނައިން ދެކެވުނީ މަސައްކަތާ ބެހޭ ވާހަކަތަކެވެ. އަލަށް ގުޅުނު ޕައިލެޓުންގެ ވާހަކަ ވެސް ކޮންމެވެސް ވެސް ވަރަކަށް ދެކެވުނެވެ.\nއޮފީސް ހުންނަ ގޯޅިގަނޑުގައި މަޑުކޮށްލައިގެން ހުރި އާރާ ހުރީ ފޯނެއްގައެވެ. އެ މޫނުމަތިން ކަންބޮޑުވުމުގެ އަސަރު ކޮންމެވެސް ވަރަކަށް ފާޅުވެއެވެ. އޭނާ ފޯނު ބާއްވާލާފައި އެނބުރުނު ވަގުތު އެކުވެރި ޒީޝާން ފެނިގެން ސިހުނެވެ.\n"ކިރިޔާ ހާޓް އެޓޭކެއް ނުޖެހުނީ..." އާރާ ބުނެލިއެވެ. އޭނާ މޭގައި އަތް އަޅައިލަމުން ދެލޯ ބޮޑުކޮށްލިއެވެ. ޒީޝާންގެ މޫނުމަތިން ފެންނަނީ ހިންހަމަ ނުޖެހުމުގެ އަސަރެވެ.\n"އަޑު އިވުނުތަ؟" ޒީޝާން ހުރި ގޮތުން ކަންބޮޑުވެފައި އާރާ އެހިއެވެ.\n"ދެން ތި ފިރިހެން ކުއްޖާއާ ރުޅިވާން ވެއްޖެއެއްނު. މީ އާރާގެ ކެރިއަރއެއްނު. އާރާއަށް ކުރިއަށް ދާން ފުރުސަތު ނުދޭ މީހަކާ އެކީ އުޅުމުގެ ބޭނުމެއް އަހަންނަކަށް ނުފެނޭ. އިތުބާރު ނުކުރާ މީހަކާ އެކު ކިހިނެއް ދިރިއުޅުމެއް އުޅޭނީ؟. "\nޒީޝާންގެ ވާހަކައިން އޭނާ ދެއްކި ހުރިހާ ވާހަކައެއް އަޑު އިވުކަން އެނގި އާރާއަށް އޭނާގެ ނަޒަރު ތިރިކޮށްލެވުނެވެ. އެކުވެރިޔާގެ ކުރިމަތީގައި ބޭޒާރުވީ އަދަދެއް ނޭނގެއެވެ.\n"އަހަންނަށް ފެންނައިރު އާރާ އަބަދުވެސް ހުންނަނީ ދެރަވެފަ. ނޫނީ ކޮންމެވެސް ކަމަކާ ބޯ ގޮވާފަ..." އާރާ އެއްޗެކޭ ނުބުނުމުން ޒީޝާން އަނެއްކާވެސް ޝަކުވާ ކޮށްލިއެވެ. އެކުވެރިޔާ އާ މެދު ކަންބޮޑުވެފައިވާ ވަރު އެ އަޑުން އެކަނި ވެސް ހާމަވެއެވެ.\n"އާރޫ. އަދި ދުނިޔެއިން ފިރިހެނުން ހުސްވީއެއް ނޫނޭ އޭނަޔާ ހެދި ތިވަރުން ތި އުޅެނީ. ޓްރަސްޓް ނުކުރާ މީހަކާ އެކީ ދިރިއުޅުމެއް ކިހިނެއް އުޅޭނީ؟ އަމިއްލަ މީހާގެ ނަފުސާ މެދު ވެސް ވިސްނަން ވާނެ ދޯ!" ޒީޝާން އާރާގެ ވާހަކަ ހުއްޓުވިއެވެ. އާރާ ދޫކޮށްލީ ފުންނޭވާއެކެވެ.\n"ތި ވާހަކަ ދެން ފަހުން ދައްކާނީ. ހިނގާ އެތެރެއަށް." އާރާ ބޭނުންވީ އެ ވާހަކަ އެހިސާބުން އޮއްބައިލަންކަން އެނގި ޒީޝާން އިތުރު އެއްޗެއް ބުނަން ފަސްޖެހުނެވެ. އެހެންނަމަވެސް އޭނާ ވަނީ އެކުވެރިޔާ އާ މެދު ކަންބޮޑުވެފައެވެ. އެކުވެރިޔާގެ މޫނުމަތިން އަބަދާ އަބަދު ފެންނަ ނުތަނަވަސްކަމުން އޭނާއަށް އުނދަގޫވަނީއެވެ. އާރާއަށް ފޯނެއް އައީ އަނެއްކާވެސް އެ ވަގުތެވެ.\n"ކާކު؟ އަނެއްކާ އޭނަ؟" ޒީޝާން އަހައިލިއެވެ. އާރާ އޭނާގެ ފޯނުގެ ސްކްރީން ޒީޝާންއަށް ދައްކައިލިއެވެ. އަރާފައިވާ ނަންފެނި ޒީޝާން ދޫކޮށްލީ ފުންނޭވާއެކެވެ.\n"ހުވާ އަހަރެން ހިތަށް އަރާ ގޮސް މޫނުމަތީ ޖަހާފާނަމޭ..." ޒީޝާން މޫނަށް ފޫހިވައްތަރެއް ޖައްސައިލިއެވެ. އާރާ ދެ ކޮނޑު އަރުވައިލިއެވެ. ހަދަންވީ ކިހިނެއްހޭ އޭނާ ޒީޝާން ގާތު އަހާ ކަހަލައެވެ.\n"ބުނޭ ބިޒީއޭ..." ޒީޝާން އޮފީސް ދޮރުގެ ތަޅުގައި ހިފާލައިގެން ހުރެ އާރާގެ މޫނުމައްޗަށް ފަރުވާތެރިކަމާއެކު ބަލައިލިއެވެ. އޭނާ ދޮރު ހުޅުވަން ވެގެން އެތެރެއަށް ދޮރު ކޮއްޕައިލި ވަގުތު އެތެރެއިން ކޮންމެވެސް މީހަކު ދޮރު ހުޅުވައިފިއެވެ.\nނުވިސްނާ ހުރި ޒީޝާންގެ އަތް، ތަޅުން ދޫވެ އަރި އަޅައިލިއެވެ. ހަށިގަނޑު ބެލެންސް ކުރެވުނު ނަމަވެސް އޭރު އޭނާއަށް އޮވެވުނީ އެތެރެއިން ދޮރު ހުޅުވި ޒުވާނާގެ މޭގައި އަތް ޖައްސައިލައިގެން ގުދަށެވެ. ނޭފަތުގައި ޖެހުނީ މީރުވަސް ދުވާ ފިރިހެން ސެންޓެއްގެ ވަހެވެ.\nމަރާލެވިފައިވާ ދެލޯ ހުޅުވައިލަމުން ޒީޝާން އިސް އުފުލައިލީ އިރުކޮޅެއް ފަހުންނެވެ. އޭނާއާއި ދިމާލަށް ބަލަހައްޓައިގެން ހުރި އަރްޒަން ފެނި ހިނދުކޮޅަކަށް އެ ތޫނު ދެލޮލުގެ ތެރެއަށް ގެއްލިފައި ހުރެވުނެވެ. ކޮންފަދަ ތޫނު ދެލޯ ހެއްޔެވެ؟ ޒީޝާންގެ ހިތް އަވަސްވެ ނޭވާ ފުންވިއެވެ. އަތްފައި ފިނިވެ އޭނާގެ އެތެރެ ހަށީގައި ބުނެދޭން ނޭނގޭ އިޙްސާސެއް އުފެދުނެވެ. އެ ގަދަ މުށި ކުލައިގެ ދެލޮލުން އޭނާއަށް އެ ޖެއްސީ ކޮންފަދަ ސިހުރެއް ހެއްޔެވެ؟ ހިނދުކޮޅަކަށް ޒީޝާންގެ އެ އަޅި ކުލައިގެ ދެ ލޮލުގެ ތެރެއަށް ގެއްލިފައި އަރްޒަންއަށް ވެސް ހުރެވުނެވެ. އަމިއްލަ މީހާގެ ނަފުސު ހަމައަކަށް އަޅުވައިލަމުން އަރްޒަން ކަރުކެހިލިއެވެ.\n(ނޯޓް: ވާހަކައަކީ އަމިއްލަ ޚިޔާލަކަށް ލިޔަމުންދާ ޚިޔާލީ ވާހަކައެކެވެ. މި ވާހަކައަކީ ވެސް އެހެން ވާހަކަތަކެކޭ އެއްގޮތަކަށް ތިޔަ ކިޔުންތެރިންނަށް ކަމުދާނެ ތަފާތު ރީތި ވާހަކައަކަށް ވާނޭކަމަށް އުންމީދު ކުރަމެވެ. )


އިޙްނާ (5) | Esfiya - Dhivehi Vaahaka Site\nއިއްޔެއްސުރެ ފާޑެއްގެ ގޮތެއް ޔޫންއަށް ވާތީވެ ހަވީރު މެހެމާނުންތައް އައި ގަޑީގައިވެސް ނުނިކުތީއެވެ. މިއަދު ބޮލަށްމާބޮޑަށް ބަރުވާ އިރުވެސް ޔޫން ސްކޫލަށްނައިސް ނުހުރީ އޭނަގެ މަންމަ އޭނައާމެދު ކަންބޮޑު ވާނެވަރުންނެވެ.\nކުޅިވަރު ގަޑީގައިވެސް ޔޫން ނުކުޅެން ހުރުމުން އެމީހުން ވަރަށް އާދޭސް ކުރިއެވެ. އާދޭސްކުރާލެއް ގިނަކަމުން އެންމެ ފަހުން ޔޫން އާނ ބަސްދިނެވެ. ގޯލްކީޕަރަށް ހުރިއިރުވެސް ޔޫންއަށް ހުރެވުނީ ހަމަކިރިޔަ ކިރިޔާއެވެ.\nބޮލަށްއެރި ތޫނު ތަދާއެކު ވަށައިގެންވި މަންޒަރުތައް ޔޫންއަށް ފުސްވަމުން ދިޔައެވެ. އިދިކޮޅު ޓީމުން ފޮނުވާލި ބޯޅަ ބޮލުގައި ޖެހުމާއެކު ޚަބަރުހުސްވެގެން ޔޫން ބިންމައްޗަށް ވެއްޓުނެވެ.\nގޯލު ކައިރީގައި މާގިނަކުދިން އެއްވެގެން ތިބުމާއެކެ އިޙްނާވެސް އެދިމާލަށް ދިޔައެވެ. އެއްވެފައި ތިބި ކުދިންތައް ދުރުކުރަމުން އިޙްނާއަށް ކައިރިވެވުނުއިރު ބިންމަތީގައި ޚަބަރު ހުސްވެފައިވާ ޔޫން އޮތެވެ. ޔޫންއަށް މަޑުމަޑުން ގޮވައިލަމުން އިޙްނާ އެހީތެރިވާން ކައިރިވި ހިނދު މުދައްރިސް އައިސް ހުރިހާ ކުދިން ދުރުކޮށްފައި ޔޫން ސްޓްރެޗަރއަށް ލައިގެން ގެންދިޔައެވެ. މުދައްރިސްގެ ފަހަތުން އިޙްނާވެސް ދިޔައެވެ. ހަލުވި ފިޔަވަޅުތަކެއްގައި ހެލްތުރޫމަށް ވަދެގެން ދިޔައިރު ހާސްކަމާއި ކަންބޮޑުވުން އިޙްނާގެ މޫނުމަތިން ފެންނަމުން ދިޔައެވެ.\nއިޙްނާމެންގެ ސްކޫލުގައި ހުންނަ ހެލްތުރޫމް ހީވަނީ ހޮސްޕިޓަލުތަކުގައި ހުންނަ ލެބޯޓަރީއެއް ހެންނެވެ. ހެލްތު ރޫމް ތެރެއިން ދުވަނީ ޑިޓޯލް ވަހެވެ. އެއްބިތް އެއްކޮށް ޖަހާފައިވާ ރެކްގައިހުރީ ނަންހުސްކޮށް އެކިކަހަލަ ބޭސްތަކާއި މެޑިކަލް ސާމާނެވެ. މުޅި ރޫމްތެރޭގައި ލާފައިވަނީ ހުދު ކުލައެވެ. އެއްފަރާތެއްގައިހުރި އެނދެއްގައި ޔޫން ބާއްވާފައި އޮތެވެ.\n“ލަފާކުރެވޭ ގޮތުގައި ޔޫން ވެއްޓުނީ މާބޮޑަށް ބޮލަށް ބަރުވުމުގެ ސަބަބުން.. އަނެއްހެން މާބޮޑު ކަމެއްވެފައެއް ނެތް.. ހޭއެރީމާ އެއްވެސް މައްސަލައެއް ނެތިއްޔާ ޔޫން ކްލާހަށް ފޮނުވާލާނަން..” ނަރުސް އިޙްނާއަށް ޔޫންގެ ޙާލަތު ބަޔާންކޮށްދިނެވެ.\nޔޫންއަށް މާބޮޑު ކަމެއް ނުވާކަން އިނގުމުން ހިތާހިތުން މާތްﷲ އަށް ޙަމްދުކުރިއެވެ. ނަރުސް ޔޫންގެ ބެލެނިވެރިޔާއަށް ގުޅަން އުޅުމުން އިޙްނާ އެކަން ހުއްޓުވިއެވެ. އަދި އިޙްނާ މިޙަބަރު މަލްސާއަށް ދޭނެކަން ބުނުމުން ނަރުސް މަލްސާއަށް ނުގުޅައެވެ.\nނަރުސްގެ ބްރޭކް ގަޑި ޖެހުމާއެކު ގެޔަށް ދިޔުމުން އިޙްނާ ޔޫންގެގާތުގައި މަޑުކުރިއެވެ. އެއީ ޔޫން އެތާނގައި އެކަނި ބާއްވާފައި ދިއުމަށް އިޙްނާގެ ހިތް ދެކޮޅުހެދުމުންނެވެ. ނަރުސް ދިއުމުން އެތާނގައި ދެމީހުން އެކަނިވިއެވެ.\nތަނުގެ ހަމަހިމޭންކަން ނަގާލާފައިވަނީ ފާރުގައި ހަރުކޮށްފައި އިން ބޮޑު ގަޑީގެ ‘ޓިކްޓޮކް’ ‘ޓިކްޓޮކް’ ގެ އަޑުންނެވެ. ލޯތެރޭގައި ބޮނޑިވެފައިވާ ކަރުނަތައް މީހަކަށް ފެނުނަނުދިނުމަށް މޫނުފޮރުވައިގެން އިޙްނާ އިނެވެ.\nތަނުގެ ހަމަހިމޭންކަން ދުއްވާލީ ޔޫން ނިދީގައި ބުނެލި ބަހަކުންނެވެ. އިޙްނާ ޔޫންގެ އަތުގައި ހިފައިގެން ދެތިންފަހަރަކު ޔޫންއަށް ގޮވާލިއެވެ. އެހިނދު އަތުގެ އިނގިލިތަށް މަޑުމަޑުން ހަރަކާތްކުރަން ފެށިއެވެ. އަދި މެރިފައިވާ ދެލޮލަށް ބާރުކޮށްފައި މަޑުމަޑުން ދެލޯ ޔޫން ހުޅުވިއެވެ. އިޙްނާގެ މޫނުމަތީގައި ހިނިތުންވުމެއް ދުވެލިއެވެ.\nކުއްލިއަކަށް ހެލްތު ރޫމުގެ ދޮރު ހުޅުވިގެން ދިޔަ އަޑަށް އިޙްނާއަށް ސިއްސައިގެން ގޮސް ދޮރާއި ދިމާއަށް ބަލައިލެވުނެވެ. ދޮރުމަތީގައި ހުރި މީހާ ފެނުމާއެކު އެހެން ހުރިހާ ކަމެއް ހަނދާން ނެތި އެމީހާއަށް އިޙްނާގެ ނަޒަރު ހުއްޓިގެން ދިޔައެވެ.\nVarah reethi Masha Allah 😘 waiting curiously\njazakillah khairan yan\nVvvv reethi. You are suchatalented girl Maasha Allah 😍😍😍 Love you ihio❤❤❤ Waiting for the next part of this story😊😊😊🤗🤗\njazakillah khairan dhonthy.. you areatalented writer too masha allah… love you\nSlm..dhn anna part in sha allah next week ga..\nv v v v reethi….masha allah…\njazakillah khairan aashy\nލޯބި December 31, 2020\nއެކުގަ ނިމިގެން ދިޔުން ބޭނުމޭ..(5)\nލޯބި February 27, 2016


މިއީ ވަރަށް އާދައާ ޚިލާފް ކަންމައްޗެއްގެ ގޮތުގައި ގިނަ ބއަކު ފާހަގަކުރެއެވެ. ފުރަތަމަ އެކަންމަތީގައި އިން ފާހަގަކުރަން އުޅުނީ "ކާރު ޕާކުކުރުން މަނާ" ފާހަގަ ޖަހާފައި އިންނަ އެއްތަނެއްގައި ހަރުނުލާ ދުވާ ކޯނެކެވެ. އެކޯނަކީ އެއްކަނެއްގައި ހަރުލާ ކޯނެއް ނޫނެވެ. އަބަދު ހުންނަނީ އެއްތަނުން އަނެއް ތަނަށް ދުވެދުވެއެވެ.\nދުވާކޯނު ގެއްލުނުތާ މަސްތަކެއް ފާއިތުވެއްޖެއެވެ. ސައިކަލް ޕާކުކުރާ މި ސަރަހައްދުގައި އެއްވެސް އިމެއް ފާހަގަކޮށްފައެއް ނުވެއެވެ. އެފަހަރަކު ސްޓިކާ ޖަހާ ފުލުހުންނަށް ޖަހަން ފެންނަ އިމެއްގައި ހުންނަ ސައިކަލްތަކުގައި ޖަހަނީއެވެ. ބައެއް މީހުންގެ ސައިކަލުގައި ފުލުފުލުގައި ސްޓިކާޖަހައެވެ. އަނެއް ބައެއްގެ ސައިކަލް ހަމަ އެތަނުގަ އަބަދު ހުރިނަމަވެސް ނުޖަހައެވެ.\nޕާކުކުރާނެ ސަރަހައްދު ނެތަނަމަވެސް ސައިކަލް އެތެރެކުރާވަރުން އެތެރެކުރެއެވެ. ޑިޔުޓީއަށް ނަގާ ފައިސާ ބަރާބަރަށް ނަގައެވެ. ޕާކުކުރާނެ ޖާގަ ނުދައްކާ ސްޓިކާ ޖެހުމަކީ އިންޞާފުން ކުރާކަމެއް ނޫންކަން ގިނަ ބައަކު ފާހަގަކުރަމުން އަންނައިރު ސްޓިކާ ޖެހުމުގައިވެސް އެއްވެސ ހަމައެއް އިންޞާފެއް ނެތްކަންވެސް ގިނަބައަކު ފާހަގަކުރެއެވެ.


މަޤާމް: ޓްރައިބިއުނަލް އޮފިސަރ\nސަރވިސް އެލަވަންސް: -/2000\nމަޤާމުގެ މަސްއޫލިއްޔަތު: ޓްރައިބިއުނަލަށް ހުށަހެޅޭ މައްސަލަތަކުގެ ރެކޯޑް ބެލެހެއްޓުމާއި، މައްސަލަތައް ހަލުވިކަމާ،ފުރިހަމަކަމާއެކު ބަލާ ނިންމުމަށްޓަކައި ކުރަންޖެހޭ އެންމެހައި އިދާރީ ކަންތައްތައް ކުރުން. އަދި ޓްރައިބިއުނަލްގެ މަސައްކަތްތަކާއި ގުޅިގެން ދޭންޖެހޭ އިދާރީ ސަޕޯޓް ދިނުން.\nފެންވަރު ނުވަތަ ޝަރުތު: 1. ޖީ.ސީ.އީ އޭލެވެލް އިމްތިޙާނުގެ2މާއްދާއިން ދަށްވެގެން "ސީ" ފާސް ލިބިފައިވުމާއެކު، އެސް.އެސް.ސީ އިމްތިޙާނުގައި "ދިވެހި" މިމާއްދާއިން ދަށްވެގެން "ސީ" ފާސްލިބިފައިވުން، ނުވަތަ\n2. ޖީ.ސީ.އީ އޯލެވެލް އިމްތިޙާނުގައި5މާއްދާއިން ދަށްވެގެން "ސީ" ފާސް ލިބިފައިވުމާއެކު، އެސް.އެސް.ސީ އިމްތިޙާނުގައި "ދިވެހި" މިމާއްދާއިން ދަށްވެގެން "ސީ" ފާސްލިބިފައިވުން، އަދި މަސައްކަތުގެ ދާއިރާގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ\n3. އެޑްވާންސް ސެޓްފިކެޓްއިން ޝަރީޢާ ޙާޞިލްކޮށްފައިވުން.\nމަޤާމަށް އެދެންވީގޮތާއި ސުންގަޑި: މި މަޤާމަށް އެދިލައްވާ ފަރާތްތަކުން 08 ފެބުރުވަރީ 2018 ވާ ބުރާސްފަތި ދުވަހުގެ 13.30ގެ ކުރިން މި ޓްރައިބިއުނަލްގެ ވަޒީފާއަށްއެދޭ ފޯމް ފުރިހަމަ ކުރެއްވުމަށްފަހު (ގ.ފަތުރުވެހި 03 ވަނަ ފަންގިފިލާ) އަށް ހުށަހެޅުއްވުން އެދެމެވެ.\nމަސައްކަތުގެ ތަޖުރިބާހުރިކަމުގެ ލިޔުން، (މަސައްކަތްކުރި މުއްދަތާއި މަސައްކަތުގެ ތަފްޞީލް އެނގޭގޮތަށް)\n08 ޖުމާދަލްއޫލާ 1439\n25 ޖަނަވަރީ 2018\nޕަބްލިޝްކުރި ތާރީޚު: 30 ޖަނަވަރީ 2018\nސުންގަޑި: 08 ފެބުރުވަރީ 2018 1330


Siyaasee Baeh Faraaithah Nafsaanee Gothun Balikashi Kurumah Hingaa Amaluthah Kuhveri Kuran - PPM - Vaguthu\nސިޔާސީ ބައެއް ފަރާތްތަށް ނަފްސާނީ ގޮތުން ބަލިކަށި ކުރުމަށް ހިންގާ އަމަލުތަށް ކުށްވެރިކުރަން - ޕީޕީއެމް\nޕީޕީއެމްއިން މިރޭ ބޭއްވި ބޮޑު ޖަލްސާގެ ތެރެއިން -- ވަގުތު އިމޭޖެސް: އިބްރާހިމް ޝާބިލް\nސިޔާސީ ބައެއް ފަރާތްތަށް ނަފްސާނީ ގޮތުން ބަލިކަށި ކުރުމަށް ހިންގާ އަމަލުތަށް އެންމެ ހަރުކަށި އިބާރާތުން ކުށްވެރިކުރާ ކަމަށް ވެރިކަން ކުރާ ޕާޓީ ޕީޕީއެމް އިން ބުނެފިއެވެ.\nޕީޕީއެމް އިން މިއަދު ނެރުނު ބަޔާނެއްގައި ވަނީ ސިޔާސީ މައިދާނުގައި ހަރާކާތްތެރިވާ ފަރާތްތަކާއި އެފަރާތްތަކުގެ އާއިލާތަކަށް ފުރައްސާރަކޮށް އަބުރު ކަތިލުމަށް ބައެއް ފަރާތްތަކުން ހިންގަމުންދާ އަމަލުތަށް އެ ޕާޓީން ހަރުކަށި އިބާރާތުން ކުއްވެރިކުރާ ކަމަށެވެ.\n"ސިޔާސީ ގޮތުގައި ވަރަށް ގިނަ ކަންތަށްތަކެއް ހިންގަމުންދާ ދުވަސްވަރެއްގައި ސިޔާސީ ހަރަކާތްތެރިން ނަފްސާނީގޮތުން ބަލިކަށި ކުރުމަަށްޓަކައި އެމީހުން ކުރަމުންދާ މައްސަކަތަށް ހުރަސް އެޅުމަށް މީސް މީޑިއާ އަދި އެނޫންވެސް ވަސީލަތްތަށް ބޭނުން ކޮއްގެން އެމީހުންގެ އާއިލާ އާއި ދަރިންނަށް ފުރައްސާ ކުރުން ފަދަ ނޭދެވޭ އަމަލުތަށް މަދު ބަޔަކު ނަމަވެސް ދަނީ ކުރަމުން" މި ބަޔާނުގައި ވެއެވެ.\nމީގެ އިތުރުން ރާއްޖެ އަކީ އަވަށްޓެރި ގައުމުތަކާއި އަޅާބަލާއިރު ތައުލީމީ ރައްޔިތުންތަކެއް ދިރިއުޅެމުންދާ އަދި ކުރިއަރަމުން އަންނަ ގައުމަކަށް ވީހިނދު މިފަދަ ނާތަހުޒީބީ އަމަލުތަކަކީ މި ގަރުނަށް ނުފެތޭ އަދި ތަހުޒީބީ މުޖުތަމައުތަކުން ފެނިގެން ނުވާނެ ފަދަ އަމަލުތަށް ކަމަށް މިބަޔާނުގައި ވެއެވެ.\nމި ބަޔާން ނިންމާލަމުން ވަނީ މި ފަދަ ނާތަހުޒީބީ އަމަލުތަކުން އެއްކިބާވެ ޑިމޮކްރަސީގެ ރީތި ސިފަތަކުގެ މަތިން ސިޔާސީ ހަރަކާތްތެރިންނަށް ވެސް މަސައްކަތް ކުރެވޭނެ މާހައުލެއް ގާއިމް ކޮށް ދިނުމަށް މި ޕާޓީން އިލްތިމާސް ކުރާ ކަމަށެވެ.\nނިމިގެން ދިޔަ ރިޔާސީ އިންތިހާބުގެ ނަތީޖާ އިއުލާން ކުރުމާއި ހިސާބުން ފެށިގެން ޕީޕީއެމް ވަނީ އެ ޕާޓީގެ ބައެއް އިސް ބައެއް ބޭފުޅުންނާއި އާންމު މެންބަރުންނަށް ޖެއްސުން ކުރުމާއި ފުރައްސާރަ ކުރުން އިތުރުވަމުންދާތީ މީގެ ކުރިން ވެސް ކަންބޮޑުވުން ފާޅުކޮއްފައެވެ.\nއޮކްޓޯބަރ 16, 2018 16:03\nފިސާރީ ތަޢުލީމީ ވީމަތާ ވޯޓު 1 ނަމްބަރުން2ނަންބަރަށް ވެއްޓުނުކަން ޤަބޫލް ކޮށްއްގެން ބަޔަކު ތެޅި މަރުވަނީ.\nއޮކްޓޯބަރ 17, 2018 07:42\nޢަސްލުގަވެސް - ގުދޯގުދޯ ގޮވަނީތަ؟\nއޮކްޓޯބަރ 16, 2018 16:05\nމިބައިމީހުން މިކުރަނީ ވަރަށް ތަހުޒީބް ކަންތައްތަކެއްކަމަށް ޤަރާރަކުން ނިންމައިދިނުމަކީ މުހިންމު ކަމެއް\nއޮކްޓޯބަރ 16, 2018 16:09\nމާލޭގެ މަގުމަތިން ޒުވާނުން ކަތިލެވިގެން ދިޔަ އެކަމާއި ދެކޮޅަ އެއްޗުއް ބުނަން ތިއިން އެކަކައް ވެސް ނުކުރުނު...އެކުދިންނަކީ ސިޔާސީ ބޮޑުންގެ ދަރިން ކަމުގައި ނުވާތީ ތޯ؟.ވަރަށް ލަދުވެތި ދެއްތޯ؟\nއޮކްޓޯބަރ 16, 2018 17:26\nއޮކްޓޯބަރ 16, 2018 18:05\nއޭރުވެސް އަދި މިހާރުވެސް މިރާއްޖޭގެ ރައްޔިތުންނަކީ، ޖުމުލަގޮތެއްގައި ކިޔަމަންތެރި ޙިކުމަތްތެރި ޢަދުލުވެރި ބައެއްކަން ފާހަގަކުރެވެއެވެ. އެހެނީ، މިވަރުގެ ބޮޑުކަމެއް ހިނގަމުންދާއިރުގައިވެސް މިރާއްޖޭގެ ރައްޔިތުން ބޭނުންވަނީ، ހަމަޖެހުމާއި ހިމޭންކަމާއި ޞުލްޙައެވެ. ރައްޔިތުން މަގުމައްޗަށް ނުކުމެ މުޒާހަރާ ކުރަމުން ގެންދިޔުމަށް ސިޔާސީވެރިޔަކު ގޮވަމުންދާއިރުގައިވެސް ރައްޔިތުން އިންތިޒާރު ކުރަމުންދަނީ، ކޯޓްހުކުމަށެވެ. ޔަޢުނީ، މިރާއްޖެއަކީ، ސަރުކާރުގެ ފައިސާގައި ރައްޔިތުން ޖެހޭ ރާއްޖެއެއްނޫނެވެ. އެހެންނަމަވެސް، ރައްޔިތުންގެ ފައިސާގައި ސަރުކާރު(ވެރިން) ޖެހޭ ރާއްޖެއެވެ. މިގޮތުން ވޭތުވެދިޔަ5އަހަރަކީ، ވައްކަމާ، ޚިޔާނާތާ، ކޮރަފްޝަންގެ ޢަމަލުތައް އެންމެބޮޑަށް، އެންމެ ގިނައިން ހިނގާފައިވާ5އަހަރުކަމަށް އެބުނަނީ، ފާޅުކަންބޮޑު ގޮތެއްގައި އެކަންކަމުގެ މައްޗަށް ކިތާބީ ހެކި ލިބެމުންދާއިރުގައެވެ.\nއޮކްޓޯބަރ 17, 2018 08:14\nޢަބްދުﷲ ދަރިފުޅާ. ކިތާބީ ހެއްކަށްވުރެ ބޮޑަށް އަމިއްލަ އިޢުތިރާފް އެވަނި ޔާމީނު ވެފައެއްނު. ދެން އިތުރަށް އެއްޗެކޭ ކިޔާނެ ޖާގައެއްނެތެއްނު ދޯ. އަހަރެމެން ހަމަ ރީތިކޮށް މިތިބެނީ ކޯލިޝަންގެ ރައީސް ހުވާ ކުރާދުވަހަށް . ޖެހިގެން އަންނަ ދުވަހަކީ ހަވަރު ނުކުމެ ކޮރަޕްޝަން ނައްތާލާނެ ދުވަސް. ބަލަންތިބޭ. ފިލަން ކޮންމެތާކަށް ވަދެ އޮތަސް އެދުވަހުން ސަލާމަތެއްނުވާނެ. އެދުވަހުން ރައީސެއް ސަލާމަތީ ބާރުތަކެއްގެ ބޭނުމެއް ހަވަރެއް ނުހިފާނެ. ހަވާރާ ދެކޮޅު ވެއްޖިއްޔާ އެމީހުންނާވެސް ހަވަރު ދިމާކުރާނެ. ހަވަރު ބޭނުން ވެއްޖިއްޔާ މުޅި ނިޒާމު ބަދަލުކުރެވޭނެ. މިކަން ވާނީ މީގެ ކުރިންވެސް ދައްކާފަ\nއޮކްޓޯބަރ 16, 2018 19:42\nއިންތިހާބާގުޅިގެން ވަރައް ތަހުޒީކަމެއް ތިކުރަނީ ކޯޓައްގޮސްގެން ދެންކޮންމެރެޔަކު ތިޖަގަހައިގަ އެކިއެކި ގަރާރު ފާސްކުރަނިއްޔޯ އެއީ ހަމައިގަ ހުންނަބޭކަލެއްތަ ހުޅުމާލޭން ފުލެޓް ލިބިފަތިބި 30 އަންހެނުން ގެނެސްގެން ވާ ހާދަހާ ތަހުޒީބޭ\nއޮކްޓޯބަރ 16, 2018 20:01\nޔާމިން ތަރައްގީ ކުރީ ކޮންކްރީތުން... މީހުންގެ ސިކުންޑި ތަރައްގީ ކުރިނަމަ ތިވާހަކަ ދައްކާނީ


75 Rufiya Ah3GB Libey Package Eh Dhiraagu In Thaarafkohfi - Vaguthu\n75 ރުފިޔާ އަށް ތިން ޖީބީ ލިބޭ ޕެކޭޖެއް ދިރާގުން ތައާރަފްކޮށްފި\n75 ރުފިޔާ އަށް ތިން ޖީބީ ޑޭޓާ ލިބޭ ޕެކޭޖެއް ދިރާގުން ތައާރަފްކޮށްފިއެވެ.\nދިރާގުން ބުނީ ރަމަޟާން މަހަށް ހާއްސަކޮށްގެން ތައާރަފް ކުރި މި ޕެކޭޖަކީ މިހާރު ދިމާވެފައިވާ ކޮވިޑް-19 އާއި ގުޅިގެން ކަސްޓަމަރުންނަށް ލުއި ގޮތްތަކެއް ހަދައިދިނުމަށް ތައާރަފް ކުރި ޕެކޭޖެއް ކަމަށެވެ.\nދިރާގު އެޕްލިކޭޝަން ބޭނުން ކޮށްގެން މި ޕެކޭޖް އެކްޓިވޭޓް ކުރެވޭނެއެވެ. ޕެކޭޖްގެ މުއްދަތަކީ އެކްޓިވޭޓް ކުރާ ދުވަހުން ފެށިގެން ހަތް ދުވަހެވެ. މެއި މަސް ނިމެންދެން މި ޕެކޭޖް ނެގޭނެ ކަމަށް ދިރާގުން ބުނެއެވެ.\nކޮވިޑް-19 އާއި ގުޅިގެން ގިނަ ބަޔަކު މިހާރު ގޭގައި މަޑުކުރަން ޖެހުމުން ޑޭޓާ ބޭނުން ކުރާ މިންވަރު ވަރަށް ބޮޑަށް އިތުރުވެފައިވާ ކަމަށް ދިރާހުން ބުނެއެވެ.\nކުރިމަތިވެފައި މިވާ އުނދަގޫ ވަގުތު ކަސްޓަމަރުންނަށް ލުއި ގޮތްތަކެއް ހަމަޖައްސައި ދިނުމަށް ޕްރީޕެއިޑް ކަސްޓަމަރުންނަށް 50 އިންސައްތަ އިތުރު ޑޭޓާ ލިބޭނެ ގޮތް ހަމަޖައްސާފައިވާ ކަން ދިރާގުން ފާހަގަ ކުރެއެވެ.\nކޮވިޑް-19 ފެތުރެން ފެށުމުން ރާއްޖޭގެ އިތުރުން ދުނިޔޭގެ އެހެން ގައުމުތަކުގައި ވެސް އިންޓަނެޓް ބޭނުން ކުރާ މިންވަރު ވަނީ ވަރަށް ބޮޑަށް އިތުރުވެފައެވެ. އިންޓަނެޓް އަގުހެޔޮ ކުރަން ގިނަ ބަޔަކު ގޮވާލަމުން ދިއުމާއި ގުޅިގެން ސަރުކާރުގެ ބާރުއެޅުމާއި އެކު ރާއްޖޭގެ ކުންފުނިތަކުން ވެސް ވަނީ މީގެ ކުރިން އިންޓަނެޓް ޕެކޭޖްތަކަށް ބައެއް ބަދަލުތައް ގެނެސްފައެވެ.\nއޭޕްރީލް 26, 2020 22:36\nތިވަރު ސަޅި ޕެކޭޖެއް ދެން ބަޔަކު ތަޢާރަފްކުރާނީ........؟؟؟؟؟\nއޭޕްރީލް 26, 2020 22:57\nއެންނެ ހަފްތާ އަކައްތަ އަޅެ...\nއޭޕްރީލް 26, 2020 23:15\nދިރާގާ،އުރީދޫން ކިހިނެއްވެގެންތޯ މިއުޅެނީ.7ދުވަހަށް ޕެ ކޭޖް ހަދާފަ.މާލީ ގޮތުން ދަތިތަ ކެއް މެދުވެރިވެގެން އުޅޭ އިރު ތިޔަ ޕެ ކޭޖް ހަދަން ޖެހޭނީ މަސް ދުވަހަށް.\nއޭޕްރީލް 27, 2020 00:45\nއޭޕްރީލް 27, 2020 01:10\n7 ދުވަސް ގުނަކުރަން4އެއްވަރޭ 28 ދުވަސް.\nވީމާ ރަމަޟާން މަހަށް ވާނީ ތީގެ4ޕެކޭޖުން.\n4 ގުނަކުރަން 75 ރުފިޔާ އެއްވަރޭ 300 ރުފިޔާ.\nހެޔޮފުޅުކަމުން ތިޔަ ކޮށްދެވި ލުއިން އިންޓަރނެޓް ބޭނުންކޮށްލުމަށް މުޅި މަހަށް 300 ރުފިޔާ ހޭދަވާނެ.\nމީ މިފަދަ ދަތިޙާލެއްގައި ރައްޔިތުން ތިއްބާ ކޮށްދެން ހެޔޮވާވަރު ކަމެއްތޯ؟\nއޭޕްރީލް 27, 2020 03:13\nއެޖެންޑާ19ޥޯޓް ދޭވަރައް ހެޔޮ ކޮއްފި ދިވެހިން ގައިން ލޭބޯ އުސޫލުން\nއޭޕްރީލް 27, 2020 04:43\nއައްދޭ... މި މީހުން އަޅެ ކުރާ ޖެއްސުމެއްތަ މީ..\nއޭޕްރީލް 27, 2020 05:19\nއޮޅުވައި ލުމާއި މަ ކަރާއި ހީލަތުގެ ބައިވެރިޔާ " ދިރާގު " މި ޕެ ކޭޖަށް ރަނގަޅަށް ވިސްނާލަ ބަލަ ކިހާބޮޑު އޮޅުވާލުމެއް ، ހެޔޮނުވާނެ މިހާ ނި ކަމެތި ވެފައި ރައްޔިތުން ތިއްބާ ، މިހެން ހަދާ ކަށް މިޔަށް މި ކިޔަނީ ފެލުމޭ ފެލާ ދިރާގު\nއޭޕްރީލް 27, 2020 05:55\nފަހަރަކު ކުންފުންޏެއް 1 މަހަށް ބޮއޮކޮޓް ކުރަންވީ.


Talibanunnah Afghan ge full controleh nunegeyne: Russia\nތާލިބާނުންނަށް އަފްޣާންގެ ފުލްކޮންޓްރޯލް ނުނެގޭނެ: ރަޝިއާ\nއަފްޣާން އާންމުން އަފްޣާން ސިފައިންނަށް ތަރުހީދިނުމަށް އެއްވެ: ބޭނުންވަނީ ތާލިބާނުންނާ ދެކޮޅަށް ހަނގުރާމަ ކުރަން\nރަޝިއާގައި ތާލިބާނުން ލިސްޓް ކޮށްފައި އޮތީ ޓެރަރިސްޓް ޖަމާއަތެއް ގޮތަށެވެ. ރަޝިއާއިން ބުނީ ތާލިބާނުން އަފްޣާންގައި ހަރަކާތްތެރި ވަމުން އަންނަ ގޮތް އެ މީހުން ދިރާސާކުރާ ކަމަށާއި މުޅި އަފްޣާން އަތުލައިގަތުމަކީ ތާލިބާނުންނަށް ކުރެވޭނެ ކަމެއް ކަމަށް ގަބޫލު ކުރަން ދަތި ކަމަށެވެ.\nރަޝިއާއިން އަފްޣާނަށް ކަނޑައަޅާފައި ހުންނަވާ ސަފީރު ޒަމީރު ކަބުލޯފް ވިދާޅުވި ގޮތުން އަފްޣާން މަޝްރަހު މިހާރު ގޮތް ރަޝިއާއިން ވަނީ ކުރިއާލައި ކުރަހާފަ އެވެ. އަފްޣާންގެ ހާލަތު ކޮންމެ ގޮތަކަށް ފުރޮޅިގެން ދިޔަ ނަމަވެސް އެ ހާލަތަކަށް ރަޝިއާ ތައްޔާރު ކަމަށް ވެސް ސަފީރު ވިދާޅުވި އެވެ.\nސަފީރު ވިދާލުވި ގޮތުން ރަޝިއާއިން އެންމެ ބޮޑަށް ވިސްނާފައި އޮތީ އަފްޣާންގެ ހާލަތު މިހާރު އެ އޮތް ގޮތަށް ބަދަލު ވެދާނެ ކަމަށެވެ. އޭނާ ވިދާޅުވީ ދެން ވިސްނަން ޖެހެނީ މިހާރުގެ ހާލަތު ދެން ބަދަލު ވެގެން ދާނީ ކޮން ގޮތަކަށްތޯ އެވެ.\nތާލިބާނުންނަށް އަފްޣާންގެ ފުލް ކޮންޓްރޯލް ނުނެގޭނެ ކަމަށް ރަޝިއާއިން ބުނާ ސަބަބެއް ކަމަށް ސަފީރު ވިދާޅުވީ އަފްޣާންގައި އޮންނަ 417 އަަވަށުގެ ތެރެއިން 200 އަވަށަށް ތާލިބާނުން ވެރިވެގަތްކަން އިއުލާން ކުރިތަނުން އަފްޣާން ސިފައިން 30 އަވަށް އަތުލައިގަތް ކަމަށެވެ.\n"އަފްޣާންގައި ހާލަތު ބަދަލު ވަމުން ދާނެ ގޮތަކީ މިއީ،" ސަފީރު ވިދާޅުވި އެވެ. އޭނާ ވިދާޅުވީ މަޝްރަހު އޮންނާނީ ދެކޮޅަށް ކިރިކިރި ކަމަށާއި މާބޮޑަށް ކަންތައް ގޯސްވާ ނަމަ އެމެރިކާ މަޑުން ނޯންނާނެ ކަމަށެވެ.\nތާލިބާނުން ބުނީ އެ ޖަމާއަތުން ބޭނުން ވަނީ ސިޔާސީ ހައްލެއް ކަމަށާއި އެމީހުން ހިއްސާވާ ގޮތަށް ވެރިކަމެއް ގާއިމު ކުރުމުން ހުރިހާ މައްސަލައެއް ނިމުނީ ކަމަށެވެ. އެ ޖަމާއަތުން ބުނީ މުޅި އަފްޣާންގައި ވެރިކަން ކުރަން ތާލިބާނުން ބޭނުންުވާ ކަމަށާއި އެމީހުން ވެސް ނިސްބަތް ވަނީ އަފްޣާނިސްތާނަށް ކަމަށެވެ.\nއެމެރިކާ ރަޝިޔާ އަފްޣާނިސްތާން + ތާލިބާން


Sanjay ge ummeedhakee Hrithik aa Sussane alun glhun | Mihaaru\nރިތިކާއި ސުޒޭން އަދި ސަންޖޭ.\nރިތިކާއި ސުޒާން: ދެ މީހުން ވަރިވީ 2013 ގައި.\nސަންޖޭ ހާންގެ އުންމީދަކީ ރިތިކް ރޯޝަނާއި ސުޒާން ހާން އަލުން ގުޅުން\n07 ނޮވެމްބަރ 2018 - 07:35\nރިތިކް ރޯޝަނާއި ސުޒާން ހާންގެ ކައިވެނި ރޫޅުނުތާ މިހާރު ފަސް އަހަރެއްހާ ދުވަސްވެއްޖެ އެވެ. ކައިވެންޏަށް ދެ ފިރިހެން ދަރިން ވެސް ލިބިފައިވެ އެވެ. އެއީ ރިހާން ރޯޝަން، 12 އާއި ރިދާން ރޯޝަން، 10، އެވެ.\nއެކަމަކު ސުޒޭން އާއި ރިތިކްގެ ގާތް އެކުވެރިކަމެއް މިހާރުވެސް އޮވެ އެވެ.\nވަކިން ހާއްސަކޮށް ދަރިންގެ ކަންކަމުގައި ދެ މީހުންގެ ހިއްސާ ހަމަ ކުރިއެކޭ އެއްވަރަށް އޮވެ އެވެ. އޭގެ އެންމެ ބޮޑު ހެއްކަކީ ދަރިން ގޮވައިގެން ދެ މީހުން ވަރަށް ގިނައިން ޗުއްޓީ ދަތުރުތަކަށް ވެސް ދިއުމެވެ.\nރިތިކާއި ސުޒާންގެ ކައިވެންޏަކީ ރޫޅިދާނެ ކަމަށް ބަޔަކު އުންމީދު ވެސް ކުރި ކައިވެންޏެއް ނޫނެވެ. ސުޒޭންގެ ބައްޕަ އަދި ކުރީގެ މަޝްހޫރު އެކްޓަރު ސަންޖޭ ހާނަކީ ވެސް އެގޮތަށް އެންމެ ބޮޑަށް ގަބޫލު ކުރި އެކެކެވެ.\nރިތިކާއި ސުޒޭންގެ ކައިވެނި ރޫޅުމުން އެންމެ ބޮޑަށް ދެރަވި މީހަކީ ވެސް ސަންޖޭ އެވެ. އެކަމަކު އޭނާ އަދިވެސް ހުރީ އެ ދެ މީހުން އަލުން ގުޅޭނެ ކަމުގެ އުންމީދުގަ އެވެ. އެ ވާހަކަ ސަންޖޭ ވަނީ މީޑިއާތަކަށް ވެސް ހިއްސާކޮށްފަ އެވެ.\nރިތިކް ދެ ދަރިންނާ އެކު.\n"އަހަންނަކީ ސުޒޭން އާއި ރިތިކް ދެކެ އަބަދު ވެސް ވަރަށް ލޯބިވާ މީހެއް،" އޭނާ ބުންޏެވެ. "އަހަރެން އަދިވެސް އުންމީދުކޮށްގެން މި ހުންނަނި އެ ދެ މީހުން އަލުން ގުޅޭނެ ކަމަށް. ވަރިޔަވިޔަސް ދެ މީހުންގެ މެދުގައި އެކުވެރިކަން އޮންނާތީ އަހަރެން އެކަމާ ވަރަށް އުފާ ކުރަން."\nއެކްޓަރު ޒައިދު ހާންގެ ބައްޕަ ބުނި ގޮތުގައި ރިތިކަކީ މިހާރު އޭނާގެ ދަނބިދަރިއެއް ނޫން ކަމަށް ބަޔަކު ހަނދާންކޮށް ދިނަސް، އޭނާއަކީ ދަރިފުޅުގެ ކުރީގެ ފިރިމީހާ އެވެ.\n"އަދި ރިތިކަކީ އަހަރެންގެ ކާފަ ދަރިންގެ ބައްޕަ. އެއީ ދުވަހަކު ވެސް ބަދަލު ވާނެ ކަމެއް ނޫން." ދާދި ފަހުން "ދަ ބެސްޓް މިސްޓޭކްސް އޮފް މައި ލައިފް" ގެ ނަމުގައި ބައޮގްރަފީ ނެރުނު ސަންޖޭ ބުންޏެވެ.\nރިތިކާއި ސުޒާން މިދިޔަ ޖެނުއަރީ މަހު އެކީގައި.\nއޭނާ ބުނި ގޮތުގައި މި ޒަމާނުގައި ކައިވެނިތައް ނުދެމެހެއްޓުމަކީ ވަރަށް ބޮޑު މައްސަލައެއް ވެސް މެ އެވެ.\n"އަހަރެމެންގެ ޒަމާނުގައި އެކަން އޮތް ގޮތަށް މިހާރު އެކަން ނޯންނާތީ އެކަމާ ސުވާލު ވެސް އުފެދޭ. ކައިވެނީގެ ގުޅުމަކީ ވަރަށް ބަދަހި ގުޅުމަކަށް ވާން ޖެހޭނެ. އެއީ އިހުތިރާމު ކުރެވޭ ގުޅުމަކަށް ވާން ޖެހޭނެ،" އަބްދުﷲ (1980) އާއި އޭކް ޕޫލް ދޯ މާލީ (1969) ފަދަ ފިލްމުތައް ކުޅުނު 77 އަހަރުގެ އެކްޓަރު ބުންޏެވެ.\nރިޕޯޓްތައް ބުނާ ގޮތުން ރިތިކާއި ސުޒާންގެ ކައިވެނި ރޫޅެން ދިމާވި މައިގަނޑު ސަބަބަކީ ރިތިކް 2010 ގައި ކުޅުނު ފިލްމު "ކައިޓްސް" ގެ މެކްސިކޯގެ ބަތަލާ ބާބަރާ މޯރީ އާއި ރިތިކްގެ ލޯބީގެ ގުޅުން ވަރަށް ސީރިއަސްވެ މައްސަލަގަނޑު ހޫނުވުމެވެ.


AFC Cup Preliminary gai Eagles aa dehkolhah Bhutan ge Thimphu\nއޭއެފްސީ ކަޕް ޕްރިލިމިނަރީ ބުރުގައި ރާއްޖޭގެ ވެލެންސިއާ އާ ދެކޮޅަށް ކުޅުނު ތިމްޕޫ\nއޭއެފްސީ ކަޕްގެ ޕްރިލިމިނަރީ ބުރުގައި، ރާއްޖޭގެ ކުލަބު އީގަލްސް އާއި ބޫޓާންގެ ތިމްޕޫ ސިޓީ ވާދަ ކުރަން ޖެހިއްޖެ އެވެ.\nއޭއެފްސީ ކަޕްގެ މަރުހަލާއެއްގައި އީގަލްސް ވާދަ ކުރަން ނުކުންނަނީ މުޅިން އަލަށެވެ. އެހެންނަމަވެސް ތިމްޕޫ ސިޓީ ވަނީ މީގެ ކުރިން ވާދަ ކޮށްފަ އެވެ. އޭއެފްސީ ކަޕްގެ ޕްރިލިމިނަރީ ބުރުގައި ތިމްޕޫ ސިޓީން ވަނީ ރާއްޖޭގެ ކުލަބު ވެލެންސިއާ އާ ދެކޮޅަށް ކުޅެފަ އެވެ. ބޫޓާންގައި ގަދަ ފިނީގައި ކުޅުނު މެޗު އެއްވަރުވީ ލަނޑެެއް ނުޖެހި އެވެ. މާލޭގައި ކުޅުނު ދެ ވަނަ ލެގް މެޗު ވެލެންސިއާ ކާމިޔާބު ކުރީ 3-0 ންނެވެ.\nމިފަހަރު ޕްރިލިމިނަރީ ބުރުގައި ދެ ލެގްގެ މެޗެއް ނޯންނާނެ އެވެ. ކުޅޭނީ އެއް މެޗެވެ. އީގަލްސް އާއި ތިމްޕޫ ކުޅޭ ޕްރިލިމިނަރީ މަރުހަލާގެ އެއް ވަނަ ބުރުގައި ކުޅޭ މެޗު އޮންނާނީ އޭޕްރީލް މަހު ހަތް ވަނަ ދުވަހު އެވެ. މެޗު ކުޅޭނެ ވެނޫއެއް އޭއެފްސީ އަދި އިއުލާން ކޮށްފައެއް ނުވެ އެވެ. އެ މެޗުން މޮޅުވާ ޓީމެއް، ޕްރިލިމިނަރީ މަރުހަލާގެ ދެ ވަނަ ބުރުގައި ވާދަ ކުރާނީ، ބަންގުލަދޭޝްގެ ޑާކާ އަބަހާނީ އާ ދެކޮޅަށެވެ. ޕްރިލިމިނަރީ މަރުހަލާގެ ފުރަތަމަ ބުރުގައި ދެން ބައްދަލު ކުރާ ދެ ޓީމަކީ، ނޭޕާލްގެ އާމީ ކުލަބާއި އަވަށްޓެރި ލަންކާގެ ޕޮލިސް ކުލަބެވެ. އެ ދެ ޓީމު ބައްދަލު ކުރާ މެޗުން މޮޅުވާ ދެ ޓީމެއް ވާދަ ކުރާނީ، ބެންގަލޫރު އެފްސީ އާއެވެ. ޕްރިލިމިނަރި މަރުހަލާގެ ދެ ވަނަ ބުރު ކުޅޭނީ އޭޕްރީލް 14 ގަ އެވެ.\nޕްލޭއޮފް ބުރަށް ދަތުރު ކުރާނީ، ޕްރިލިމިނަރީ މަރުހަލާގެ ދެ ވަނަ ބުރުގެ މެޗުތަކުން މޮޅުވާ ދެ ޓީމެވެ. ޕްލޭއޮފް މެޗުން މޮޅުވާ ޓީމު ގުރޫޕް ސްޓޭޖަށް ކޮލިފައި ވާނެ އެވެ. ގުރޫޕް ސްޓޭޖުން މިހާރުވެސް ޖާގަ ކަށަވަރު ކޮށްފައި ވަނީ، އިންޑިއާގެ އައި ލީގް މިދިޔަ އަހަރު ކާމިޔާބު ކުރި، މިހާރު އިންޑިއާގެ ސުޕަ ލީގްގައި ވާދަ ކުރާ އޭޓީކޭ މޯހަންބަގާން، ބަންގުލަދޭޝްގެ ލީގް ޗެމްޕިއަން ބޮށުންދަރާ ކިންގްސް، އަދި ރާއްޖޭގެ ޗެމްޕިއަން މާޒިޔާ އެވެ.\nމިދިޔަ އަހަރު ދިވެހި ޕްރިމިއާ ލީގް ރަނަރަފްގެ ހައިސިއްޔަތުން އޭއެފްސީ ކަޕްގައި ރާއްޖެއަށް ލިބޭ ދެ ވަނަ ޖާގަ އީގަލްސް އަށް ދިނީ، ކޮވިޑް-19 އާ ގުޅިގެން މިދިޔަ އަހަރު އެފްއޭ ކަޕް ބާއްވާފައި ނުވުމުންނެވެ. އާންމު އުސޫލުން އޭއެފްސީ ކަޕްގެ ދެ ވަނަ ޖާގަ ދެނީ އެފްއޭ ކަޕްގެ ޗެމްޕިއަން ޓީމަށެވެ. އޭއެފްސީ ކަޕްގެ ފޯމެޓަށް 2017 ގެނެސްފައިވާ ބަދަލާ އެކު، ދެކުނު އޭޝިއާ ޒޯންގެ ރޭންކިންގައި އެންމެ އިސް ތިން ގައުމުގެ ދެ ވަނަ ޓީމަށް ޖާގަ ލިބޭނީ ކޮލިފައިން ބުރުންނެވެ.\nމިދިޔަ އަހަރު ކޮލިފިކޭޝަންގައި ބުރުގައި ވާދަ ކޮށް، މާޒިޔާ ވަނީ އޭއެފްސީ ކަޕްގެ ގުރޫޕް ސްޓޭޖުން ޖާގަ ހޯދާފަ އެވެ. ކޮލިފިކޭޝަންގެ ޕްލޭއޮފް ބުރު މާޒިޔާއިން ކާމިޔާބު ކުރީ އިންޑިއާގެ ގަދަ ބާރު ބެންގަލޫރު އެފްސީ ބަލި ކުރުމަށް ފަހު އެވެ.\nމިއަހަރު އޭއެފްސީ ކަޕް ގުރޫޕް ސްޓޭޖު މެޗުތައް ކުޅޭނީ ސަރަހައްދީ ޒޯނަށް ނިސްބަތްވާ ކޮންމެވެސް އެއް ގައުމެއްގަ އެވެ. ކުރިން ހޯމް އެންޑް އަވޭ ފޯމެޓަށް ކުޅޭ މުބާރާތް އެގޮތަށް ބަދަލު ކުރީ ކޮވިޑް-19 އާ ގުޅިގެންނެވެ. ގުރޫޕް ސްޓޭޖުގައި ކޮންމެ ޓީމެއް ކޮންމެ ޓީމަކާ ކުޅޭނީ އެއް ފަހަރު އެވެ. ރާއްޖެ ހިމެނޭ ދެކުނު ޒޯންގެ ގުރޫޕް ސްޓޭޖް މެޗުތައް އޮންނާނީ މެއި 14 އިން 20 އަށެވެ.\nމިދިޔަ އަހަރު އޭއެފްސީ ކަޕްގެ ގުރޫޕް ސްޓޭޖު ވަކި ހިސާބަކަށް ކުޅުނު ފަހުން ގައުމުތަކުގައި ކޮވިޑް ފެތުރެން ފެށުމުން އޭއެފްސީން މުބާރާތް މެދުކަނޑާލި އެވެ. މުބާރާތް އަލުން ފަށަން ނިންމީ ގުރޫޕް ސްޓޭޖުގެ ބާކީ މެޗުތައް އެ ޒޯނެއްގެ ކޮންމެވެސް އެއް ގައުމެއްގައި ކުރިއަށްގެންދާ ގޮތަށެވެ.


Ha ha haa! bayaku moyavaanee mihaavarah\nހަހަ ހާ....! ބަޔަކު މޮޔަވާނީ މިހާވަރަށް\nބާއްވަނީ އެތެރޭގެ އިންތިޚާބެއް\nނަޝީދުގެ ޝަރުތު ހަމަނުވާ ކަމަށް ކަނޑައެޅޭނީ ފޯމު ހުށަހެޅުމުން\nފުލުހުން ފޮށި ގެންދިޔައި ނަމަވެސް ވޯޓުލުން ކުރިއަށް\nކ. މާލެ 30 މެއި 2018 | ބުދަ 19:12 19,369\nވޯޓު ފޮއްޓެއް ކަމަށް ބުނެ ބަހައްޓާފައިވާ ކޮންކްރީޓް މެޝިނަކާ އެކު ނިހާން ކުރެއްވި ޓްވީޓް - މުހައްމަދު ޝަރުހާން\n"މާތް ކަލޯކޯ! ބަޔަކު މީހުން ދުނިޔެއިން މޮޔަވާނީ މިވަރަށް". މިއީ ކޮންކްރީޓް ގަށާ މެޝިނަކީ ވޯޓު ފޮއްޓެއްގެ ގޮތުގައި ކަނޑައަޅައި އެމްޑީޕީގެ ޖަގަހައެއްގެ ތެރޭގައި ބަހައްޓާފައި ހުރި ފޮޓޯއެއް އެޓޭޗް ކުރައްވައި ޕީޕީއެމްގެ ޕީޖީ ލީޑަރ އަހުމަދު ނިހާން ހުސައިންމަނިކު ކުރައްވާފައިވާ ޓްވީޓެއްގައި ވިދާޅުވެފައިވާ ވާހަކައެކެވެ.\nMaaiy kalaako! Bayaku meehun dhuniyein moyavaanee mivarah. pic.twitter.com/wQsILvtaVd\n— Ahmed Nihan (@ahmed_nihan) May 30, 2018\nނިހާން އެވިދާޅު ވަނީ ވަރަށް ބޮޑު ތެދެކެވެ. ހަމަ ހަޤީގަތުގައި ވެސް ބަޔަކު މީހުން މޮޔަވެއްޖެއެވެ. ދުނިޔެ އިން މޮޔަވެއްޖެއެވެ.\nމީހަކަށް ތާއީދު އޮތް ވަރެއް ފެނިދާނެތީ ގަންނާ ކުރައްވާ ބިރުން ތެޅިފޮޅެވޭނީ ދެން މިހާވަރަށެވެ. ރޯމާ ދުވާލު ޔުނީފޯމުގައި ފުލުހުން ނެރެގެން މިގަތް ސަކަރާތުން ހީނހީނ ބަނޑުގައި ގޮށްލައިފިއެވެ. ރަމަޟާން މަހު ރޯދައަށް ތިއްބާ އެވެރިން ނެރެ ކޮޅުކޮޅުމައްޗަށް ދުއްވާ އެގަތްގަނޑަކުން ނުހީ ހުރެވޭނެ ހަމަ އެއްވެސް މީހަކު ނެތެވެ. ނިހާން އެވިދާޅުވާހެން ބަޔަކު މީހުން ދުނިޔެއިން މޮޔަވާނީ ހަމަ މިވަރަށެވެ.\nއެތައް ބަޔަކު އެތައް އަމުރެއް ހޯދަން ކޮންމެ ދުވަހަކު ކޯޓަށް ހުށަހަޅާއިރު ވެސް މުއާލާތް ކެނޑިގެން ދާއިރު އެފަދަ އަމުރެއް ނުލިބި ކަންވެ ނިމޭ ވާހަކަ ދައްކަނީ މަދެއް ކޮށެއް ނޫނެވެ. ޝަރީއަތް ނިމި ހުކުމް ކުރާ މަރުހަލާގައި ވެސް ހުރި މައްސަލަތަކަށް އަހަރު ދެއަހަރު ވެގެން ދެއެވެ. އެކަމަކު ބަޔަކު މީހުން ބާއްވާ އެތެރޭގެ ޚިޔާލު ހޯދުމުގެ ވޯޓެއް ހުއްޓުވައިދިނުމަށް ވަގުތުން އެނެރެލީ ބޮޑުސިންގާ ވަގުތީ ކޯޓުއަމުރެކެވެ. މުޅި ރާއްޖެއަށް ނިސްބަތްކޮށެވެ. ނޫނޭވޭ ހަރަކާތްތެރިވެވޭނީ ތިޔަހާ ވަރަށެވެ. ނިހާނު ވިދާޅުވިހެން ކޯޓުތަކުން އެވަރުގެ މޮޔައެއް ވެދާނެ ކަމަކަށް މަށަކު ނުބުނާނަމެވެ.\nޓީވީ ރޭޑިޔޯތަކުން ވެސް އެއިން ޚަބަރެއް ގެނެސްދީފާނެތީ އެތެޅުނު ގޮތަކުން ވެސް ފޮށާގަނޑު ދޮންނަވަރަށް އަންނަނީ ހިންޏެވެ. ބްރޯޑްކޮމްއަކާއި އަނެއް ތަނަކުން ތިޔަދިން އިންޒާރު ފެނިފައި މީހުން އެތިބީ ހީނހީނ އަތްޖަހާލަ ޖަހާލައެވެ. ޓްވިޓަރ އާއި ފޭސްބުކް އާއި ދެންވެސް އެހެރަ މީސްމީޑިޔާގެ ވަސީލަތްތަކުން މިއަދު ކޮންމެ މީހެއްގެ އަތުގައި ޓީވީއެއް އޮންނަކަން ނޭނގޭނީ ވެސް ބަޔަކު މޮޔަވީމަތާއޭ ހިތަށް އެރީމާ މާބޮޑަށް ހިނިއާދެއެވެ.\nފުލުހުން ވެސް ދެނެކާ ދެނެއް ނެތެވެ. އެއްކަލަ ބަޔާން އިއްވުމުގެ ސްޓޭޖް ޝޯވއެއް ފަދަ ޕްރެސް ކޮންފަރެންސް އެފެށީ ބަސް ބުނި ހިނދުންނެވެ. މިފަހަރުވެސް ނޫސްވެރިންނަކާ ނޫސްވެރިންނެއް ދޫކޮށްލާފައެވެ. އަމިއްލައަށް ކިޔާނެ އެއްޗެއް ކިޔާފައި ނިންމާލީއެވެ. ގައިމު ފެބްރުއަރީ 1 ގައި ވެސް މި ގައުމުގައި ކޯޓު އަމުރެއް ނެރުނެވެ. ޕްރައިމަރީ ހުއްޓުވަން އަމުރު ނެރުނު ފަދަ ދަށު ކޯޓަކުން ވެސް ނޫނެވެ. ރާއްޖޭގެ އެންމެ ފަހު ބަސްބުނާ އެންމެ މަތީ ކޯޓުގެ އިއްތިފާގުންނެވެ. ހުރިހާ ފަނޑިޔާރުން ސޮއިކުރައްވައެވެ. ނަމަވެސް ޕްރައިމަރީ ހުއްޓުވަން ތިޔަ އުޅުނުހެން ފުލުހުން ވެސް އުޅުނުތަނެއް ނުފެނުނެވެ. ގައިމު އަދިވެސް ފަސް ފަނޑިޔާރުން ސޮއިކުރި އަމުރު އެއޮތީ އޮތްތަނުގައެވެ. ޕޯޑިއަމަށް އަރައި ތަންފީޒެއް ކުރާނަމެކޭ ބުނާކަށް ނުކެރެއެވެ.\nއެކަމަކު އަޖައިބުވީ އެންމެމަތީ ކޯޓުން ނެރުނު އަމުރު ތަންފީޒް ނުކޮށް ފަހަށްޖެހުނު ފުލުހުން ސިވިލް ކޯޓުން ނެރުނު އަމުރެއް ތަންފީޒް ކުރަން ވަގުތުން ފޫގަޅާފައި ނެރުނީތީއެވެ. އެއަމުރަކީ ސައްޙަ އަމުރެއްތޯއާ އެއަމުރު ނެރުނު ޤާޒީއަށް ލިބުނީ ކިތައް ފްލެޓްތޯ ބަލާކަށް ހިނދުކޮޅެއް ވެސް ނުނެގީތީއެވެ. ބަންޑާރަނައިބާ ޑިފެންސް މިނިސްޓަރު އަރުއްވާ ބަޔާނެއް ދެއްވަންދެން މަޑެއް ވެސްކޮށް ނުލައެވެ. މާލެއަށް އެކަންޏެއް ނޫނެވެ. ލޯންޗް ފަހަރުގައި ފުރަފުރައިގެން ރަށްރަށަށް ވެސް ފުލުހުން ފޮނުވީއެވެ. މީހުންގެ ގޯތިގެދޮރުގައި ހުރި ވޯޓުފޮށިތައް ކިހިލި ޖަހާލައިގެން ގެންދިޔައީއެވެ.\nނިހާން އެވިދާޅުވާހެން މޮޔަވާނީ މިހާވަރަށެވެ. އެކަމަކު އަހަރެން ވިސްނަވިސްނާ މޮޔަވީ މިވަރުން މި ޕްރައިމަރީ ހުއްޓުވަން އުޅުނު ސަބަބަކާ ހުރެއެވެ. މޮޔަނުވާވަރެއް ނޫނެވެ. މައްސަލައަކީ ނަޝީދު ކުރިމަތިލައިފާނެތީއެވެ. އެކަމަކު އަދި ނަޝީދު ކީއްކުރަން ހެއްޔެވެ. ކުރިމަތި ލުމަށް ފުރުސަތެއް ވެސް ހުޅުވައެއް ނުލައެވެ. ނަޝީދުގެ ކެންޑިޑެސީ ބަލައިގަނޭތޯ ފޯމު ހުށަހަޅަން ޖެހެނީ އެމްޑީޕީއަކަށް ނޫނީ ގ. ކެނެރީގެއަކަށް ނޫނެވެ. އިލެކްޝަންސް ކޮމިޝަނަށެވެ. ރައީސްކަމަށް ކުރިމަތިލާ މީހެއްގެ ކިބައިގާ ޝަރުތު ހަމަވޭތޯ ނޫންތޯ ބެލޭނީ ވެސް ފޯމު ހުށަހެޅީމައެވެ. އެމްޑީޕީން ކޮންމެ އެއްޗެއް ކިޔަކަސް އަދި ހުށަހެޅިޔަކަސް ގޮތެއް ނުނިންމޭނެއެވެ. ނަޝީދަކަސް ޔާމިނަކަސް އަދި އައްމަކަޅޭއާ ޕައްލަންބެއަކަސް އެއީ ޝަރުތު ހަމަނުވާ މީހެއް ކަމަށް ކަނޑައަޅާނީ އިލެކްޝަންސް ކޮމިޝަނުންނެވެ. އެއަށް ފަހު ބަސް ބުނާނީ ސުޕްރީމް ކޯޓުންނެވެ. މިހާ ސާފުކޮށް އޮތް ކަމެއްގައި މިވަރަކުން ތެޅުނީމާ ނިހާނެއް ކަމަކު މޮޔަނުވާވަރެއް ނޫނެވެ. ބޮލެއް މައްޗަށް ހުރި ހަމަ ކޮންމެ މީހަކު ވެސް މިކަމާ މޮޔަ ނުވިއްޔާ ދެރައެވެ.


vnews - Veythuvedhia5aharugethereygai atholhuthakuge tharaqee vanee madujehifa: MP Baari\nވޭތުވެދިއަ5އަހަރުގެތެރޭގައި އަތޮޅުތަކުގެ ތަރައްޤީ ވަނީ މަޑުޖެހިފައި: މެންބަރު ބާރީ\nވޭތުވެދިއަ5ވަރަކަށް އަހަރުގެތެރޭގައި ލާމަރުކަޒީ ނިޒާމް ވަޅުޖެހި އަތޮޅުތަކުގެ ތަރައްޤީ މަޑުޖެހިފައިވާކަމަށް، ކުރެންދޫ ދާއިރާގެ މެންބަރު އަބުދުލްބާރީ ވިދާޅުވެއްޖެ އެވެ.\nމެންބަރު ބާރީ މިހެން ވިދާޅުވީ މިރޭގުޅިފައިވާ ޕާޓީތަކުން ޅ.ކުރެންދޫގައި ބޭއްވި ޖަލްސާގައި އެމަނިކުފާނުގެ ދާއިރާގެ ރައްޔިތުންނާއި މުހާތަބުކުރައްވާ ވާހަކަފުޅުދައްކަވަމުންނެވެ. މެންބަރު ބާރީ ވިދާޅުވީ ރާއްޖޭގެ ރައްތަކުގެ ތަރަށްޤީއަށްޓަކައި ޕީއެސްއައިޕީ ޕްރޮގްރާމްގެ ތެރެއިން ބަޖެޓެއް އެކުލަވާލައި ބެޖެޓް ތަންފީޒުކުރުމުގެ ބާރު ކައުންސިލްތަކަށް ދިންކަމަށެވެ.\nއެހެންނަމަވެސް މިއަދު ފެނިގެންދަނީ ކައުންސިލްތަކުން ކަމެއް ބަޖެޓްގައި ހިމެނިނަމަވެސް އެބަޖެޓް ހަމަނުޖެހި މަޖިލީހުގެތެރެއިން ބޭރުވެގެންދާ މަންޒަރުކަމަށާއި، ބަޖެޓް ނުދޭތަނުގައި ލާމަރުކަޒީ ނިޒާމް ނެތިކޮށްލުމަށް މިސަރުކާރުން މަސައްކަތްކުރަމުންދާ ކަމަށެވެ. މެންބަރު ބާރީ ވިދާޅުވީ ރައީސް ޔާމީނަށް ވެރިކަން ލިބިއްޖެނަމަ ބައެއް ރަށްރަށުގެ މީހުން ބާލައި ފަޅުތަކާއި ގިރިތައްވެސް ވިއްކާލުމަށް މިސަރުކާރުން ރާވަމުންދާކަމަށެވެ.\nކުރެންދޫ ދާއިރާގެ މެންބަރު އަބުދުލްބާރީ އިތުރަށް ވިދާޅުވީ، މިސަރުކާރުން މިހާތަނަށް ހިންގި ބޮޑެތި ޕްރޮޖެކްޓްތަކަކީ ދިވެހިރާއްޖޭގެ ޖަޒީރާ ރައްތަކުގައި ހަމަޖެހިގެން ދިރިއުޅުމުގެ ފުރުސަތު ނެތިދާގޮތަށް ހިންގަމުންދާ ޕްރޮޖެކްޓަކެއް ކަމަށެވެ.\nއެހެންކަމުން ސެޕްޓެންބަރު 23 ވަނަ ދުވަހު ދިވެހިން ނިކުންނަންވީ ލާމަރުކަޒީ ނިޒާމް ދަމަހައްޓައި އަތޮޅުތަކުގެ ތަރަށްޤީ ދެމެހެއްޓުމަށް ކަމަށެވެ. އަދި ރާއްޖެ ތަރަށްޤީ ވާނީ ރައްޔިތުން ބާރުވެރިވެގެން ކަމަށާއި، ކައުންސިލްތައްވެސް ބާރުވެރިކުރެވިގެން ކަމަށްވެސް މެންބަރު ބާރީ ވަނީ ވިދާޅުވެފައެވެ.


SUS ge keeper Mirzokhid champion Maziya ah - vNews.mv\nމާޒިޔާ އާއި އަަލަށް ގުޅުނު މިރްޒޮހިދު މަމަކްތޯނޯފް- ފޮޓޯ:- މާޒިޔާ\nސަސްގެ ކީޕަރު މިރްޒޮހިދު ޗެމްޕިއަން މާޒިޔާ އަށް\nއައްފާން މުހައްމަދު 18 July 2021, 16:57\nމިދިޔަ ސީޒަނުގައި ސުޕަ ޔުނައިޓެޑް ސްޕޯޓްސް (ސަސް)ގެ ގޯލު ބެލެހެއްޓި އުޒްބަކިސްތާނުގެ ކީޕަރު މިރްޒޮހިދު މަމަކްތޯނޯފް ރާއްޖޭގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނަށް ބަދަލުވެއްޖެއެވެ.\nހޮނިހިރު ދުވަހު މާޒިޔާ އިން މީސްމީޑިއާގައި ވަނީ މިކަން ހާމަކޮށްފައެވެ. އެގޮތުން މާޒިޔާ އިން ކުރި ޕޯސްޓެއްގައި ބުނެފައިވަނީ މިރްޒޮހިދު މާޒިޔާ އަށް ބަދަލުވެފައިވާ ކަމަށާއި، ފާއިތުވީ ސީޒަނުގައި އޭނާ އަކީ ލީގުގައި ފާހަގަ ކޮށްލެވޭ މޮޅު ކުޅުމެއް ދައްކާފައިވާ ކަމަށެވެ. މާޒިޔާ އިން މިރްޒޮހިދު ޓީމާއި ގުޅުނުކަން ހާމަކޮށްފައިވާއިރު އޭނާ އަންނަނީ މާޒިޔާ ފަރިތަކުރުންތަކުގައިވެސް ބައިވެރި ވަމުންނެވެ.\n27 އަހަރުގެ ތަޖުރިބާކާރު ކީޕަރު ވަނީ ފާއިތުވީ ސީޒަނުގައި ސަސް އިން ކުޅުނު 14 މެޗުގައިވެސް އެޓީމުގެ ގޯލު ބަލަހައްޓާފައެވެ. ސީޒަން ފުރިހަމަ ނުކޮށް ނިންމާލަން އެފްއޭއެމުން ނިންމިއިރު ކުޅުނު 14 މެޗުން 15 ޕޮއިންޓާއެކު ސަސް އޮތީ ޕޮއިންޓް ތާވަލުގެ6ވަނައިގައެވެ. ސަސް ކޮޅަށް ވަނީ 14 މެޗުން 18 ލަނޑު ވަދެފައެވެ.\nކުރިއަށް އޮތް ސީޒަނާއި މި އަހަރުގެ އޭއެފްސީ ކަޕަށް ޓީމު ވަރުގަދަ ކުރުމަށް މާޒިޔާ އިން މަސައްކަތް ތަކެއް ކުރަމުން އަންނައިރު މިދިޔަ ސީޒަން އެ ޓީމުން ފެށީ ސާބިއާގެ ގޯލްކީޕަރު ނިކޮލާ ވުޔަަނަކާއެކުއެވެ. އެކަމަކު ސީޒަނުގެ މެދުތެރެއިން ވުޔަަނަކް ދޫކޮށްލިއިރު، މި އަހަރުގެ މާޗު މަހުގެ ތެރޭގައި އެ ޓީމުގެ ގޯލްކީޕަރަކަށް ސީރިއާގެ ގޯލްކީޕަރު މަހުމޫދު އަލް-ޔޫސުފް ވަނީ އަލުން ހަމަޖައްސާފައެވެ. އެކަމަކު ކަކުލަށް ލިބުނު އަނިޔާގެ ސަބަބުން މަހުމޫދަށް ގިނަ މެޗުތައް ގެއްލުނުއިރު، މިދިޔަ ސީޒަނުގެ ގިނަ މެޗުތަކުގައި މާޒިޔާގެ ގޯލް ބެލެހެއްޓީ ރާއްޖޭގެ ޒުވާން ގޯލްކީޕަރު ހުސެއިން ޝަރީފް (ހުސެން) އެވެ.\nދެ މަހެއްހާ ދުވަހުގެ މެދުކެނޑުމަކަށްފަހު މާޒިޔާ އިން ފަރިތަކުރުންތައް ފެށިއިރު އެ ޓީމަކީ މި އަހަރުގެ އޭއެފްސި ކަޕުގެ ގްރޫޕް ސްޓޭޖުން އަދި ޖާގަ ހޯދާފައިވާ ރާއްޖޭގެ ހަމައެކަނި ކުލަބެވެ. ގްރޫޕް ސްޓޭޖުގައި މި ވަގުތު އޮތީ މާޒިޔާގެ އިތުރުން އިންޑިއާގެ މޯހަން ބަގާން އަދި ބަންގްލަދޭޝްގެ ބަޝުންދަރާ ކިންގްސްއެވެ. ގްރޫޕުގެ ފަހު ޖާގަ ލިބޭނީ ރާއްޖޭގެ ކުލަބު އީގަލްސް އާއި އިންޑިއާގެ ބެންގަލޫރު އެފްސީ ކުޅޭ ޕްލޭ-އޮފް މެޗުން މޮޅުވާ ޓީމަކަށެވެ.\nތަޖުރިބާކާރު ކީޕަރެއްގެ ސޮއި މާޒިޔާއިން ހޯދިއިރު އެކުލަބަކީ ފާއިތުވީ ސީޒަނުގެ ދިވެހި ޕްރިމިއަރ ލީގުގެ ޗެމްޕިއަން އެވެ. މި ނިމުނު ސީޒަނުގައި މާޒިޔާއަށް ޗެމްޕިއަންކަން ލިބުނީ ތިންވަނަ ބުރު ނުކުޅެ ލީގު ނިންމާލިއިރު، ތާވަލުގެ އެއްވަނަ މަގާމުގައި އޮތުމުންނެވެ. މާޒިޔާއަށް ކުޅުނު 14 މެޗުން 34 ޕޮއިންޓް ލިބުނުއިރު، އެ ޓީމުން ލީގު ދިފާއުކުރީ ނުވަ ޕޮއިންޓުގެ ލީޑަކާއެކުއެވެ.


vnews - Sanjay Leela Bhansali ge Prince filmah Hrithik\nބަންސާލީގެ "ޕްރިންސް" ފިލްމަށް ރިތިކް\nސަންޖޭ ލީލާ ބަންސާލީ އާއި ރިތިކް ރޯޝަން\nސަންޖޭ ލީލާ ބަންސާލީގެ ކުރިއަށް އޮތް ފިލުމު "ޕްރިންސް"ގައި ލީޑް ރޯލް އަދާކުރާނީ ރިތިކް ރޯޝަން ކަމަށް މީޑިއާ ރިޕޯޓްތައް ބުނެފި އެވެ.\nރިތިކް އަކީ ބަންސާލީގެ ފިލްމު "ގްޒާރިޝް"ގައި ވެސް މުހިއްމު ރޯލެއް އަދާކޮށްފައިވާ ބަތަލެކެވެ. ބަންސާލީގެ ކުރިއަށް އޮތް ފިލްމު ރިތިކަށް ހުށަހަޅާފައިވާ ކަމަށް އަޑުތައް ފެތުރުނީ ދާދިފަހުން ރިތިކާއި ބަންސާލީ އެކުގައި ދެގަޑިއިރަށް ދިގު ދެމިގެންދިޔަ ބައްދަލުވުމެއް ބޭއްވުމާއި ގުޅިގެންނެވެ.\nމި ބައްދަލުވުމުގައި ރިތިކާއި ބަންސާލީ މަޝްވަރާ ކުރީ ފިލްމް "ޕްރިންސް" އާއި ގުޅޭ ގޮތުންނެވެ.\nބަންސާލީގެ އެންމެ ފަހުގެ ފިލްމް "ޕަދްމާވަތް" ވަނީ ބޮކްސް އޮފީހުގެ ރިކޯޑްތައް މުގުރާލާފަ އެވެ. އަދި ޕަދްމާވަތް އަކީ އިންޑިއާގައި ވަރަށް ބޮޑަށް މައްސަލަ ހޫނުވި ފިލްމެކެވެ. ހިންދޫންނާއި މުސްލިމުންގެ ދީނީ ސަގާފަތްތަކަށް ހެދި ފިލްމުގެ ސަބަބުން އިހްތިރާމް ކުޑަވާ ކަމަށް ބުނެ އިންޑިއާގެ އެކި ކަންކޮޅުތަކުގައި ހިންދޫ ގުރޫޕުތަކުން ވަނީ މުޒާހަރާތައް ކުރިއަށް ގެންގޮސްފަ އެވެ.\nރިތިކަކީ މިހާރުވެސް ވަރަށް ގިނަ ފިލްމުތަކެއްގައި މަސައްކަތް ކުރަމުން އަންނަ ބަތަލެކެވެ. އެގޮތުން އޭނާ މަސައްކަތް ކުރަމުން ގެންދާ ފިލްމުތަކުގެ ތެރޭގައި ޕްރޮފެސާ އާނަންދް ކުމާރުގެ ހަޔާތުގެ މައްޗަށް ތައްޔާރުކުރާ "ސްޕަރ 30" ހިމެނެ އެވެ.\nބަންސާލީގެ ފިލްމެއް ރިތިކަށް ހުށަހަޅާނެ ކަމަށް މިދިޔަ އަހަރުވެސް ވަނީ އަޑުތައް ފެތުރިފަ އެވެ. އެހެންނަމަވެސް މި ފަހަރުގެ ހުށަހެޅުމާއި އޭރުގެ ރިޕޯޓްތަކުގައިނ ބުނާ ފިލްމު ތަކަކީ މުޅިން ދެ ފިލްމެކެވެ. ރިތިކަށް ހުށަހަޅާފައިވާ ފިލްމް "ޕްރިންސް"ގައި އޭނާ އަދާކުރާނީ ކޮން ރޯލެއް ކަމެއް އެނގޭނީ ބަންސާލީ އާއި ރިތިކް މިކަން ރަސްމީކޮށް އިއުލާނު ކުރުމުންނެވެ.\nބަންސާލީގެ ޕަދްމާވަތް އާއި ގުޅިގެން އިންޑިއާގައި ކުރި މުޒާހަރާތަކާއި ދެކޮޅަށް އަޑު އުފުލާފައިވާ ބޮލީވުޑް ތަރިންގެ ތެރޭގައި ރިތިކްވެސް ހިމެނެ އެވެ. އޭނާ އަކީ ބަންސާލީގެ ފިލްމުތަކަށް ވަރަށް ބޮޑަށް ސަޕޯޓްކޮށް ވާހަކަ ދައްކާ ފިލްމު އުފެއްދުމާއި ފިލްމު ކުޅުމުގައި ހަރަކާތްތެރިވާ ފަންނާނެކެވެ.


De Gea Contract Aa Kuraane Kamuge Yageen Kameh Nei - Mourinho - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 20 ގަޑިއިރު ކުރިން\nޑެހެޔާ ކޮންޓްރެކްޓް އާކުރާނެ ކަމުގެ ޔަގީން ކަމެއް ނެތް - މޮރީނިއޯ\nމެންޗެސްޓަރ ޔުނައިޓެޑްގެ ގޯލްކީޕަރު ޑޭވިޑް ޑެހެޔާ އެ ކްލަބުގެ ކޮންޓްރެކްޓް އާކުރާނެ ކަމުގެ ޔަގީންކަމެއް ނެތް ކަމަށް ޔުނައިޓެޑްގެ ކޯޗު ހޯޒޭ މޮރީނިއޯ ބުނެފިއެވެ.\nސްޕެއިން އަށް އުފަން ޑެހެޔާ ޔުނައިޓެޑާއެކު ހަދާފައިވާ ކޮންޓްރެކްޓް މި ސީޒަނަށްފަހު ހަމަވާއިރު، އިތުރު އެއް އަހަރު އޭނާގެ ކޮންޓްރެކްޓަށް އިތުރު ކުރުމުގެ ފުރުސަތު ޔުނައިޓެޑަށް އެބައޮތެވެ. ޔުނައިޓެޑުން ޑެހެޔާގެ ކޮންޓްރެކްޓް އާކުރުމަށް މަސައްކަތް ކުރަމުން އަންނަތާ މިހާރު ވަނީ ގިނަ ދުވަސްތަކެއް ވެގެން ގޮސްފައެވެ.\nޑެހެޔާ ކޮންޓްރެކްޓް އާ ކުރުމުގެ ވާހަކަތަކާ ގުޅޭގޮތުން "ސްކައި ސްޕޯޓްސް" ގައި ވާހަކަދައްކަމުން މޮރީނިއޯ ބުނީ އޭނާ ކޮންޓްރެކްޓް އާކުރާނެ ކަމުގެ ޔަގީންކަމެއް ނެތް ކަމަށާއި އެކަމާ ގުޅޭގޮތުން ސާފު ޖަވާބެއް ދެވޭނީ ޑެހެޔާ އަށާއި އަދި ޔުނައިޓެޑަށް ކަމަށެވެ.\n"އެންމެންނަށް ވެސް އިނގޭނެ ޑެހެޔާ އަކީ ކިހާ މޮޅު ކުޅުންތެރިއެއް ކަމާއި، ޔުނައިޓެޑަށް ކިހާ މުހިއްމު ކުޅުންތެރިއެއްކަން. ޔުނައިޓެޑް ވަރުގަދަކޮށް އޮންނަން ބޭނުންވާނަމަ ޑެހެޔާ ހިފެހެއްޓުން މުހިއްމު" މޮރީނިއޯ ބުންޏެވެ.\nމޮރީނިއޯ މިހެން ބުނެފައިވާއިރު މި ސީޒަނަށްފަހު ޑެހެޔާ ގެނައުމަށް ޔުވެންޓަސް އިން ޝައުގުވެރިވާ ކަމަށް މީޑިޔާ ރިޕޯޓުތައް ބުނެއެވެ.\nއުމުރުން 27 އަހަރުގެ ޑެހެޔާ ޔުނައިޓެޑާއި ގުޅުނީ 2011 ވަނަ އަހަރު އެތްލެޓިކޯ މެޑްރިޑުން 18،9 މިލިއަން ޕައުންޑުގެ އަގަކަށެވެ. ޑެހެޔާ ވަނީ ފާއިތުވި ހަތަރު ސީޒަނުގައި ވެސް ޔުނައިޓެޑްގެ މޮޅު ކުޅުންތެރިޔާގެ މަގާމު ހޯދާފައެވެ.


SunOnline: ''Gadar'' ge sequel eh hadhanee\n"ގަދަރް"ގެ ސީކުއެލްއެއް ހަދަނީ\nމީގެ 18 އަހަރު ކުރިން ރިލީޒްކުރި ސަނީ ޑިއޯލްގެ ބްލޮކްބަސްޓާ ފިލްމު "ގަދަރް: އެކް ޕްރެމް ކަތާ"ގެ ދެވަނަ ބައެއް ހަދަން ނިންމައިފިއެވެ.\nއަނިލް ޝަރްމާ ޑައިރެކްޓު ކުރި އެ ފިލްމަކީ ބޮކްސްް އޮފީހުގައި އެންމެ ބޮޑު އާމްދަނީއެއް ހޯދި ފިލްމުތަކުގެ ލިސްޓުގެ ކުރިން ޖާގަ ހޯދާ ފިލްމެކެވެ. އެ ފިލްމަށް ވަނީ 256 ކުރޯރުގެ އާމްދަނީއެއް ލިބިފައެވެ.\nފިލްމުގައި ފެނިގެން ދަނީ ޕާޓިޝަނަށްފަހު އިންޑިއާއާއި ޕާކިސްތާނާ ދެމެދު އުފެދުނު ހަމަނުޖެހުންތަކުގެ ސަބަބުން އުފާވެރި އާއިލާއަކަށް ދިމާވާ ގޮންޖެހުންތަކެވެ. ފިލްމުގައި ސަނީއާއެކު ފެނިގެން ދިޔައީ އަމީޝާ ޕަޓޭލްއެވެ.\n"ގަދަރް"ގެ ސީކުއެލްގެ މަސައްކަތް މިހާރު ފެށިގެން ކުރިއަށް ދާއިރު، ފިލްމުގެ ވާހަކަ ފެށިގެން އަންނާނީ "ގަދަރް" ނިމުނު ހިސާބުންނެވެ. ފިލްމުގައި ފެނިގެންދާނީވެސް ހަމަ އެއް ކާސްޓެކެވެ. ފިލްމުގެ ވާހަކަވެސް ބިނާކޮށްފައި ވަނީ އިންޑިއާ-ޕާކިސްތާނު ހަމަނުޖެހުމުގެ މައްޗަށެވެ.\nފިލްމުގެ ޕްރޮޑަކްޝަން ޓީމުން ބުނީ ފިލްމާ ގުޅޭ މާ ގިނަ މައުލޫމާތު ހާމަކުރެވެން ނެތް ކަމަށާއި، ނަމަވެސް މިހާރު ސަނީއާއެކު ފިލްމުގެ މަޝްވަރާތައް ފެށިގެން ކުރިއަށްދާ ކަމަށެވެ.\n"ގަދަރް"ގެ އިތުރުން 2009 ވަނަ އަހަރު ރިލީޒްކުރި ސަނީ އަދި އަނިލްގެ ކާމިޔާބު ފިލްމު "އަޕްނޭ"ގެ ދެވަނަ ބައެއްގެ މަސައްކަތްވެސް ވަނީ ފަށައިފައެވެ. އެ ފިލްމުގައި ފެނިގެން ދިޔައީ ސަނީއާއި ބޮބީ ޑިއޯލް އަދި އެ ދެމީހުންގެ ބައްޕަ ދަރްމެންދުރާއެވެ.\nނިއާ ޝަރުމާ އުފަންދުވަސް ފާހަގަކުރީ 19 ކޭކާއެކު!\n"ބިގް ބޮސް 13" މި މަހު ފަހުކޮޅު\nބަތަލު އިރުފާން އޮޕަރޭޝަނެއް ކޮށްފި


Kanboduvunthah Hissaakurumun Doctorge Ehbasvun Baathilukuranee\nނ. އަތޮޅަށް މިނިސްޓަރު ކުރެއްވި ދަތުރުގެ ތެރެއިން-\n5 މެއި 20167ކޮމެންޓް\nކަންބޮޑުވުންތައް ހިއްސާކުރުމުން ޑޮކްޓަރުގެ އެއްބަސްވުން ބާތިލުކުރަނީ\nނ. އަތޮޅަށް ހެލްތް މިނިސްޓަރު ކުރެއްވި ދަތުރުގައި އެތަނުގައި ހުރި މައްސަލަތަކުގެ ވާހަކަ ދެއްކި ހޭނައްތާ ޑޮކްޓަރުގެ އެއްބަސްވުން ބާތިލުކުރުމަށް ހެލްތް މިނިސްޓްރީން ނިންމައިފިއެވެ.\nރާއްޖޭގައި މަސައްކަތް ކުރާތާ 12 އަހަރުވެފައިވާ ޑރ. ވިނޯދުގެ އެއްބަސްވުން ކުރިއަށް ގެންދެވެން ނެތްކަމަށް ބުނެ، އެއްބަސްވުން ބާތިލުކުރުމަށް ނިންމާފައިވާކަން އެމިނިސްޓްރީން އޭނާއަށް މިހާރުވަނީ އަންގާފައެވެ.\nސީއެންއެމަށް މައުލޫމާތުދިން މީހަކު ބުނީ މަނަދޫގައި މަސައްކަތް ކުރާތާ 10 އަހަރުވެފައިވާ ޑޮކްޓަރު ކުއްލި ގޮތަކަށް ފޮނުވާލުމަށް މިނިސްޓްރީން ނިންމީ، މިނިސްޓަރު ކުރެއްވި ދަތުރުގައި ގުޅިގެން ކަމަށެވެ.\nއޭނާ ބުނީ ހުސްވި ހަފްތާގައި މިނިސްޓަރު ކުރެއްވި ދަތުރުގައި ތަނުގެ ހުރިހާ މުވައްޒަފުންނާއި ބައްދަލު ކުރެއްވި ކަމަށާއި އެ ބައްދަލުވުމުގައި ދަތިތައް ފާހަގަ ކުރުމަށް މިނިސްޓަރު އެދިވަޑައިގެންނެވި ކަމަށެވެ.\n"މިނިސްޓަރު އެދިގެން ފަހަރަކު ބޭފުޅަކަށް ފުރުސަތު ދެމުންދިޔައީ ދަތިތަކުގެ ވާހަކަ ދައްކަން. ވިނޯދާ ޖެހުމުން އޭނާވެސް ތަނުގައި ހުރި މައްސަލަތައް ފާހަގަކުރި،" ނަން ހާމަ ނުކުރުމަށް އެދި މައުލޫމާތުދިން ފަރާތުން ބުންޏެވެ.\nއޭނާ ބުނީ ޑޮކްޓަރު ވިނޯދު ވާހަކަތައް ހުރި ގޮތުން މިނިސްޓަރުގެ ޓީމްގައި ހިމެނޭ ބައެއް ބޭފުޅުން އަތުގެ އިޝާރާތުން ވާހަކަތައް ހުއްޓާލުމަށް އިލްތިމާސް ކުރިކަމަށެވެ.\n"ދެއްކީ ތަނުގައި ވަސީލަތްތައް ނެތް ވާހަކަ، ހިދުމަތް ދިނުމަށް ދަތިވާ ވާހަކަ. މިނިސްޓަރުގެ ޓީމްގައި ހިމެނޭ ޝާކިރުގެ އަތުގެ އިޝާރާތުން ވާހަކަ ހުއްޓާލުމަށް ވެސް އެދުން،" މައުލޫމާތުދިން ފަރާތުން ބުންޏެވެ.\nމަނަދޫން މައުލޫމާތުދިން މީހާ ބުނީ މިދިޔަ އަހަރު އައިޖީއެމްއެޗް ހޮސްޕިޓަލްގައި ހޭނައްތާ ޑޮކްޓަރުން ނެތުމާއި ގުޅިގެން އޭނާ އެ ހޮސްޕިޓަލަށް ވެސް ބަދަލުކުރި ކަމަށެވެ.\n"މިރަށުގައި އެންމެ ރަނގަޅު އެއް ޑޮކްޓަރު އެއީ. އޭނާއާއި ގުޅޭގޮތުން އެއްވެސް ޕޭޝަންޓެއްގެ ފަރާތުން ޝަކުވާއެއް ހުށަހެޅިފަ އޮތް އަޑެއް ނާހަން. އެހާ ދުވަހު ނުރެވޭނީވެސް ކަމެއްވީމަތާ،" އެމީހާ ބުންޏެވެ.\nއޭނާ ބުނީ ޑޮކްޓަރުގެ އެއްބަސްވުމުގެ މުއްދަތު މިދިޔަ ޑިސެމްބަރު މަހުގެ ތެރޭގައި ހަމަވުމާއި ގުޅިގެން ގައުމަށް ފޮނުވާލި ކަމަށާއި ނަމަވެސް ފެބްރުއަރީ މަހު އޭނާ އަލުން ގެނައީ މިނިސްޓްރީން ބޭނުންވެގެން ކަމަށެވެ.\nމިކަމާއި ގުޅިގެން ހެލްތު މިނިސްޓްރީގެ ޑެޕިއުޓީ ޑިރެކްޓަ ޖެނަރަލް ތަސްލީމާ އުސްމާން ވިދާޅުވީ ޑޮކްޓަރުގެ އެއްބަސްވުން ބާތިލުކުރުމަށް ނިންމާފައިވާ ކަމަށެވެ.\nއޭނާ ވިދާޅުވީ އެގޮތަށް ނިންމީ ހުސްވި ފެބްރުއަރީ މަހު މުޅި އަތޮޅުގެ އެސެސްމެންޓެއް ހެދުމަށް ފަހު އެ ޑޮކްޓަރުގެ މައްސަލަތަކެއް ހުރިކަން ފާހަގަ ކުރެވިފައި ވާތީކަމަށެވެ.\n"ނ.އަތޮޅަށް ފެބްރުއަރީ މަހުގައި ކުރި ދަތުރާއި ގުޅިގެން އެކްޝަންތަކެއް ނެގިފައިވަނީ ތިން ޑޮކްޓަރެއްގެ އެއްބަސްވުން މުޅި އަތޮޅުން ޓާމިނޭޓްކުރެވިފައިވޭ،" ހެލްތު މިނިސްޓްރީގެ ޑެޕިއުޓީ ޑިރެކްޓަ ޖެނަރަލް ވިދާޅުވިއެވެ.\nއެމިނިސްޓްރީން ބުނީ އެސެސްމެންޓް ހަދަނީ ހޮސްޕިޓަލްގެ އެކި ދާއިރާތައް ބައިތަކަށް ބަހާލައިގެން ކަމަށާއި ރަނގަޅު ކުރަންޖެހޭ ކަންކަން ހޮސްޕިޓަލަށް އަންގާފައި ވާނެކަމަށެވެ.\nނ އަތޮޅު ނ. މަނަދޫ ހެލްތު މިނިސްޓްރީ\nސިޔާސީ މީހުން ހޮސްޕިޓަލްތައް ހިންގަން ތިބުމުން ވަރަށް ދަތިވޭ، އެމީހުންނަކަށް ނޭގޭ އެއްވެސް ކަހަލަ ޞިއްޙީ ޚދިުމަތާއި ގުޅޭ ކަމެއް ޤަވާޢިދެއްވެސް އޭގެތެރެއިން ބައެއް މީހުން ދަންނަނީ ހަރުކަށިކޮށް ޤަވާޢިދު ހިންގޭތޯ ބެލުމުން ހުިރހާ ކަމެއް ދާނީ ރަގަޅަށްކަމަށް، އަމުދުން އެއްވެސް މިންވަރަކަށް ޞިއްޙީ ދާއިރާއާއި ގުޅޭ ކަންކަން ނޭގޭ މީހަކު ކިހިނެއްތޯ ހޮސްޕިޓަލެއް ހިންގާނީ ، ޑޮކްޓަރުންކާރީ ބުނާނެ އެއްޗެއް އޭނަޔަކަށް ނޭގޭ، އަބަދު ކިޔަނީ މީ ޤަވާޢިދޭ ، އޮފީހުން ބޭރަށް ނުދާށޭ، ހޮސްޕިޓަލުން ބޭރަށް ނުދާށޭ، މީ ހޮސްޕިޓަލް ހިންގަން ކުރހާވެސް ކަމަކީ ، މިފަދަ މީހުން ހިންގަން ތިބޭ ހޮސްޕިޓަލްތަކުގައި ހުންނަ ސިވިލްސަރވިސްގެ ޒިންމާދާރު ވެިރޔާ ހުރިހާކަމެއް ކުރަންޖެހުމުން އެއްވެސް ކަމެއް ރަގަޅަކަށް ނުދޭ ، މިފަދަ މީހުން ހޮސްޕިޓަލް ހިންގަން ބެއި ތިއްބުމަށް ވުރެ މާރަގަޅު ކަހަބު ތޮށިގަޑެއް އެމޭޒުމަތީގައި ބޭއްވިޔަސް\nSeriously ehaa dhuvahu nurevuneema dho\nbangaalhun doctor eh genaima rangalhuvaane eyrun heynahthadeyne heynaaraagotah\nތަޖުރިބާކާރު މެޑިކަލް ޑޮކްޓަރުންނަކީ ދުނިޔޭގެ ކޮންމެ ގައުމަކުންވެސް ބަލައިގަންނާނެ ބައެކެވެ. އެހެންކަމުން ތީގެ ގެއްލުންވާނީ ޑޮކްޓަރަކަށްނޫނެވެ. ރަނގަޅު ސިއްހީ ޚިދުމަތުން މަހުރޫމްވެފަ ތިބި ދިވެހި ރައްޔިތުންނަށެވެ. ރާއްޖޭގައި ތިބި ގުނބޯހެދިގެންއުޅޭ ތަނެއް ދޮރެއްނުދަންނަ ގަމާރު މީހުން ސިޔާސީ އެކި ދާއިރާތަކަށް އިސްކުރުމުން ލިބޭ ގެއްލުމުގެ ކޮޅެއްނެތެވެ.\nހޮސްޕިޓަލްތައް ހިންގުމަށް ސިޔާށި ބޭފުޅުން އައްޔަންކުރުމަކީ ސަރުކާރަށް ހެދޭ އެނަމެ ބޮޑު ގޯސް. ސިޔާސީ ބޭފުޅޫޏޤޣޭ ސަބަބަން ޓީމްވޯކް ގެއްލި މަސައްކަތުގެ އަހްލާގް ގެއްލި މުޅިތަން ސިޔާށިވެ ރައްޔިތުންގެ އިތުބާރު ގެއްލިގެން ދޭ.\nތިޔަވިދާޅުވާ ޑޮކްޓަރުގެ ކަންކަން އެންމެ ރަގަޅަށް އެގޭނީ ބަލިމީހުންގެ ކާރީން އަހާ އޮޅުން ފިލުވައިގެންތޯއެވެ. ނުވަތަ ޑޮކްޓަރު މަސައްކަތްކުރާތަނުގެ މުވައްޒަފުންގެ ފަރާތުން ތޯއެވެ. ރާއްޖޭގައި މަސައްކަތްކުރާ ގާބިލުމޮޅު ޑޮކްޓަރުން ސަރުކާރުން އެއްވެސް އުޒުރެއް ދެއްކުމަކާއި ނުލައި ފޮނުވާލައްވަނީ، ދިވެހިރައްޔިތުންނަށް ސިއްހީ ގޮތުން ފެންވަރު ރަގަޅު ހިދުމަތެއް ދެއްވަން ސަރުކާރުން ބޭނުންނުވާތީތޯއެވެ. ގައިމުވެސް އެގޭ ހަގީގަތަކީ ފެންވަރު ރަގަޅު ޑޮކްޓަރުން ފަރުވާ ދެއްވާނަމަ، ބަލިމީހުނަށް ލިބިލައްވާ ހިތްހަމަޖެހުން ބޮޑުވުމާއި، ދައުލަތުން ބަލިމީހުނަށް ކުރާ ހަރަދު އެތައްތަނަކުން ކުޑަވުމާއި އެކަމުގެ ސަބަބުން ބަލިމީހުންގެ ފަރާތުން ސަރުކާރަށް ކުރާ އިތުބާރާއި ޔަގީންކަން ބޮޑުވުމާއި އެކަމަށްޓަކައި ސަރުކާރަށް ސަނާކިއުން އިތުރުވުމެވެ. ސަރުކާރު ހިންގަން ތިއްބަވަނީ އިންސާނުން ކަމަށްވީތީ މިދެންނެވި ކަންކަން ދެކެން ބޭނުން ވާނެއެވެ. އެހެންކަމުން މިއާއި ދެކޮޅަށް މަަސައްކަތް ކުރާނީ ސަރުކާރާއި އިދިކޮޅު މީހުންކަން ސަލާމަތްބުއްދިން ކިރާލާއިރު ވަރަށްވެސް ސާފުކޮށް އެގޭތީވެ ސަމާލު ކަމަށްޓަކައި ދަންނަވަމެވެ.\nއަތޮޅު ހޮސްޕިޓަލް އަދި އަތޮޅުގެ ހޮސްޕިޓަލު ތަކަށް ދިމާވެފައި ވާ އެންމެ ބޮޑު މައްސަލައަކީ ހޮސްޕިޓަލް އަދި މަރުކަޒުތަކުގެ ހިންގުމަށް ހަރުދަނާ އޮނިގަނޑެއް ނެތި، އަދި ސިޔާސީ މީހުން ދަނޑިކޮއްޕަން ހެލްތު މިނިސްޓްރީގެ ތެރެއިން ފުރުސަތު ދޭތީ. އަދި ސިޔާސީ ދާސް ފެންވަރުގެ މީހުންގެ ސަބަބުން ރަށް ރަށުގެ މަރުކަޒުތަކަށް ހޮސްޕިޓަލްގެ ބަސް ނުހިނގާތީ. އަދި ކަމެއް ނިންމުމުން އެކަން ތަންފީޒު ކުރުމަށް މިނިސްޓްރީ އިން އެއްބާރުލުން ދޭނެ ކަމުގެ ޔަޤީން ކަން ނެތުން. ދެން ހުރި އިންސާނީ އަދި އެހެނިހެން ވަސީލަތްތަކުގެ މައްސަލަތަކުގެ ވާހަކަ ދައްކާ ކޮޅުން ނުލާނެ. ކަންތައްތައް އިސްލާހުކުރަން ހެލްތު މިނިސްޓްރީއިން ބާރާއި އެކު މަސައްކަތް ކޮށްފިނަމަ ކާމިޔާބު ކުރެވޭނެ. އަދި މިނިސްޓަރު އެގޮތަށް މަސައްކަތް ކުރައްވާކަން ފާހަގަކުރެވޭ! އެއްބާރުލުން ދިނުން މުހިއްމު!


October 1 ga Shiddat Disney Hotstar ah - vNews.mv\nއޮކްޓޫބަރ 1 ގައި ޝިއްދަތު ޑިޒްނީ ހޮޓްސްޓަރއަށް\nއައިޝަތު އިބްރާހީމް Male' | 17 September 2021, 16:35\nގިނަ ބަޔަކު ބަލާލުމަށް އިންތިޒާރު ކުރަމުން އަންނަ ހިންދީ ފިލްމް "ޝިއްދަތު" ޑިޒްނީ ޕްލަސް ހޮޓްސްޓާއިން އަންނަ މަހުގެ އެއްވަނަ ދުވަހު ޕްރިމިއާ ކުރަން ނިންމައިފިއެވެ.\nކުނާލް ދޭޝްމުކް ޑައިރެކްޓް ކޮށްފައިވާ ލޯބީގެ މި ފިލްމުން ރާދިކާ މަންދަން، ސަނީ ކޯއުޝަލް، ޑަޔާނާ ޕެންޓީ، މޯހިތު ރައިނާ ފެނިގެން ދާނެއެވެ.\nބޫޝަން ކުމާރާއި ދިނޭޝް ވިޖަން ޕްރޮޑިއުސް ކުރާ މި ފިލްމްގެ ރަސްމީކޮށް އިއުލާން ކޮށްފައިވަނީ 2019 އަހަރުގެ މެއި މަހުގައެވެ. ފިލްމްގެ ޝޫޓިންގތައް ފަށާފައިވަނީ 2019 ނޮވެމްބަރުގައެވެ. ފިލްމްގެ ޕްރޮޑިއުސަރުން ފިލްމް ރިލީޒްކުރުމަށް 2020 ސެޕްޓެމްބަރގައި ނިންމާފައި އޮތް ނަމަވެސް ކޮވިޑްގެ ޙާލަތާއި ގުޅިގެން ފިލްމްގެ މަސައްކަތްތަކަށް ބުރޫ އަރައި ފިލްމް ރިލީޒް ކުރުން މަޑު ޖައްސާލީކަމަށް ފިލްގެ ޕްރޮޑިއުސަރުން ވަނީ ކުރިން އިންޑިޔާގެ މީޑިއާއަށް ދިން އިންޓަރވިޔުއެއްގައި ބުނެފައެވެ.\nމިހާރު ފިލްމް ރިލީޒް ކުރަން ތައްޔާރުވަމުން އަންނަ އިރު ފިލްމްގެ ޝޫޓިންތައް މިދިޔަ އަހަރުގެ ޖޫން މަހުން ފެށިގެން އޮތީ އެއްކޮށް ނިމިފައިކަމަށްވެސް ޕްރޮޑިއުސަރުންނަށް ހަވާލާދީ މީޑިޔާ ރިޕޯޓްތައް ބުނެއެވެ.\n"ޝިއްދަތު" ރިލީޒްކުރަން ތައްޔާރުވަމުން އަންނައިރު، އެ ފިލްމުގެ ޕްރޮމޯޝަންގެ ތެރެއިން މިހާރު ވަނީ ޕޯސްޓަރުތަކެއްވެސް އާންމުކޮށްފައެވެ.\nފިލްމުގެ ޓްރެއިލާވެސް މި މަހުގެ 13 ވަނަ ދުވަހު ވަނީ ރިލީޒްކޮށްފައެވެ.\nޑްރާމާ ސީރީޒް "މެރީ އާޝިގީ ތުމްސޭ ހޭ" އިން މުނިފޫހިފިލުވުމުގެ ދާއިރާއަށް ނުކުތް ރާދިކާ ވަނީ މިހާތަނަށް ބައެއް ވެބް ސީރީޒްތަކާއި ފިލްމްތަކުން ފެނިގެން ގޮސްފައިއެވެ. އެގޮތުން "ޕަޓާކާ" "މަރްދޯކާ ދަރްދު ނެހީ ހޯތާ" އަދި "އަނގްރޭޒީ މީޑިއަމް" އަކީ ރާދިކާގެ ކުޅަދާނަ އެކްޓިން ފެނިގެންދާ ރީތި ފިލްމްތަކެކެވެ.\n"ޖަންނަތް" އާއި "ތުމް މިލޭ" ފަދަ ހިތްގައިމު މަޝްހޫރު ފިލްމުތައް ކުރިން ކުނާލް ގެނެސްދީފައިވާ އިރު ބެލުންތެރިން އުންމީދު ކުރަނީ "ޝިއްދަތު"އަކީވެސް މިފަދަ ފިލްމަކަށް ވާނެ ކަމަށެވެ.


Dhanduveringe halhuthaalu hoonuve, dhihleegai salaamathee fiyavalhuthah varugadhakohfi – Iru\nއިންޑިއާގެ ދަނޑުވެރިންގެ މުޒާހަރާ ވަރުގަދަވެ ދިއްލީ އަށް އަރައި އިއްޔެ ހިންގި ބޮޑު ހަމަނުޖެހުމަށް ފަހު ވެރިރަށުގެ މަގުތައް ބަންދުކޮށް ސަލާމަތީ ފިޔަވަޅު ވަރުގަދަކޮށްފި އެވެ.\nއިންޑިއާގެ އުތުރުގެ ސަރަހައްދުތަކުގެ ދަނޑުވެރިން ބޭނުން ވަނީ ދަނޑުވެރިކަމުގެ ދާއިރާ އަށް ހެޔޮ ބަދަލުތަކެއް ގެނައުމަށެވެ. ދަނޑުވެރިންނާއި ސަރުކާރު އެ ޚިޔާލު ތަފާތުވުމުގައި އުޅޭތާ ދެ މަހެއްހާ ދުވަސްވެއްޖެ އެވެ. ދަނޑުވެރިންގެ ޔޫނިއަން އާއި ސަރުކާރާ ދެމެދު އަށް ފަހަރަށް ބޭއްވި މަޝްވަރާތައް ވެސް ވަނީ ފެއިލްވެފަ އެވެ. އެންމެ ފަހުން އިންޑިއާގެ ޖުމްހޫރީ ދުވަހާ ދިމާކޮށް ދަނޑުވެރިން ވަނީ ފައިމަގުގަ އާއި ޓްރެކްޓަރުތަކުގައި ދިއްލީ އަށް އިއްޔެ އަރައިފަ އެވެ. ބެރިކޭޑްތައް ފަޅާލައި އެ މީހުން ވަނީ މަޝްހޫރު ރެޑް ފޯޓަށް ވަދެފަ އެވެ. ދަނޑުވެރިން ހުއްޓުވުމަށް ފުލުހުން ވަނީ ބާރުގެ ބޭނުންކޮށްފަ އެވެ.\nހަމަނުޖެހުމުގައި އެއް ދަނޑުވެރިއަކު ވަނީ މަރުވެފަ އެވެ. ފުލުހުން ބުނެފައި ވަނީ އެ މީހާ މަރުވެފައި ވަނީ އޭނާ ދުއްވި ޓްރަކްޓަރު ބެރިކޭޑެއްގައި ޖެހި އެކްސިޑެންޓްވެގެން ކަމަށެވެ. ފުލުހުންގެ ތެރޭން 86 މީހުން ޒަޚަމްވި ކަމަށް ބުނެފައިވެ އެވެ.\nމުޒާހަރާ އަށް ފަހު ހޯމް މިނިސްޓަރު އަމިތު ޝާހު ވަނީ ދިއްލީގައި ސަލާމަތީ ކަންކަން ވަރުގަދަ ކުރަން ޕެރަމިލިޓަރީ ސިފައިންނަށް އަންގަވައިފަ އެވެ. ރެޑް ފޯޓުގައި ވެސް ފުލުހުންނާއި ސިފައިން ދަނީ ސަލާމަތީ ކަންކަން ބަލަހައްޓަމުންނެވެ.\nދަނޑުވެރިންގެ އެކި ގްރޫޕްތަކުން އިއްޔެ ވަނީ މުމްބާއީ އާއި ބެންގަލޫރު އަދި ހަރިޔާނާ ސްޓޭޓުގައި ވެސް މުޒާހަރާތައް ބާއްވައިފަ އެވެ.\nދަނޑުވެރިންގެ މުޒާހަރާ އަކީ 2014 ވަނަ އަހަރު ވެރިކަމަށް ވަޑައިގެންނެވި ބޮޑުވަޒީރު ނަރެންދުރަ މޯދީގެ ހިންދޫ ނޭޝަނަލިސްޓް ސަރުކާރަށް ވެސް ކުރިމަތިވި ބޮޑު ގޮންޖެހުމެކެވެ. އިންޑިއާގެ 1.3 ބިލިއަންގެ އާބާދީގެ 70 ޕަސެންޓް މީހުންގެ ދިރިއުޅުމުގެ އެކި ކަންކަން ހަމަޖައްސަނީ ދަނޑުވެރިކަމުން ލިބޭ އާމްދަނީންނެވެ.


ނޫރު (ހަތާވީސްވަނަ ބައި – ދިގުކުރެވިފައި) | Esfiya - Dhivehi Vaahaka Site\nމި ހުރިހާ ކަމެއްގެ ސަބަބުން އޭނައަށް ރުޅިވެރި ނަޒަރުތައް އަމާޒުކުރާ މީހުންގެ ހިތުގައިވި ރުޅިވެރިކަން އިންތިހާއަށް ދިޔަކަން އަފާފަށް ރޭކާވެސް ނުލައެވެ. އަދި މިފަހަރު އެމީހުންގެ ރޭވުންތައް އަންނާނީ އޭނަ އެންމެ ހިތްދަތިވާ ފަދައަކުންކަން އޭނައަކަށް ނޭނގެއެވެ.\nކައިވެންޏަށްޓަކައި ޗުއްޓީ ނެގިތާ ހަފްތާތަކެއްފަހުން ޝަރަފް އަނެއްކާވެސް އޮފީހަށްދާން ފެށިއެވެ. އޮފީހަށްދާން އޮތް ފުރަތަމަ ދުވަހު ޝަރަފަށްވުރެ ކުރިން އަފާފް ތެދުވިއެވެ. އޭނަ ތެދުވުނުއިރު ވެސް ޝަރަފް ހޭލާ އޮތެއްކަމަކު އޭނަ އެންމެ ބަހެއްވެސް ބުނެލުމެއްނެތި އަފާފްގެ ޙަރަކާތްތަކަށް ބަލަން އޮތެވެ. އެހެން ދުވަސްތަކާއި ޚިލާފަށް އަފާފްގެ މޫނުމަތިން ފެންނަމުން ދިޔައީ ނުރުހުންތެރިކަމެކެވެ. އޭނަގެ ޙަރަކާތްތައް އަވަސްވެފައި ހިސާބަކަށް ފަރުވާ ކުޑައެވެ. އަޅަމުން ދިޔަ ފިޔަވަޅުތައް އެހެން ދުވަސްތަކަށްވުރެ ދިގުވުމުން އޭނައަށް ކޮޓަރީގައި ހުރި އެކި އެއްޗެހީގައި ނުޖެހި ދެވެނީވެސް ކިރިޔާއެވެ. އަފާފް އަލަމާރި ކައިރިއަށް ގޮސް ދޮރު ހުޅުވާލުމަށްފަހު އަތްލުމެއްވެސް ނެތި ނަގާލި ހެދުމަކުން ޝަރަފަށް ޙައިރާންކަމެއް ލިބުނެވެ. އެހެނީ އަފާފް ކޮންމެ ދުވަހަކުވެސް ތެދުވެގެން ގޮސް އެގޮތަށް ނަގާނީ ޝަރަފް ލާންޖެހޭނެ އެއްޗަކަށްވާތީވެއެވެ. އެހެނަސް އެދުވަހު އޭނަ އަލަމާރިން ނަގައިގެން ގޮސް ހެދުން ހަރުގަނޑުގައި އަޅުވާލީ ޚުދު އޭނަ ލައި އުޅޭ ފިޔާތޮށި ކުލައިގެ ކުރުތާއެކެވެ. އެއަށްފަހު އޭނަ ޝަރަފާއި ދިމާލަށް އެނބުރިލީ ވަގުތު އެ މޫނުމަތިން ފެނުނު އުދާސްކަމުން އާދައިގެ މަތިން ޝަރަފް އޭނަ ހެއްވާލަން ބޭނުންވިއެވެ. އެކަމަށްޓަކައި އޭނަ މަޑުމަޑުން ރަޖާ ނަގައި އެއްވެސް އަޑެއް ނުކިޔާނެ ފަދައަކުން ފަރުވާތެރިކަމާއެކީ އެނދުން ތެދުވެލިއެވެ. އެއަށްފަހު ދިގު ފިޔަވަޅުތަކެއްގައި ގޮސް ކޮޓަރީގެ ދޮރާއި ހަމަކުރަން އުޅުނު އަފާފަށްވުރެ ކުރިން އެދޮރުމަތީގައި ހުއްޓިލިއެވެ. އޭނައަށް ހުއްޓިލެވުނުތަނާހެން ބާރަށް ހިނގާފައި އައި އަފާފް އައިސް އޭނަގެ ގަޔަށް ތަތްއެރިއެވެ. ކުއްލިއަކަށް ކުރެވުނު އިޙްޞާޞުން ތެޅިގަނެވުނު އަފާފް ދުރުވެލަން އުޅުނުތަނާހެން ޝަރަފް ފުރުޞަތުގެ ބޭނުން ހިފައި އޭނަގެ އުނަގަނޑުގައި ދެއަތުން ވަށާލަމުން އޭނަގެ ކައިރިއަށް ގެނައެވެ. އާދައިގެ މަތިން ޝަރަފާއި ގާތްވެގެން ދިޔުމުން އަފާފްގެ މޫނު ރަތްވެ އޭނައަށް ހިނިތުންވެލެވުނެވެ. އެހެނަސް އޭނަ މާ ގިނައިރެއްނުވެ ސީރިއަސްވެލިއެވެ.\n“ކާކު؟” އަފާފް ނޭނގޭކަމަށް ހަދާފައި އަހާލިއެވެ.\n“ހާދަ ރުޅިއައިސްގެން އުޅޭ ކުއްޖެކޭ. އަނެއްކާ ކިހިނެއްބާވީ؟” ޝަރަފް އެނގިހުރެވެސް ލާނެތް ރާގަކަށް އަހާލިއެވެ.\n“ދުރަށްދާން އުޅޭ މީހަކާ އެހާ ގާތްވުމަކީ ބުއްދިވެރިގޮތެއްނޫން.” އަފާފް އެހެން ބުނެފައި އަނެއްކާވެސް ޝަރަފާއި ދުރަށްދާން އުޅުނެވެ. އެހެނަސް ޝަރަފް އިހުނަށްވުރެ ވެސް ބާރަށް އަފާފްގެ ގައިގައި ހިފަހައްޓައި ދުރުވިޔަ ނުދިނެވެ.\n“ކާކު މިހާރު ދުރުވާން މިއުޅެނީ؟” ޝަރަފް ލާނެތް ހިނިތުންވުމަކާއެކީ އަހާލިއެވެ. އަފާފަށް އެވަގުތުކޮޅުގައި ޝަރަފް އޭނައާއެކީގައި ހުންނަން ބޭނުންވާ މިންވަރު އިޙްޞާޞްވުމުން އޭނައަށް ހިނިތުންވެލެވެން އުޅުނެވެ. އެހެނަސް ދެންވެސް ޝަރަފް ހަދާ އެއްޗެއް ބެލުމަށްޓަކައި އޭނަ ސީރިއަސްކަމާއެކީ ވާޙަކަ ދެއްކިއެވެ.\n“އެއޮތީ ގަމީސް ނަގާފަ. އަވަހަށް އޭތި ލައިގެން ސައިބޯން ދާންވީ.” އަފާފް ބުނެލިއެވެ.\n“ހޫމް….ތި ނަންގަވައިދެއްވި ޕިންކް ކުރުތާ ލައިގެން މިއަދު އޮފީހަށްދާނީ.” ޝަރަފް އެ ބުނެލި ވާހަކައިގެ މާނަ ނަގައިގަނެވުނުތަނާހެން ބޭއިޚްތިޔާރުގައި އެއްފަހަރު ހެދުން ހަރުގަނޑު ހުރި ދިމާލަށް އަނެއްފަހަރު ޝަރަފާއި ދިމާލަށް އޭނަގެ މޫނު އަނބުރާލެވުނެވެ. އެއާއެކު ދެމީހުންނަށް އެކުއެކީގައި ހީގަނެވުނެވެ.\n“އައިމް ސޮރީ…..” ހުނުމުގެ ތެރެއިން އަފާފް ބުނެލިއެވެ.\n“އުނހު ނޫނެކޭ. އަހަރެން ކިހާ ރީތިވާނެ އޭތި ލީމަ. ޖަސްޓް އިމޭޖިން!” ޝަރަފް އެހެން ބުނެލީ ސަމާސާއެއްގެ ގޮތުންނެވެ. އެހެނަސް އޭނަގެ އެ ވާހަކައިން އަފާފްގެ ހިތްދަތިވިއެވެ.\n“އާނ ދެން އަހަންނަށް ކުރެވޭނީ އިމޭޖިންދޯ؟ ނުއެއްފެނޭވިއްޔާ….” އަފާފް އެހެން ބުނެލީ ހިނިތުންވުމަކާއެކީ ކަމަށްވިޔަސް އެ ވާހަކައަށްފަހު އޭނައަށް އިސްޖަހާލެވުނީ ދެރަވެފައިވާ މޫނަކާއެކީގައެވެ. އެއާއެކު އޭނައަށް އަމިއްލަ ނަފްސު ކުށްވެރިކުރެވުނެވެ. އޭނައަކީ ދޭތެރެދޭތެރެއިން ދެރަވެ ޝަކުވާކުރާ މީހަކަށް އޭނަ ވާކަށް ބޭނުމެއްނޫނެވެ. އެހެންހެދުމުން ދުވަސްކޮޅަކުން ޝަރަފް ވެސް އޭނައަށް ފޫހިވާނެނޫންތޯ އޭނަގެ ހިތަށްއަރައެވެ. އެހެނަސް ޝަރަފް މި ވޭތުވެ ދިޔަ ހުރިހާ ދުވަސްތަކެއްގައި ވެސް އެފަދަ ޙާލަތްތަކުގައި ކޮންމެ ފަހަރަކުހެން ފޫހިކަމެއްނެތި އޭނަ ހިތްހަމަޖައްސާލުމަށްޓަކައި ބަސްތަކެއް ބުނެލާ ގޮތުން އަފާފަށް ހުރެވެނީ ޙައިރާންވެފައެވެ. އެވަގުތުވެސް ޝަރަފް ވަގުތުން އޭނަގެ މޫނުގައި ދެއަތުން ހިފައި އުފުލާލަމުން އަފާފް ހިތްހަމަޖެއްސޭތޯ ބެލިއެވެ.\n“އަފޫ….އައި ޕްރޯމިސް އަދި އަފޫއަށް ފެންނާނެ. އެދުވަހުއްސުރެ އަހަރެން މި މަސައްކަތް ކުރަނީ އެކަމަށްޓަކައި. އެކަމަކު އަދި އަލިމަގެއް ނުފެނިގެން މިއުޅެނީ. އެހެން ގޮތެއްނެތިއްޔާ އަހަރެން އަހަރެންގެ އަމިއްލަ ލޯ ވެސް ޤުރުބާންކޮށްގެން އަފާފަށް ދީފާނަން……އަހަންނަށް އެނގޭ އަފާފް ކޮންމެ ދުވަހަކު ތިކަމާމެދު ދެރަވާކަން. އަދި މިއަދު އަހަރެން ދާން މިއުޅެނީ އަފޫއަށް ފެންނައިރު ކުރި މަސައްކަތުގެ ނަތީޖާއެއްގެ ގޮތުގައިވާ ތަނަކަށްވާތީ އަހަންނަށް ދެވިފައި އަފޫއަށް ނުދެވޭތީ ހިތާމަކުރެވޭކަން ވެސް. އަދި އަފޫ ތިފަދަ ޙާލެއްގައި ހުންނާތީ އަހަރެން އަފޫއާ ދުރުގައި ގިނަވަގުތު ހޭދަކުރަންވުމުން އަހަރެން އަފޫއަށް ބޭވަފާތެރިވެދާނެއޭ ހިތަށްއަރަނީ ކަމަށް ވެސް ވެދާނެ. އެކަމަކު…..އެއީ އަހަރެން ދުވަހެއްގެ ކޮޅުން ވެސް ކުރަން ބޭނުންވާ ކަމެއްނޫން. އަފޫއަށް ލިބޭ ގެއްލުމަކީ އަހަންނަށް ވެސް ލިބޭ ގެއްލުމެއް. އަފޫއަށް ލިބޭ ދެރައަކީ އަހަންނަށް ވެސް ލިބޭ ދެރައެއް. އަފޫއަށްވާ ތަދަކީ އަހަންނަށް ވެސް ވާ ތަދެއް. ވީއިރު އަހަރެން ކިހިނެއް އަފާފަށް އެހާ ބޮޑު ދެރައެއްދޭނީ؟” ޝަރަފް އެހެން އަހާލި ރާގުން އަފާފަށް ހިނިތުންވެލެވުނު ވަގުތު އޭނަގެ ލޮލުން ކަރުނަ ހިލުނެވެ. އޭނައަށް އިތުރު ޙަރަކާތެއް ނުކުރެވެނީސް ޝަރަފް އޭނައާއި ކައިރިވެލަމުން އޭނަގެ ނިތަށް ބޮސްދިނެވެ. އޭގެ މާގިނައިރެއްނުވެ ޝާދިޔާ އައިސް ދޮރުގައި ޓަކި ދީފައި ޝަރަފް އޮފީހަށް ދާންޖެހޭ ވާހަކަ ހަނދާންކޮށްލަދިނެވެ. އެއާއެކު ޝަރަފް ފުން ނޭވައެއް ދޫކޮށްލިއެވެ.\n“އަހަރުމެން އޮފީހުގެ ބޮސް ޗުއްޓީ ދިގު ކޮށްދޭނެނަމަ ކިހާ ރަނގަޅުވީސް؟” ޝަރަފް ބޮސްއޭ ކިޔާފައި މުޚާތަބު ކުރަނީ ކާކާކަން އެނގުންވުމުން އަފާފަށް އަނެއްކާވެސް ޝަރަފާއެކީގައި ހީލެވުނެވެ.\nޝަރަފް އޮފީހަށްދާން ތައްޔާރުވަމުން ދިޔައިރު ވެސް އެދެމީހުންގެ ދެމެދުގައި އެކިއެކި ސަމާސާތައް ބަދަލުވަމުން ދިޔައެވެ. ކޮޓަރި ތެރޭގައި ގުގުމަމުން ދިޔައީ ދެމީހުންގެ ހުނުމުގެ އަޑެވެ. އެންމެ ފަހުން ޝަރަފް ތައްޔާރުވުމަށްފަހު ޑްރާމާތަކުން ހަދާހެން އޭނަގެ ޓައި އަޅުވާލަދިނުމަށް އޭނަ އަފާފްގާތު އެދުނެވެ. އާދައިގެ މަތިން އަފާފް ތިމަންނައަށް ނުފެންނައިރު ތިމަންނަ ކިހިނެއްހޭ ކިޔަން ފެށުމުން ޝަރަފް ދުލެއް ނުކުރިއެވެ. އެންމެ ފަހުން އަފާފް ޝަރަފް ބުނި ގޮތް އަޑުއަހައި ހަދައިގެން މިނެޓްތަކެއްގެ ތެރޭގައި ޝަރަފްގެ ޓައި އަޅުވާލަދިނެވެ.\n“ނައިސް! ބުނީމެއްނު އަފޫއަށް ވާނެއޭ؟ އަދި އަފޫ އޮފީހަށްވެސްދާނެ އިން ޝާ ﷲ، ބަލާތި!” ޝަރަފް ލޯގަނޑުން ފަހު ފަހަރަށް އޭނަ ހުރިގޮތް ބަލާލަމުން ބުންޏެވެ. އޭނަގެ އެ ބަސްތަކުން އަފާފަށް އިތުރު ހިތްވަރެއް ލިބުނެވެ. މިހާތަނަށް އައިއިރު ޝަރަފް އޭނައަށް ވާނެއޭ ބުނިކަމެއް ނުވެފައެއްނެތެވެ. އޭގެއިން ކޮންމެ ފަހަރަކު ޝަރަފް އޭނައަށް ހިތްވަރުދީ ބަލި ޤަބޫލުވިޔަ ނުދޭތީވެއެވެ. އެވަގުތުކޮޅުގައިވެސް ޝަރަފް އޭނަގެ ޙަޔާތުގެ ބައވެރިއަކަށްވީތީ އޭނައަށް ޙަމްދުކުރެވުނެވެ.\nސައިބޯން މޭޒުދޮށަށް ގޮސްވެސް ޝަރަފް ދެއްކީ އަފާފް އޮފީހަށް ގެންދާ ވާހަކައެވެ. އެހެނަސް ހުސެއިން އެ ވާހަކަ ސަމާސާއެއްގެ ގޮތުގައި ނެގިއިރު އާދައިގެ މަތިން ޝާދިޔާ ޝަރަފްގެ އެ ވާހަކައަށް ވެސް ސަމާލުކަމެއް ނުދިނެވެ. އޭނަ މިއަދު ޝަރަފަށް ގޮވަންވެސް ދިޔައީ ހުސެއިންގެ އެދުމުގެ މަތިންނެވެ. ޝާދިޔާ އޭނައާއި ގެންގުޅޭ ތަފާތު ގޮތް ޝަރަފަށް ފާހަގަވިޔަސް އޭނަ ޝާދިޔާއަށް ވެސް އެންމެ ރަނގަޅަށް ކަންތައް ކޮށްދެވޭތޯ ބަލައެވެ.\nދެކެވެމުން ދިޔަ ވާހަކަތަކުގެ ތެރެއިން ކުއްލިއަކަށް ހުސެއިން ފެށި ވާހަކައަކުން އެތާތިބި އެންމެންގެ ސަމާލުކަން ވެސް އެއަށް ދެވުނެވެ.\n“ކުރީ ދުވަހު ކޮންމެވެސް ޒުވާން ކުއްޖަކު އައި ބައްޕަ އޮފީހުގަ އިންދާ އެ އޮފީހަށް. ތިމަންނަ ރިސޯޓެއް އަޅަން އިންވެސްޓްކޮށްދޭށޭ ކިޔާފަ. އޭނަ އަޅަން ބޭނުންވަނީ ރާ ނުވިއްކާ ކަހަލަ އިސްލާމިކް ތަނެއް. ހިތަށްއަރަނީ ހިނގާނެބާވައޭ.” ހުސެއިން އޭނަގެ ސައިތަށިން ކޯވަރެއް ދަމަމުން ޚިޔާލެއްގެ ތެރޭގައި އިނދެ ބުނެލިއެވެ. އެ ދެކެވުނު ވާހަކައިން ބައްޕަގެ ހަނދާން އާވެފައި ޝަރަފަށް ވަގުތުން އާނއެކޭ ބުނެލެވުނެވެ.\n“އިން ޝާ ﷲ ހިނގާނެ. ﷲ ރުހިވޮޑިގެންވާފަދަ ތަނެއްގައި ނޫނީ ރިޒުޤުގައި ބަރަކާތް ނުލައްވާނެ. އަދި އެހެން ނޫނަސް މިހާރު މުޅި މި ދުނިޔޭގަ ވެސް އެފަދަ ރިސޯޓުތަކަށް ލިބެމުންދާ ތަރުޙީބުދަނީ އިތުރުވަމުން……ކާކުތޯ ތި ޚިޔާލު ދެއްވީ ބައްޕައަށް؟” ޝަރަފް އެނގެން ބޭނުންވެފައި ހުރި މިންވަރުން އަހާލެވުނެވެ.\n“ކީކޭ އެމީހާއަށް ކިޔަނީ؟ ން….ނަ…ނަބީހް ސަޢީދު.” އެ ނަން އިވިފައި އަފާފާއެކީގައި ޝަރަފްވެސް ހުއްޓުން އެރިއެވެ. ދެމީހުންކުރެ އެންމެ ކުރިން ވާހަކަ ދެކެވުނީ އަފާފަށެވެ.\n“އެއީ އެއްކަލަ ކުރިން ވަރަށް ދީނާއި ދެކޮޅުވެގެން އުޅުނު ނަބީހް ދޯ؟” އަފާފް އިންތިހާ ދަރަޖައިގެ އުފާވެރިކަމަކާއެކީ އަހާލިއެވެ. އޭނަ މެދުވެރިވެގެން ހިދާޔަތް ލިބުނު މީހަކު އެފަދަ ބޮޑު ހެޔޮ ކަމެއް ކުރަން އުޅޭ ކަމަށްޓަކައެވެ. އަފާފް ޖޯޝުން ފުރިފައިހުރެ އެކަމާމެދު އިތުރު ސުވާލުތައް ކުރަން ފެށިއިރު ޝަރަފަށް އިނދެވުނީ ވިސްނުމެއްގެ ތެރޭގައެވެ. އޭނަގެ ހަނދާނަށްއައީ އޭނަ މީގެ2މަހެއްހާ ދުވަސްކުރިން މާލެއަށް އައި ފުރަތަމަ ދުވަހު އޭނައަށް އައި ފޯނު ކޯލެވެ. ނަބީހްވެސް ތިމަންނަމެންނަށް ގެއްލުނީ ބިންތު ޢައްމާރުގެ ސަބަބުންކަމަށް ބުނެލި ބަސްތަކެވެ. ހަމަ އެއާއެކު ޝަރަފް ނަބީހްއާ ހަމައަށްދާން ކެތްމަދުވިއެވެ. އަފާފްވަނީ އެއްވެސް މީހެއްގެ އަތުން ލިބޭނެ ގެއްލުމެއްގެ ކައިރީގައި ކަމަށްވާނަމަ އެ ގެއްލުމުގެ ފަހަތުގައިވާ ސަބަބާއި އެކަމުގައި ބައިވެރިވާނެ މީހުން ނަބީހްގެ ފަރާތުން އެނގޭނެކަމުގެ އުއްމީދުގައެވެ. މިހާތަނަށް އައިއިރު ޚުދު އޭނަގެ އަމިއްލަ ލޮލުން ވެސް އަފާފަށް ގެއްލުމެއްދޭން މަސައްކަތްކޮށްފައިވާ ދުވަހެއް ހަނދާނަށް އައުމުން އޭނަ ނަބީހްއާއި ބައްދަލުކުރަން އިތުރަށް ކެތްމަދުވިއެވެ.\nއޮފީހަށް ގޮސްފައިވެސް ޝަރަފަށް ވިސްނެމުން ދިޔައީ އެދުވަހު ހެނދުނު ދެކެވުނު ވާހަކަތަކާއި މެދުގައެވެ. ބްރޭކް ގަޑީގައި ލިބުނު ހުސް ވަގުތުގައި އޭނަ ނަބީހްގެ ފޭސްބުކް ޕޭޖަށްވަނެވެ. މީގެ މަސްތަކެއް ކުރިއާއި ޚިލާފަށް އެ ޕޭޖުން ފެންނަމުން ދިޔައީ ދީނީ ކުލަވަރުތަކެވެ. ޕޭޖުގައި މުޅިންހެން ޙިއްޞާކުރެވިފައިވީ ދީނުގެ ވާހަކަތަކާއި ޙިކުމަތްތެރި ވާހަކަތަކެވެ. ދޭތެރެއަކުން “ބިންތު ޢައްމާރު”ގެ ޕޯސްޓްތައް ވެސް ޙިއްޞާ ކުރެވިފައިވިތަން ޝަރަފަށް ފެނުނެވެ. ޕޯސްޓްތައް ބަލަމުން ބަލަމުން ގޮސް އެންމެ ފަހުން ޝަރަފަށް ފުން ނޭވައެއް ދޫކޮށްލެވުނެވެ. ނަބީހް އިޞްލާޙުވީ ގޮތާއިމެދު އޭނައަށް ވިސްނާލެވުނެވެ. އަފާފްވަނީ އޭނައަށް ނަބީހްގެ ފަރާތުން ލިބުނު މެސެޖުގެ ވާހަކަ ޝަރަފަށް މާ ކުރިންވެސް ކިޔައިދީފައެވެ. އަފާފް ބުނި ގޮތުގައި ނަބީހް އޭނައަށް އެ މެސެޖު ފޮނުވާފައިވަނީ އޭނައާއި ދިމާލަށް ހުތުރު ބަހުން މެސެޖެއް ކުރިތާ މަދު ދުވަސްތަކެއް ފަހުންނެވެ. އަދި އެ ޕޭޖު ހުޅުވީއްސުރެވެސް ނަބީހް އެކި ގޮތްގޮތުން އޭނަގެ ޕޭޖު ހުއްޓުވަން އުޅުނު ވާހަކަ އަފާފް ކިޔައިދީފައިވެފައެވެ. އެންމެ އާޔަތަކުން ވެސް މީހެއްގެ ހިތް ބަދަލުވެދާނެކަން ޝަރަފަށް ޔަޤީން ކުރެވުނެއްކަމަކު ނަބީހް އެ ބަދަލުވީގޮތާމެދު އޭނަގެ ހިތުގައި އުފެދިފައިވަނީ ޝައްކެކެވެ. އެންމެ ކުރިން ވެސް ހަމަ އެއްމީހެއްގެ ފަރާތުން އާޔަތްތައް އިވިއިވިފައި އެހާ ކުއްލި ގޮތަކަށް ބަދަލުވުމުންނެވެ. ފުރަތަމަ ދުވަހުވެސް އެ ޝައްކު އުފެދުނެއްކަމަކު ޝަރަފް އޭނަގެ ހިތުގައި އޮތް އެ ވާހަކަ އަފާފާއި ހިއްޞާއެއް ނުކުރެއެވެ. އަފާފް އެކަމާމެދު ހިތްހަމަނުޖެހިދާނެތީވެއެވެ. އެހެނަސް މިއަދުވެސް ނަބީހްގެ ވާހަކަ ދެކެވުމުން ޝަރަފްގެ ހިތަށް ވެރިވީ އުނދަގުލެކެވެ. ނޭނގޭ ސަބަބަކާހުރެ އޭނައަށް ނަބީހްއާއިމެދު ހެޔޮކޮށް ވިސްނަން ދަތިވިއެވެ.\nއާދައިގެ މަތިން އެދުވަހުވެސް ޝަރަފް އޮފީސް ނިންމާލާފައި އެންމެ ފުރަތަމަ ދިޔައީ ބައްޕައާއި ދޮންތަ ކައިރިއަށެވެ. އެގެއަށް ދިޔައިރު އާދަޔާ ޚިލާފަށް އެގޭގެ ތެރެއަށް ވެރިވެފައިވީ ހާސްކަމެކެވެ. ޝަރަފް ގޮސް އެގޭގެ ހުޅުވާލެވިފައިވި މައިދޮރު މައްޗަށް އެރިއިރު ވެސް ޝަބާ އާހިލްގެ ކޮޓަރީގެ ދޮރުގައި ތަޅަމުން އޭނައަށް ގޮވަނީއެވެ. ދޮންތަގެ އަޑުގައިވި ހާސްކަމާއި ބޮޑުކޮޓަރީގައި ފުރޮޅުލީ ގޮނޑީގައި އިން ބައްޕަގެ މޫނުމަތިން ފެނުނު ނުތަނަވަސްކަމުން ޝަރަފަށް ވާހަކަ ދެކެވުނެވެ.\n“ކިހިނެއްތަވީ ދޮންތާ؟” އޭނައަށް އަހާލެވުނެވެ.\n“މިއުޅެނީ އާހިލް ސްކޫލުން އައީއްސުރެ ކޮޓަރިން ނުނިކުމެގެން މިއުޅެނީ. ދޭތެރެދޭތެރެއިން ހަޅޭއްވެސް އެބަލަވާ. އައިއިރުވެސް ހުރީ ކޮންމެވެސް ކަމަކާ ރުޅިއައިއްސަ. މިހެންވެގެން މަ ޝަރަފް ކައިރި ބުނީ އަފާފް ކޮންމެ ދުވަހަކު ގެންނާށޭ. ޝަރަފް އަޔަސް އަދި ވާނެކަމެއް ނެތް! އޭނަ ހާދަ ބަދަލުވެއްޖެއޭ މި ވޭތުވެދިޔަ ހަފްތާތަކުގެ ތެރޭގަ.” ޝަބާ ޖަޒުބާތުގައި ޖެހިފައި ހުރި މިންވަރުން ނުވެސް ވިސްނައި ވާހަކަ ދެކެވުނެވެ. އެކަން ދަނެގެން ޝަރަފް އިތުރަށް އޭނަގެ ދޮންތައާއި ވާހަކަ ދައްކާކަށް މަސައްކަތެއް ނުކުރިއެވެ. އޭގެ ބަދަލުގައި އޭނަ ދިގު ފިޔަވަޅުތަކެއްގައި ގޮސް އާހިލްގެ ކޮޓަރީގެ ދޮރާއި ހަމަކޮށްލީ އާހިލްއަށް ދިމާވެފައިވާނެ ގޮތެއް އަންދާޒާ ކުރަމުންނެވެ. މީގެ ދެ ހަފްތާ ވަރަކަށް ކުރިން، އާހިލްމެންގެ ސްކޫލަށް އަލަށް އައި ކުއްޖަކު އޭނައަށް މަލާމާތްކުރާ ވާހަކަ އޭނަ ވަނީ ޝަރަފްގާތު ބުނެފައެވެ. މި ވޭތުވެދިޔަ ހަފްތާތަކުގެ ތެރޭގައި އެކަންތައް ނުބައިވެ އާހިލްއަށް ވެސް އޭނައަށް ޖެހުނުފަދަ ޙާލެއް ޖެހުނީބާއޭ ހިތަށްއެރި ވަގުތު ޝަރަފްގެ މެއަށް ނުބައި ގޮތެއްވިއެވެ. އޭނަ ދޮރުގައި މަޑުމަޑުން ޓަކި ދީފައި މަޑުމައިތިރި އަޑަކުން އާހިލްއަށް ގޮވަންފެށީ އޭނަގެ އަޑު އާހިލްގެ ހިތާއި ހަމައަށް ވާޞިލުވޭތޯއެވެ.\n“އައްލޫ މީ ދޮންބެއޭ. ހުޅުވާލަބަލަ.” ޝަރަފް ބުނެލިއެވެ. އެއާއެކު ކޮޓަރީގެ ތެރެއިން އާހިލް، ތިމަންނަ އެކަނި ދޫކޮށްލާށޭ ކިޔައި އިނގިރޭސި ބަހުން ހަޅޭއްލެއްވި އަޑު އިވިގެން ދިޔައެވެ. ޝަރަފް ދެންވެސް ބަލި ޤަބޫލުނުކުރީ، ޚުދު އޭނަ ވެސް އެއްދުވަސްވަރެއްގައި އެފަދަ ޙާލެއްގައި ވި ކަން ހަނދާންވެފައެވެ. ދެންވެސް އެކި ގޮތްގޮތަށް އާހިލްއާ ވާހަކަ ދައްކަން ކުރި މަސައްކަތް ބޭކާރުވުމުން ޝަރަފް އިރުކޮޅެއްވަންދެން ވިސްނާލިއެވެ. އަަދި އާހިލް ކައިރިން ޖަވާބެއް ހޯދުމަށްޓަކައި ބުނެވޭނެ ބަސްތަކާއިމެދު ވިސްނާލިއެވެ.\n“ހާދަ ގަޓެއްނެތޭ ދޯ އާހިލް؟” ޝަރަފް އެ ސުވާލުކުރިތާ މާ ގިނައިރެއްނުވެ އާހިލް އައިސް އެ ދޮރު ހުޅުވާލިއެވެ. އެ ހިނދު ރުއިމުގެ ސަބަބުން ރަތްވެފައިވާ ދެލޮލާއި މިލާފައިވި އާހިލްގެ މޫނު އެންމެނނަށް ވެސް ފެނިގެން ދިޔައެވެ. އާހިލް ފެނުމާއެކު ޝަބާ ވާހަކަ ދައްކަން ފެށިއެއްކަމަކު ޝަރަފް އަތުގެ ޢިޝާރާތުން ޝަބާ ހުއްޓުވާލީ އޭނަ ވަކިން އާހިލް އާ ވާހަކަ ދައްކަން ބޭނުންވާ ވާހަކަ ބުނުމަށެވެ. ޝަބާ އެއަށްފަހު ފަސްއެނބުރިގެން ގޮސް އަނެއްކޮޓަރިއަށް ދިޔައީ ހިތާއި ދެކޮޅަށެވެ. ދޮންތަ ލޯމައްޗަށް ގެއްލުމުން ޝަރަފް އެ އާހިލްގެ ކޮޓަރިއަށްވަނެވެ. އެއާއެކު އޭނަ ހުއްޓުންއަރާ ގޮތްވިއެވެ.\nއައްސަލާމްޢަލައިކުމް. މި ބައި އަދިވެސް ޖަނާ ބޭނުންވާ ވަރަކަށް ނޫން މި ގެނެސްދެވުނީ. އެކަމަކު ދެން އޮތް ބައި ހަމަ އަޕްކުރެވޭނީ ހުކުރު ދުވަހު. އިން ޝާ ﷲ އެ ބައި ވީހާވެސް ވަރަކަށް ދިގު ކޮށްދޭނަން. 🙂\nYess..waiting for friday..allu ah vee kihinebaa..sharaf ge maazee thakuraaru vanee baa..??\n? ???????? Mi dhen dhigu\nJana sissy dhigu koh nehnu kuree prt thah liyunee naik\n, Stry v reethi ekn kuree ge part mi othy ehkon vx v kuru new part ,,\nMashaallah,, v reethi, ekn kury ge bayaa ehkn v ma ehaa dhigeh noon vaahaka eh\n(:V.reethi mi bai vx\nMasha allhah mibaives vvvvv reethi jana thikura mashkathuga barakai lahvashi aameen\nJana sissy miadhu mee Friday ehnu avas koh dheeba kiyaa hithun hama keh madhu vanee\nJanaa u re awesome Masha Allah\nlast week ga janaa ge vaahaka thah kiyan fehtty . Aslu evaahaka thah kiyaafa varah asaru kuri i am trying to change after reading ur stories May Allah bless you Jana u areatalented girl Masha Allah !u are using ur talent in the way of Allah\nހަޔާތް ބަދަލުކޮށްލި ކުޑަކުއްޖާ (53)\nހިތާމަ ލޯބި April 8, 2022


Consulate aaeku Addu adhi Raajje ah ves liben othee faidhaa: Raees Nasheed | Jazeera\t"އައްޑޫގެ ވިސްނުމަކީ މުޅި ދުނިޔެއަށް ހުޅުވާލެވިފައިވާ ވިސްނުމެއް" - Jazeera\nއައްޑޫގެ ވިސްނުމަކީ މުޅި ދުނިޔެއަށް ހުޅުވާލެވިފައިވާ ވިސްނުމެއް، ކޮންސިއުލޭޓާއި އެކު ވަނީ ފައިދާ: ރައީސް ނަޝީދު\nޖަވިޔަނި June 5, 2021 711 views0\n2019 ވަނަ އަހަރު ރައީސް ނަޝީދު އައްޑޫއަށް ކުރެއްވި ޒިޔާރަތުގެ ތެރެއިން\nއައްޑޫގެ ވިސްނުމަކީ މުޅި ދުނިޔެއަށް ހުޅުވާލެވިފައިވާ ވިސްނުމެއް ކަމަށާއި ކޮންސިއުލޭޓާއި އެކު މުޅި އަތޮޅަށާއި ރާއްޖެއަށް ވެސް ފައިދާ ވެގެންދާނެ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nއައްޑޫ ސިޓީގައި އިންޑިއާގެ ކޮންސިއުލޭޓެއް ގާއިމް ކުރުމުގެ މަޝްވަރާތައް ކުރަމުން އަންނަ ވާހަކަތާއި އެކު ސޯޝަލް މީޑިއާގައި ވަނީ އެ މައްސަލަ ހޫނުވެފައެވެ. އިންޑިއާގެ ކޮންސިއުލޭޓެއް އައްޑޫގައި ހުޅުވަން އެދުނީ އިންޑިއާއިން ކަމަށްވާއިރު، އެކަމާ ގުޅިގެން ދިވެހި ސަރުކާރުން އެއްވެސް ނިންމުމެއް ނިންމާފައެއް ނުވެއެވެ.\nއައްޑޫގައި ކޮންސިއުލޭޓެއް ގާއިމުކުރުމުގެ މައްސަލަ ހޫނުވެފައިވަނިކޮށް ރައީސް ނަޝީދު ކުރެއްވި ޓުވީޓެއްގައި ވިދާޅުވީ އައްޑޫގެ ވިސްނުމަކީ އަބަދުވެސް ދުނިޔެއަށް ހުޅުވިފައިވާ ވިސްނުމެއް ކަމަށާއި އެއީ 'އަމިއްލަ ނޭފަތު ކުރީގައި ތަޅުލެވިފައިނުވާ ވިސްނުމެއް ކަމަށެވެ. އަދި އައްޑޫގައި ކޮންސިއުލޭޓެއް ގާއިމުކުރުމާއި އެކު މުޅި ރާއްޖެއަށާއި އެ ސިޓީއަށް ވެސް ފައިދާ ވާނެ ކަމަށެވެ.\nރައްޔިތުންގެ މަޖިލީހުގައި އައްޑޫ ތަމްސީލުކުރައްވާ މެމްބަރުން މިކަމާ ތާއީދުކުރައްވައެވެ. އެ މެމްބަރުން ވިދަޅުވާ ގޮތުގައި ސަރުކާރުން ނިންމާ ކޮންމެ ނިންމުމަކީ ރައްޔިތުންނަށް އެންމެ ރަނގަޅު ގޮތް ކަމަށް ދެކިވަޑައިގަންނަވައެވެ. އަދި ކޮންސިއުލޭޓް ގާއިމް ކޮށްފިނަމަ އެކަމުން ވާނެ ފައިދާތަކެއް ވެސް ހުންނާނެ ކަން ގަބޫލުކުރައްވައެވެ.\nއައްޑޫ ސިޓީގައި އިންޑިއާގެ ކޮންސިއުލޭޓެއް ގާއިމުކުރުމާއި ގުޅިގެން އެ ސިޓީގެ މޭޔަރު އަލީ ނިޒާރު ދެކިވަޑައިގަންނަވަނީ އެއީ ބައިނަލްއަގްވާމީ މުޖުތަމައުއަށް އެ ސިޓީ ހުޅުވުމަށް ލިބިގެންދާނެ ފުރުސަތެއްގެ ގޮތުގައެވެ.\n"އައްޑޫގެ ވިސްނުމަކީ މުޅި ދުނިޔެއަށް ހުޅުވާލެވިފައިވާ ވިސްނުމެއް"


ސްރީލަންކަންގެ ދަތުރުތައް ރާއްޖެއިން ޔޫރަޕްގެ ގައުމްތަކަށް ފަށައިފި - DhiDaily\nސްރީލަންކަންގެ ދަތުރުތައް ރާއްޖެއިން ޔޫރަޕްގެ ގައުމްތަކަށް ފަށައިފި\nސްރީލަންކަންގެ ދަތުރުތައް ރާއްޖެއިން ޔޫރަޕްގެ ގައުމްތަކަށް ފަށައިފިއެވެ.\nސްރީލަންކަން އިން އަނެއްވާ ވެސް އިތުރު ގައުމްތަކަށް ރާއްޖެއިން ސްރީލަންކަން މެދުވެރިކޮށް ދަތުރުކުރެވޭނެ އިންތިޒާމެއް ހަމަޖައްސައިފިއެވެ. ކޮވިޑް19 އަށް ފަހު މި މަހު ރާއްޖޭގެ ބޯޑަރު ހުޅުވާލުމާއި އެއްކޮށް ސްރީލަންކަން އެއަރލައިންއިސް ވަނީ މިމަހުގެ 15ވަނަ ދުވަހުން ފެށިގެން ރާއްޖޭގައި ޚިދުމަތްދޭންފަށާފައެވެ. އެގޮތުން ރާއްޖެއަށް3ދަތުރުކުރަން ނިންމާފައި އޮތުމަށްފަހު އަނެއްކާވެސް އަންނަމަހުގެ ފުރަތަމަ ދުވަހުން ފެށިގެން ރާއްޖެއަށް7ފްލައިޓް ޖެއްސުމަށް އެ ކުންފުނިން ވަނީ ނިންމާފައެވެ.\nއެގޮތުން ރާއްޖެއިން ލަންޑަންއަށާއި ޕެރިސް، ފްރެންކްފާޓް އަދި މިލާންއަށް ދެވޭނެ ފުރުސަތު ފަސިންޖަރުންނަށް މި ކުންފުނިން މިވަނީ ހޯދައިދީފައެވެ. ސްރީލަންކަން އެއަރލައިންސް އަކީ ރާއްޖެއަށް އެންމެ ގިނަ ޝެޑިއުލް ދަތުރުތައް ރާވައި ހިންގާ އެއް ކުންފުޏްނެވެ. އެގޮތުން ވެލާނާ އިންޓަރނޭޝަނަލް އެއަރޕޯޓްއަށް ހަފްތާއަކު ތިން ދަތުރުކޮށް އަދި ގަން އިންޓަރނޭޝަނަލް އެއަރޕޯޓް އަށްވެސް މީގެ ކުރިން ތިން ދަތުރުކުރެއެވެ.\nކޮވިޑް އާއި ގުޅިގެން ރާއްޖޭގެ ވައިގެ ބަނދަރު ބަންދުކުރުމަށްފަހު އަނެއްކާވެސް މިވަނީ ހުޅުވާލާފައެވެ. އެގޮތުން ވަރަށް ގިނަ އެއަރލައިންތައް އަނެއްކާވެސް ރާއްޖޭއަށް ދަތުރުތައް އިންތިޒާމުކޮށްގެން އުދުހުމުގެ މަސައްކަތްވަނީ ފަށާފައެވެ.


Fini kuri baavaithah etherekurun STO huhtaalanee\nއެސްޓީއޯ އިން ފިނި ކުރި ބާވަތްތައް އެތެރެ ކުރުން ހުއްޓާލަނީ\nއެސްޓިއޯ ހޯލްސޭލް ސެންޓަރު: ހޯލްސޭލް ގިނަ ވިޔަފާރި ހުއްޓާލުމަކީ އެ ކުންފުނީގެ އަމާޒެއް -- ފޮޓޯ: އެސްޓީއޯ\nއެސްޓީއޯ އިން މިހާރު އެތެރެކޮށްގެން ވިއްކާ ފިނި ކުރި ބާވަތްތައް އެތެރެ ކުރުންހުއްޓާލައި، އެ މަސައްކަތް އަމިއްލަ ވިޔަފާރި ތަކަށް ދޫކޮށްލަން ނިންމައިފި އެވެ.\nއެސްޓީއޯ އިން ފިނި ކުރި ބާވަތްތައް އެތެރެ ކުރުން ހުއްޓާލުމުގެ ގޮތުން، ވަނީ އެ ކުންފުނިން ގާއިމް ކޮށްފައިވާ ފްރީޒަރުތަކަށް މުދާ ފޯރުކޮށްދީ، ބަހައްޓައި ދިނުމުގެ މަސައްކަތްކޮށްދޭނެ ފަރާތެއް ހޯދަން މިއަދު އިއުލާނުކޮށްފަ އެވެ.\nއެނގިފައިވާ ގޮތުގައި އާއްމުން ކުރާ ރީޓެއިލް ވިޔަފާރި ހުއްޓާލުމަކީ އެ ކުންފުނީގެ އާ މެނޭޖުމަންޓުގެ އަމާޒެކެވެ. މި ބަދަލު ގެނައުމުގެ ގޮތުން، އެ ކުންފުނިން މިހާރު ވަނީ ތަޖުރިކާރީގެ ބާވަތްތައް އެތެރެ ކުރުން ވެސް ހުއްޓާލާފަ އެވެ.\nއެސްޓީއޯ އިން މިއަދު ކުރި އިއުލާނުގައި ބުނެފައިވާ ގޮތުގައި އެ ކުންފުނީގެ މާލެ އާއި ހުޅުމާލޭގެ ސުޕަމާކެޓް ފިހާރައިގެ ފްރީޒަރު ތަކަށް މުދާ ފޯރުކޮށްދީ ބަލައްޓައި ދޭން މަސައްކަތް ކޮށްދޭނެ ފަރާތެއް ހޯދަން ބޭނުންވާ ކަމަށެވެ. އަދި މި މަސައްކަތުގެ ފަންނީ އަދި އަމަލީ ތަޖުރިބާ ހުރި ފަރާތްތަކަށް އެ ފުރުސަތު ހުޅުވާލާފައިވާ ކަމަށް އެ ކުންފުނިން ބުނެފައިވެ އެވެ.\nމި މަސައްކަތަށް ކުރިމަތިލާ ފަރާތްތަށް ރަޖިސްޓްރީ ކުރުމުގެ ފުރުސަތު މި މަހުގެ ނިޔަލަށް ވަނީ ހުޅުވާލާފަ އެވެ. އަދި ބީލަން ކަރުދާސް ހުޅުވާލުން އޮތީ އަންނަ މަހުގެ 12 ވަނަ ދުވަހު އެވެ.\nސަރުކާރާއި ރައްޔިތުން ހިއްސާވާ ކުންފުނި އެސްޓީއޯއަކީ ރާއްޖެ އަށް ބޭނުންވާ ބޭހާއި ތެޔޮ އެތެރެކުރާ ކުންފުންޏެވެ. ނަމަވެސް އެ ކުންފުނިން ދަނީ ރާއްޖޭގެ ބާޒާރުގެ އަގު ހިފައްޓަން މުހިންމު ދައުރެއް އަދާކުރަމުންނެވެ.


Iran in coronavirus ge2case fenijje\nއިރާނުން ކޮރޯނާވައިރަސްގެ ދެ ކޭސް ފެނިއްޖެ\n2 މީހަކު ފެނިފައިވަނީ އިރާންގެ ކޫމް ސިޓީން\nމިއީ ކޮރޯނާވައިރަސް ފެނުނު 29 ވަނަ ގައުމު\nކ. މާލެ | 19 ފެބްރުއަރީ 2020 | ބުދަ 19:58 | 3,863\nކޮރޯނާ ވައިރަސްއަށް ލެބޯޓަރީއެއްގައި ޓެސްޓްތަކެއް ހަދަނީ - ޓްވިޓަރ\nމިހާތަނަށް ނޮވެލް ކޮރޯނާވައިރަސް ޖެހިގެން ރިޕޯޓްކޮށްފައިވާ ނުވާ ގައުމުތަކުގެ ތެރޭގައި ހިމެނޭ އިރާނުން ކޮރޯނާވައިރަސްގެ2ކޭސް ފެނިފައިވާ ކަމަށް އެގައުމުން ހާމަކޮށްފިއެވެ.\nއިރާންގެ ހެލްތް މިނިސްޓްރީން ހާމަކޮށްފައިވާގޮތުގައި ބުދަ ދުވަހު އެގައުމުން އަލަށް ކޮރޯނާވައިރަސްގެ ދެ ކޭސްއެއް ވަނީ ފެނިފައެވެ. އަދި ފާއިތުވި ދުވަސްތަކުގައި ޔަގީނާގާތަށް ޝައްކުރެވޭ ކޭސްތަކެއް އެގައުމުގެ ސިޓީއެއް ކަމަށްވާ ކޫމް އިން ފެނިފައިވާ ކަމަށް އިރާނުގެ ހެލްތް މިނިސްޓްރީން ވަނި ހާމަކޮށްފައެވެ.\nއެގައުމުގެ ހެލްތް މިނިސްޓްރީން ބުނީ ރިޕޯޓްތައް ލިބުމާއެކު ގައިންގަޔަށް އަރާ ބަލިތަކުގެ ޓީމެއް ވަގުތުން އެ ސިޓީއަށް ފޮނުވާފައިވަ ކަމަށެވެ. އަދި ޝައްކުކުރެވޭ ކޭސްތައް އައިސޮލޭޓް ކުރެވި ޓެސްޓްތައް ހެދި އިރު، ޝައްކުކުރެވުނު މީހުންގެ ތެރެއިން2މީހަކު ބައްޔަށް ޕޮޒިޓިވްވެފައިވާ ކަމަށެވެ.\nކުމް އަކީ އިރާނުގެ ވެރިރަށް ތެހެރާނުގެ ދެކުނުން 93 މޭލު ދުރުގައި އޮންނަ ސިޓީއެކެވެ. މިއީ އަލަށް އެގައުމުން ކޮރޯނާވައިރަސް ފެނުނު ފަހަރެވެ. އެގައުމުން ވެސް ވަނީ ދުނިޔޭގެ އެކި ކަންކޮޅުތަކުގައި ފެތުރެމުންދާ ކޮރޯނާވައިރަސްއާއި ގުޅިގެން ވަރުގަދަ ފިޔަވަޅުތަކެއް އަޅާފައެވެ.\nމީގެ އިތުރުން ހޮންކޮންގއިން ވަނީ އެގައުމުން އިތުރު ކޮރޯނާވައިރަސްގެ ކޭސްތަކެއް ފެނިފައިވާ ކަން ހަމަކޮށްފައެވެ. މިއާއެކު ހޮންކޮންގއިން ކޮރޯނާވައިރަސް ޖެހުނު މީހުންގެ އަދަދު ވަނީ 63 އަށް އަރާފައެވެ.\nހޮންކޮންގުގެ ޑިޕާޓްމަންޓް އޮފް ހެލްތް އެންޑް ހޮސްޕިޓަލް އޮތޯރިޓީން ހާމަކޮށްފައިވާ ގޮތުގައި ބުދަދުވަހު ކޮރޯނާވައިރަސްގައި މަރުވެފައިވަނީ 83 އަހަރުގެ އަންހެނެކެވެ. އަދި އޭނާގެ އަންހެން ދަރިފުޅާއި ދަނބިދަރިފުޅުވެސް ވަނީ މީގެ ކުރިން ކޮރޯނާވައިރަސް އަށް ޕޮޒިޓިވްވެފައެވެ.\nކޮރޯނާވައިރަސްގެ އެންމެ ފަހުގެ ތަފްސީލުތަކަށް ބަލާއިރު، 75000 މީހުންނަށް މި ބަލި މިހާތަނަށް ޖެހިފައިވާއިރު، 2000 އަށްވުރެ ގިނަ މީހުން ވަނީ ބަލީގައި މަރުވެފައެވެ. ބުދަ ދުވަހުގެ އިރުއޮއްސުމާ ހަމައަށް ލިބިފައިވާ މައުލޫމާތުތަކަށް ބަލާއިރު، ސިންގަޕޫރު، ޖަޕާން، ސައުތުކޮރެއާ އަދި ފަސެންޖާލައިން ޑައިމަންޑް ޕްރިންސަސްގައި ތިބި މީހުންގެ ތެރެއިން ކޮރޯނާވައިރަސް ޖެހުނު މީހުންގެ އަދަދު ވަނީ އިތުރުވެފައެވެ. އަދި ޗައިނާއިން އެކަނި 1011 މީހުންނަށް އަންގާރަ ދުވަހުގެ ނިޔަލަށް ބަލިޖެހިގެން އަލަށް ރިޕޯޓްކޮށްފައިވާ ކަމަށް ބައިނަލްއަގުވާމީ މީޑިއަތަކުން ވަނި ހަބަރުފަތުރާފައެވެ.\nމީގެ ތެރެއިންވެސް އެންމެ ގިނަ ކޭސް ފެނިފައިވަނީ ޑައިމަންޑް ޕްރިންސަސްއިންނެވެ. އެ ފަސެންޖާ ލައިނުން އެކަނިވެސް 545 ކޭސް ޔަގީންވެފައިވާ އިރު، 14 ދުވަހުގެ ކަރަންޓީންއަސްފަހު އޭގައި ތިބި ބައެއް މިހުން ވަނި ދޫކޮށްލާފައެވެ.


ފުވައްމުލަކުގެ ދެ އިދާރާއަކުން ތައުލީމީ ފަންޑުން ނެގި ފައިސާ އަނބުރާ ދައްކާފައެއް ނުވޭ!Mikal News\n20 މާރިޗު 2019 ( ބުދަ )\nމިމަހު ނެރުނު މިނިސްޓްރީ އޮފް އެޑިއުކޭޝަނުގެ 2014 ވަނަ އަހަރުގެ އޯޑިޓް ރިޕޯޓުން ނަގާފައި.\nފުވައްމުލަކުގެ ދެ އިދާރާއަކުން ތައުލީމީ ފަންޑުން ނެގި ފައިސާ އަނބުރާ ދައްކާފައެއް ނުވޭ!\n20 ސެޕްޓެމްބަރ 2016, 21:56 |\nފުވައްމުލަކުގެ ދެ އިދާރާއެއް ކަމަށްވާ ކުރީގެ މަދަރުސަތުލް ޖިހާދު (މިހާރުގެ ޒިކުރާ ސްކޫލް) އާއި ފައުންޑޭޝަން ސްކޫލް ހިންގި ފުވައްމުލަކު ޑިވެލޮޕްމެންޓް ފައުޑޭޝަނުން، އެޑިއުކޭޝަން މިނިސްޓްރީގައި އޮންނަ ތައުލީމީ ފަންޑުން ނަގާފައިވާ ދެ ލޯނަށް ފައިސާ ދައްކާފައި ނުވާކަން7ސެޕްޓެމްބަރު 2016ގައި ނެރުނު މިނިސްޓްރީ އޮފް އެޑިއުކޭޝަނުގެ 2014 ވަނަ އަހަރުގެ އޯޑިޓް ރިޕޯރޓުން އެނގެއެއެވެ.\nމަދަރުސަތުލް ޖިހާދުން ނަގާފައިވާ ލޯނު:350000 ރ. އެއްވެސް މިންވަރެއް ދައްކާފައެއް ނުވޭ. މިހާރު ދައްކަންޖެހޭ:7ލައްކަ ރުފިޔާ\nމަދަރުސަތުލް ޖިހާދުން ނަގާފައިވާ 350000 (ތިންލައްކަ ފަންސާސް ހާސް) ރުފިޔާގެ ލޯނަށް އެއްވެސް ފައިސާއެއް މިހާތަނަށް ދައްކާފައެއް ނުވެއެވެ. ލޯނުގެ އިންޓަރެސްޓާއެކު މިހާރު ގާތްގަޑަކަށް 700000 (ހަތް ލައްކަ) ރުފިޔާ އެ މަދަރުސާއިން ދައްކަންޖެހޭ ކަމަށް އޯޑިޓް ރިޕޯރޓުގައި ވެއެވެ. ނަމަވެސް މިހާރު އެއީ ވުޖޫދުގައި ނެތް މަދަރުސާއެކެވެ. މަދަރުސަތުލް ޖިހާދު ޒިކުރާ ސްކޫލަށް ބަދަލުވިއިރު ދަރަންޏަށް ޒިންމާ ވާންޖެހޭ ފަރާތަކީ ކޮބައިކަން ސާފެއް ނުވެއެވެ. މިހާރުގެ ވިލާކޮލެޖް ހިންގާ އިމާރާތަކީ ކުރިން މަދަރުސަތުލް ޖިހާދަށް ދޫކޮށްގެން އެފަރާތުން އިމާރާތްކޮށްފައިވާ ސްކޫލެކެވެ.\nމަދަރުސަތުލް ޖިހާދު ހިންގީ ކުރީގެ ފުވައްމުލަކު ދާއިރާގެ ރައްޔިތުންގެ މަޖުލިސް މެންބަރު މުހަންމަދު ވަހީދު (ކެނެރީގޭ ވަހީދު) އެވެ. އަދި އޭނާއަކީ ޒިކުރާ ސްކޫލާއި ޒިކުރާ ކޮލެޖުގެ ވެސް އިސް ފަރާތެއްކަމަށް މިކަލް ނޫހަށް ވަނީ އެނގިފައެވެ.\nފުވައްމުލަކު ޑިވެލޮޕްމެންޓް ފައުންޑޭޝަނުން ނަގާފައިވާ ލޯނު: 300000 ރ. ދައްކާފައި ވަނީ 145000 ރ. މިހާރު ދައްކަންޖެހޭ: 339000 ރ.\nފުވައްމުލަކު ޑިވެލޮޕްމެންޓް ފައުންޑޭޝަނުން ލޯނަށް ނަގާފައިވާ 300000 (ތިން ލައްކަ) ރުފިޔާގެ ތެރެއިން 145000 (އެއްލައްކަ ސާޅީސް ފަސްހާސް) ރުފިޔާ 2002ގައި ވަނީ އަނބުރާ ދައްކާފައެވެ. ނަމަވެސް ބާކީ ބައި އަދާކޮށްފައެއް ނުވެއެވެ. ވުމާއެކު ލޯނު އިންޓަރެސްޓްގެ ގޮތުގައި ދައްކަންޖެހޭ ބަޔާއެކު މިހާރު ދައްކަންޖޭހޭ އަދަދަކީ 339000 (ތިންލައްކަ ތިރީސް ނުވަހާސް) ރުފިޔާއެވެ. މިއީ 1990 ގެ އަހަރުތަކުގައި ފުވައްމުލަކުގައި ނުފޫޒު ގަދަ، ދަޑިމަގު އަވަށަށް ނިސްބަތްވާ މުހަންމަދު ފަހުމީ ހަސަން އިސްކޮށް ހުންނަވައިގެން އުފެއްދި ޖަމްއިއްޔާއެއް ކަމަށް ވެއެވެ.\nމިޖަމްއިއްޔާއިން ފުވައްމުލަކުގައި “ފައުންޑޭޝަން ސްކޫލުގެ” ނަމުގައި ޕްރީސްކޫލެއް ހިންގިއެވެ. މާ އެދެވޭ ގޮތަށް ކުރިޔަށް ނުގެންދެވުނު ކަމުގައި ވިޔަސް ދުވަސްގަނޑެއް ވަންދެން އެސްކޫލް ހިންގުމަށް ފަހު އުވާލަން ޖެހުނީ މިއަހަރު އެޑިއުކޭޝަން މިނިސްޓްރީން ފުވައްމުލަކުގެ ޕްރީސްކޫލްތަކުގެ ބޮޑު ބައެއް (އެލްކޭޖީ އަދި ޔޫކޭޖީ) ޕްރައިމަރީ ސްކޫލްތަކަށް ބަދަލު ކުރުމުންނެވެ. ފުވައްމުލަކު ޑިވެލޮޕްމެންޓް ފައުންޑޭޝަނަކީ، މައުލޫމާތު ލިބިފައިވާ ގޮތުން އެހެން ކަންތައްތަކުގައި ހަރަކާތްތެރިވި ޖަމްއިއްޔައެއް ނޫނެވެ. އަދި މިހާރު އެޖަމްއިއްޔާ އިން އެއްވެސް ހަރަކަތެއް ހިންގާކަން އެގޭކަށް ނެތެވެ.\nފައުންޑޭޝަން ސްކޫލަށް ދިގުވާނޑު ދޮންމުހަންމަދު ކަލޭގެފަންނު މަގުން ބޮޑު ސަރަހައްދެއް ދޫކޮށްފައި ވެއެވެ. އަދި އެތަނުގައި އިމާރާތްކޮށް ސްކޫލް ހިންގާފައިވެއެވެ.\nމަދަރުސަތުލް ޖިހާދަކީ ފުވައްމުލަކުގައި އެންމެ ފުރަތަމަ ފެށި ޕްރީ ސްކޫލެވެ. އަދި އެމަދަރުސާއަކީ ފުވައްމުލަކުގައި މިހާތަނަށް އަމިއްލަ މީހަކު ހިންގި ހަމައެކަނި ސެކަންޑްރީ ސްކޫލެވެ. ސެކަންޑްރީ ސްކޫލް ހިންގާފައި ވަނީ ދެތިން އަހަރުއެވެ. ނަމަވެސް ފަހުން އެޑިއުކޭޝަން މިނިސްޓްރީން ސްކޫލްތަކަށް ނަން ދިނުމުގައި ގެންގުޅޭ އުސޫލަށް ގެނައި ބަދަލަކާއި ގުޅިގެން އެސްކޫލުގެ ނަން ވަނީ “ޒިކުރާ ސްކޫލް”ގެ ނަމަށް ބަދަލުކޮށް ފައެވެ. މިހާރު އެ ސްކޫލުގައި ޕްރީސްކޫލް ބަޔަކާއި މަތީތައުލީމު ދޭ ކޮލެޖް ބަޔަކާއިއެކު ވަނީ ފުޅާވެފައެވެ.\nމަދަރުސަތުލް ޖިހާދުގެ ފެށުން އައިސްފައި ވަނީ ޖަމްއިއްޔަތުލް ޖިހާދުގެ ނަމުން ފެށުނު އިޖުތިމާއީ ޖަމްއިއްޔާ އަކުންނެވެ. އެޖަމްއިއްޔާގެ ހަރަކާތްތައް ބޮޑަށް ހިންގާފައިވަނީ ރަށުގެ މެދު ހިސާބުގައެވެ. މާދަޑާއި މިސްކިތްމަގު އަދި މާލެގަން ސަރަހައްދުގައެވެ. ނަމަވެސް ފުނާޑާއި ދޫނޑިގަން އަދި ހޯދަޑުގައި ވެސް ކޮންމެވެސް ވަރަކަށް އެޖަމްއިއްޔާގެ ހަރަކާތްތައ ހިންގާފައިވެއެވެ. އެޖަމްއިއްޔާގެ އިސް އެއް މުއައްސިސަކީ ވެސް މުހަންމަދު ވަހީދު (ކެނެރީގެ ވަހީދު) އެވެ. އޭނާ އަންނަނީ އޭރުއްސުރެން މިހާތަނަށް ވެސް ސްކޫލް ހިންގުމުގައި ހަރަކާތްތެރި ވަމުންނެވެ.\nފޯކައިދޫ އެތުލެޓިސް ޓީމު ފުވައްމުލައް ސިޓީއަށް އަތުވެއްޖެ\nފުވައްމުލަކު ރައްޔިތުން ވޯޓުލުމަށް ޚާއްސަ 13 ވޯޓު ފޮށި ބަހައްޓާނެ\nމިހާރު ނެރެފައިވާ ފައިނަލް ވޯޓަރސް ލިސްޓަށް ޝަކުވާ ހުށަހެޅުމަށް 1 ދުވަސް\nފުވައްމުލައް ސިޓީގެ ގެއެއް ބަލައިފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފި\nބުޗުގެ ކެމްޕޭނު ލޯންޗުކުރުން 28 މާޗުގައި


Adhaalathakee Sharafuveri Fikureh, Dhaanee kuri ah: Imran\nއަދާލަތަކީ ޝަރަފުވެރި ފިކުރެއް، ދާނީ ކުރިއަށް: އިމްރާން\nއަދާލަތު ޕާޓީގެ ރައީސް އައްޝައިހް އިމްރާން އަބްދުﷲ: އަދާލަތު ޕާޓީ ދާނީ ކުރިއަށް ކަމަށް ވިދާޅުވި -- އަވަސް ފޮޓޯ\nއަދާލަތު ޕާޓީއަކީ ޝަރަފުވެރި ފިކުރެއް ކަމަށާ އެ ޕާޓީ ދާނީ ކުރިއަށް ކަމަށް އަދާލަތުގެ ރައީސް އިމްރާން އަބްދުﷲ ވިދާޅުވެއްޖެ އެވެ.\nއިމްރާން މިހެން ވިދާޅުވީ އަދާލަތުގެ ތާއީދު ބޮޑު މަދު ރަށްތަކުގެ ތެރޭގައި ހިމެނޭ ހދ. ވައިކަރަދޫއަށް ވަޑައިގެން މިއަދު ކުރެއްވި ޓްވީޓެއްގައެވެ. ވައިކަރަދޫއަކީ އަދާލަތުގެ އެންމެ މެންބަރުން ގިނަ ރަށެވެ. އެ ޕާޓީ އުފެދުނު ފަހުން އެ ރަށުގެ ގިނަ ބައެއްގެ ތާއީދު އަދާލަތަށް އޮވެއެވެ.\nއިމްރާންގެ ޓްވީޓްގައި ވިދާޅުވީ ތިލަދުންމަތީ ވައިކަރަދޫއަށް އާދެވުނީމަ އަބަދުވެސް ޔަގީންވަނީ އަދާލަތު ދާނީ ކުރިއަށް ކަމަށެވެ. އަދި އަދާލަތު ޕާޓީއަކީ ފިކުރެއް ކަމަށް ވިދާޅުވެ އެއީ ވައިކަރަދޫ ރައްޔިތުން އެދޭފަދަ ޝަރަފުވެރި ފިކުރެއް ކަމަށް ވިދާޅުވިއެވެ. އެ ޓްވީޓާއެކު ހޭސްޓެގް ބޭނުންކުރައްވާ "ސާފު އަމާޒަކަށް" މިހެން ލިޔުއްވާފައިވެއެވެ.\nއަދާލަތު ޕާޓީން ދާދި ފަހުން ވަނީ އެ ޕާޓީއަށް 10،000 މެންބަރުން ހަމަކުރުމަށް ހާއްސަ ކެންޕެއިނެއް ފަށާފައެވެ. އެހެން ކަމުން އިމްރާން އެ އިޝާރާތް ކުރަނީ އެ ކަމަށް ކަމަށް ބެލެވެއެވެ.\nމީގެ ކުރީންވެސް އެފަދަ ކެންޕެއިންތައް ކުރިއަށް ގެންދިޔަނަމަވެސް މިދިޔަ ފަސް އަހަރެއްހާ ދުވަހުންވެސް އަދާލަތުގެ މެންބަރުންގެ އަދަދު 10،000 އަށް އިތުރުކުރެވިފައެއް ނުވެއެވެ. އެހެން ކަމުން މިދިޔަ މުއްދަތުގައި ދައުލަތުން އެ ޕާޓީއަށް ފައިސާ ލިބިފައެއް ނުވެއެވެ.\nއެ ޕާޓީން އަމާޒު ހިފާފައިވަނީ ދައުލަތުން ދެން ފައިސާ ދޫކުރުމުގެ ކުރީން ޕާޓީގެ މެންބަރުންގެ އަދަދު 10،000 އަށް އިތުރު ކުުރުމަށެވެ.


ފިޔަވަތީގައި ދިރިއުޅޭ ކުޑަކުދިން ޤައުމީ ޔުނިވަރސިޓީއަށް ޒިޔާރަތްކޮށްފި – MNUSU\nފިޔަވަތީގައި ދިރިއުޅޭ ކުޑަކުދިން ޤައުމީ ޔުނިވަރސިޓީއަށް ޒިޔާރަތްކޮށްފި\n”ފިޔަވަތީ“ގައި ދިރިއުޅޭ ކުޑަކުދިންގެ ޓީމެއް ދިވެހިރާއްޖޭގެ ޤައުމީ ޔުނިވަރސިޓީއަށް ޒިޔާރަތްކޮށްފިއެވެ.\n2019 ޑިސެންބަރ 30ވީ ހޯމަދުވަހުގެ ހެނދުނު ކުރި މި ޒިޔާރަތުގައި، ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ބައެއް މެންބަރުން އެ ދަރިވަރުންނާއެކު އަމަލީގޮތުން ވަނީ ބައިވެރިވެފައެވެ. މިގޮތުން، އެ ދަރިވަރުންނަށް އެމް.އެން.ޔޫ އަދި އެމް.އެން.ޔޫ.އެސް.ޔޫގެ ތަޢާރަފުކޮށްދިނުމަށް ދެވުނު ޕްރެޒެންޓޭޝަން ހުށަހަޅާފައިވަނީ އެމް.އެން.ޔޫ.އެސް.ޔޫގެ މެންބަރުންކަން ފާހަގަކޮށްލެވެއެވެ.\nފިޔަވަތީގައި ދިރިއުޅޭ ދަރިވަރުންކުރި ޒިޔާރަތުގެ ތެރެއިން | ފޮޓޯ: އެމް.އެން.ޔޫ ފޭސްބުކް ޕޭޖް\nއެމް.އެން.ޔޫގެ ސެންޓްރަލް އެޑްމިނިސްޓްރޭޝަން އިމާރާތަށް ކުރެވުނު މި ޒިޔާރަތުގައި، ޕްރެޒެންޓޭޝަންއަށްފަހު ކެމްޕަހުގައި ހުރި އެމް.އެން.ޔޫގެ ތަފާތު އިމާރާތްތަކާއި ޑިޕާޓްމަންޓްތައްވަނީ މި ކުދިންނަށް ދައްކާފައެވެ. އަދި އެމް.އެން.ޔޫގެ މަސައްކަތްތައް ހިނގާގޮތް ބަލާލުމުގެ ފުރުޞަތުވަނީ މި ކުދިންނަށް ދެވިފައެވެ.\nމިފަދަ ޙަރަކާތްތަކަކީ މުޖްތަމަޢުގެ ލާބަ އާއި މަންފާއަށްޓަކައި ހިންގޭ ޙަރަކާތްތަކަށްވާއިރު، މިފަދަ އެތައް ޙަރަކާތްތަކެއް އެމް.އެން.ޔޫ އާއި އެމް.އެން.ޔޫ.އެސް.ޔޫ ގުޅިގެން ހިންގާކަން ފާހަގަކޮށްލެވެއެވެ. އަދި އެމް.އެން.ޔޫގެ މިފަދަ ބޮޑެތި ޙަރަކާތްތަކުގައި ބައިވެރިވުމުގެ ފުރުޞަތު ފަހިކޮށްދެއްވާކަމަށްޓަކައި، އެމް.އެން.ޔޫގެ މެނޭޖްމަންޓްގެ އެންމެހާ ބޭފުޅުންނަށް މި ފުރުޞަތުގައި ޝުކުރު އަދާކުރަމެވެ.